Mi Ee Villingili Ge Huriha Rayyithunnah Ves Haggu Shukurakeve. Shukuriyya! - AO News\nމިއީ ވިލިނގިލީގެ ހުރިހާ ރައްޔިތުންނަށްވެސް ޙައްގު ޝުކުރެކެވެ. ޝުކުރިއްޔާ!\nހުވަދު އަތޮޅު އުތުރުބުރީ ވިލިނގިއްޔަކީ އެ އަތޮޅުގެ ވެރިކަންކުރާ ރަށެވެ. މުޅި ދުނިޔެއަށް ކުރިމަތިވެފައިވާ އާލަމީވަބާ މިވަނީ ހުވަދު އަތޮޅުގެ ރަށްތަކަށް ވެސް އަސަރުކޮށްފައެވެ. ނަމަވެސް، ކޮވިޑް19 ހާލަތުގެ ވާހަކަ މިތާގަ ދެއްކުމުގެ ކުރިން މީގެ އެތަކެއް އަހަރު ތަކުގެ ފަހަތަށް ޖެހިލާނަމެވެ. އެއީ ވޭނުގައި ނިމިގެން ނާމާން ކަމުގެ ރަނގަބީލު ގަދަވި ދުވަސް ކޮޅަކެވެ. އާދެ މި ދައްކަނީ ޝިގައްލާ ބަލީގެ ވާހަކަ އެވެ. ޝިގައްލާ ބަލީގައި އެތަކެއް ފުރާނައެއް ދުނިޔެ އާ އަލްވިދާއު ކިޔަން ޖެހުނުއިރު އެ ބަލިން ސަލާމަތްވާނެ އެއްވެސް ބޭހެއްވެސް ލިބިފައެއް ނުވެއެވެ.\n1982 ވަނަ އަހަރު މުޅިރާއްޖެ ތަޖުރިބާ ކުރި ބޭރަށް ހިންގުމުގެ ރޯގާ، ‘ޝިގެއްލާ’ ގައި އެންމެ ބޮޑު އަސަރެއް ކުރި އެއް ރަށަކީ ގއ.ވިލިނގިއްޔެވެ. މިރޯގާ އެތައް ސަތޭކަ ރައްޔިތުންނަށް ޖެހި 27 މީހުން ވިލިނގިލިން މަރުވެގެން ދިޔައެވެ. ސަރުކާރުން ފޮނުވި ވަފުދުގެ ލަފައާއި އިރުޝާދުގެ ދަށުން ޖަމާޢަތުގެ ސިއްޙީ އެހީތެރިންނާއި، ނަރުހުންނާއި، އިސްރަށްވެހީންގެ މިންނެތް މަސައްކަތް ވެގެން ދިޔައީ މިބަލިމަޑުކަމުން އަރައިގަތުމަށް އަޅާލެވުނު އެންމެ ވަރުގަދަ ފިޔަވަޅަކަށެވެ. ވަކިން ޚާއްސަކޮށް ވެރިން އަންގާ އެންގުންތަކަށް ވިލިނގިލީގެ ރައްޔިތުން ކިޔަމަން ގަތް،ގަތުންވީ ލިބިގެން ދިޔަ އިތުރު ބާރަކަށެވެ.\nމިގޮތުން ރަށުގެ ހަރު މީހުން އިސްވެތިބެ ބަލި ޖެހިފައިވާ މީހުންނަށް ރަށު ސުކޫލުގައި ފަރުވާ ދިނުމުގެ އިންތިޒާމުތައް ހަމަ ޖެއްސިއެވެ. ބަލިޖެހިފައިވާ ފަރާތްތައް އެނދުމަތިކުރެވި ފަރުވާ ދިނުމުގައި ޑަކްޓަރުންނާއި ނަރުހުން އަވަސްވެގަތެވެ. އަތޮޅުވެރިޔާ ‘ހާޖަރާގޭ މުޙައްމަދު ތަޢުފީޤް’ ގެ އިސްނެންގެވުމަށް މުޅިރަށް ފުރަބަންދުކޮށް މީހުން ހޭލަމޭލަވެ އުޅޭ އުޅުމަށް ހުއްޓުމެއް ގެނުވިއެވެ.\nހަމަހިމޭންވެފައިވާ ރަށުގެ މަގުތަކުން އިވެމުންދިޔައި ގޭތަކުން ކިޔަވަމުން ދިޔަ ކީރިތި ޤުރުޢާނުގެ އަޑެވެ. ﷲ ގެ ހަޟްރަތުގައި ބަލިން ރައްކާތެރިކަމާއި ޝިފާ ދެއްވުން އެދި ކުރަމުން އައި ދުޢާ ތަކުގެ އަޑެވެ. މިނުތަނަވަސް ހާލަތުގައިވެސް ހިތްވަރާއި އެކު ރަށުގެ މުދިމުންނާއި ހަރު މީހުންގެ ޓީމެއް ނުކުމެ ރަށުގެ މަގުތަކުގައި ތަކުބީރު ކިޔާ، ފެންއަޅައި، ދުންބުރުވައި، ވަޙުތާން ނަގައި އަދި ރަށުގެ ހަތަރު ކޮޅުގައި އަކަ ޖަހާ ހެދިއެވެ. އިސާހިތަކު ﷲ ގެ ހެޔޮރަޙުމަތްފުޅުން ‘ޝިގެއްލާ’ ގެ ނުރައްކަލުން ވިލިނގިލި ސަލާމަތްވެ އާންމު ހާލަތަކަށް ރުޖޫޢަވިއެވެ. الحمد لله\nމި ބަލިމަޑު ކަމަކީ މިހާތަނަށް ވިލިނގިއްޔަށް ދިމާވި އެންމެ ބޮޑު ނުރައްކާތެރި ހިތާމަވެރި ބަލި މަޑު ކަމެވެ.\nކޮންމެއަކަސް، މިއަދު ކުރިމަތިލާން ޖެހިފައި މިއޮތީ ދެކެން ބޭނުން ނުވި މަންޒަރެކެވެ. އެހެނަސް، މިއަދު މިއޮތީ ހަޤީގަތާއި ކުރިމަތިލާން ޖެހިފައިއެވެ. މުޅި ދުނިޔެއަށް ކުރިމަތިވެފައި މިވާ ޢާލަމީ ވަބާ ‘ކޮވިޑް-19’ ގެ ބިޔަ ރާޅުގެ އަސަރު ވިލިނގިއްޔަށް ވެސް ކޮށްފައެވެ.\n2021 މެއި 12 ވަނަ ދުވަހުން ފެށިގެން ވިލިނގިލީގައި ހަލުވިކަމާއި ކޮވިޑް19 ފެތުރެމުންދިޔުމާއި ގުޅިގެން ވިލިނގިލީގައި ދިރިއުޅޭ ބޮޑު އާބާދީގެ ތެރެއިން މި ބައްޔަށް ޓެސްޓް ކުރުމަށްޓަކައި 2459 މީހުންގެ ސާމްޕަލް ނެގުނެވެ. އޭގެތެރެއިން 177 ފަރާތެއް ފައްސިވެ، އެކަކު ވަނީ މިފަނާވަނިވެ ދުނިޔެއާއި އަލްވިދާޢު ކިޔާފައެވެ.\nމިކަމުން އަރައިގަތުމަށްތަކައި، އެޗް.ޕީ.އޭ އިން ރަށް މޮނިޓަރިންގ ޙާލަތަށް ގެނައުމާއި ގުޅިގެން ރަށަށް އަރާ ފޭބުން މަނާކޮށް ރަށުގެ ސްކޫލްތަކުގެ ކިޔެވުން ބަންދުކޮށް، ވިޔަފާރިތަކާއި ހޮޓާ ރެސްޓޯރެންޓް ކެފޭތައް ބަންދުކޮށް ޑެލިވެރީ ޚިދުމަތް ދެވޭގޮތް ހަދައި ކުޅިވަރު ކުޅޭ ތަންތަނާއި ޢާންމު ޕާކުތައް ބަންދުކޮށް، މީހުން އެއްވެ އުޅުން މަނާކުރެވުނެވެ. އަދި ހަމަ އެފަދައިން ހަވީރު 06:00 އިން ފެށިގެން ފަތިހު 4:00 އާއި ދެމެދު މަގުމައްޗަށް ޚާއްސަ ޙާލަތެއްގައި ފިޔަވައި ޢާންމުން ނުކުމެ އުޅުން މަނާވަގުތު ކަމުގައި ކަނޑައަޅައި އެޗް.ޕީ.އޭ އިން އެ ރަށުގައި ކާފިއު އިޢުލާން ކުރެވިގެން ދިޔައެވެ. އަދި މިޙާލަތާއި ގުޅިގެން މިސްކިތްތަކުގައި ޖަމާޢަތް ހެދުން ހުއްޓާލުމަށް މިނިސްޓްރީ އޮފް އިސްލާމިކް އެފައާޒުން އެންގުމުން އެކަން އެމަގުން ކުރެވިގެންދިޔައެވެ.\nމިބަލިމަޑުކަމާއި ގުޅިގެން ރަށުގައި ގާއިމްކުރެވުނު އީ.އޯ.ސީ ޓީމްއާއި، ޓާސްކް ފޯރސް ޓީމް އާއި އެސް އެސް ޑީ ޓީމް އަދި ކޮމިޔުނިޓީ ރެންސްޕޮންސް ޓީމުން ކުރި ހިތްވަރާއި މަސައްކަތް މި ފުރުސަތުގައި ފާހަގަ ކުރަމެވެ. އަދި ޙާއްސަ ގޮތެއްގައި ވިލިނގިލި ސިއްޙީ ދާއިރާގެ އެންމެހާ މުވައްޒިފުންނާއި ލެބް ޓެކްނޮލޮޖިސްޓުން ކުރެއްވި ގިނަ ގުނަ މަސައްކަތްތަކާއި އަދި މި މަސައްކަތުގައި އެކި އެކި ގޮތްގޮތުން ހަރަކާތްތެރިވި އެންމެހާ ފަރާތްތަކާއި ވޮލަންޓިއަރުންގެ މަސައްކަތްތަކަކީ އަގު ނުކުރެވޭ ބުރަ މަސައްކަތްތަކެވެ.\nއިމްތިހާނުގެ ތެރޭގައި ގިނަ އަދަދެއްގެ ދަރިވަރުންތަކެއް ޕޮޒިޓިވް ވެގެން ދިޔައިރު މިބަލި ރަށު ތެރެއަށް ފެތުރިގެން ނުދާކަމީ ޓާސްކް ފޯރސް އާއި ކައުންސިލާއި ވިލިނގިލި ހޮސްޕިޓަލުންނާއި ސްކޫލް މެނޭޖްމެންޓް އިން އަޅާފައިވާ ފިޔަވަޅުތަކާއި ކުރާ ބުރަ މަސައްކަތްތަކުގެ ފޮނި ނަތީޖާއެވެ.\nކޮވިޑް ޕޮޒިޓިވްވާ މީހާ އާއި ކޮންޓެކްޓްވާ މީހާގެ އިތުރުން މުޅި ގެ އެއްކޮށް ކަރަންޓީން ކުރުމަކީ ދަތި، އެހާމެ އުދަގޫ ކަމެއް ނަމަވެސް ވިލިނގިލި ރައްޔިތުން ދެއްކެވި ނަމޫނާއަށް ޝުކުރު ހައްޤެވެ. އަދި މިނާޒުކު ދަނޑިވަޅުގަ ވިލިނގިލި މަސްވެރިން އަމިއްލައަށް އިސްނަގައިގެން ބަލި ރަށުތެރެއަށް ފެތުރުނަ ނުދިނުމަށްޓަކައި ހިތްވަރުދިނުމުގެ ގޮތުން ރަށަށް ނުފޭބި އަނބި ދަރިންނާއި ދުރުގައިތިބެ ދެއްކީ އެއްބައިވަންތަކަމުގެ ލާމަސީލު ނަމޫނާއެކެވެ.\nހުވާކުރެއްވުމުގެ ދުވަހުން ފެށިގެން އަލަށް އިންތިހާބުވި ކައުންސިލުން ޓާސްކުތައް ބަހައި އޭގެ ޒިންމާ އެންމެ ފުރިހަމަ ކަމާއި އެކު ވަނީ އަދާކޮށްފައެވެ.\nއަދި މިނެވާގަ، އަތޮޅުގެ ކޮވިޑް ފޯކަލް ޕޮއިންޓް އަސްމާ އަބްދުﷲ ކުރެއްވި މިންނަތް ބުރަ މަސައްކަތްތަކަކީ ލިޔާ ލިޔުމަކުން އޭގެ އަގު ވަޒަން ކުރެވޭނެ ވަރުގެ މަސައްކަތްތަކެއް ނޫނެވެ. މޮނިޓަރިންގ ހާލަތުން ފެށިގެން ނިމުމަކާ ހަމައަށް ދިޔައީ އަސްމާގެ އިރުޝާދުގެ ދަށުންނެވެ.\nހަމައެހެންމެ، މިހާލަތުގައި ވިލިނގިލި ހާބަރ މޮނިޓަރ ކުރުމަށް ކައުންސިލާއި އެ ރަށުގެ ހުރިހާ ސެކްޓަރ ތަކުން ކުރެއްވި ބުރަ މަސައްކަތްތަކަށްވެސް ޝުކުރު ހައްޤެވެ.\nވިލިނގިއްޔަކީ ކުރިމަތިވާ ކޮންމެ ބަލިމަޑު ކަމެއްގައި އެކުވެރިކަމާ އެއްބައިވަންތަކަމުގައި ނަމޫނާ ދައްކާ ރަށެކެވެ.\nމިބަލި މަޑުކަމުގައި ވަކިވެ ދިޔަ ފަރާތްތަކަށް ސުވަރުގޭގެ މަތިވެރި ދާއިމީ ނިޢުމަތް މިންވަރުކުރެއްވުމަށް އެދި ﷲ އަށް ދުޢާ ދަންނަވަމެވެ. ވިލިނގިލީގެ އެންމެހާ ލޮބުވެތި ރައްޔިތުންނަށް އުފާފާގަތި ދުވަސްތަކެއް މަތްﷲ މިންވަރުކުރައްވާށިއެވެ. ވިލިނގިލި ރައްޔިތުން އާމްދަނީ ހޯދުމަށް ކުރަމުން ގެންދާ އެންމެހާ ތަފާތު މަސައްކަތްތަކުގައި އާއި މަސްވެރިކަމުގައި ބަރަކާތް ލައްވާ ރަށަށް ތިޔާގި ކަމާއި ތަނަވަސްކަން މިންވަރުކުރައްވާ، އެންމެހާ ރައްޔިތުން ދުޅަހެޔޮ ސިއްޙަތެއްގައި ލަހައްޓަވާށިއެވެ. އާމީން!\nThat wasalong time ago and yes at those times we were as one but know it's hard to say that we are as the one community


Anna riyaasee inthihaabu gai vaadha kuraanan: Jabir\nއަންނަ ރިޔާސީ އިންތިހާބުގައި ޑިއާރުޕީން ވާދަކުރާނެ ކަމަށާއި އެ ޕާޓީގެ ޓިކެޓުގައި ވާދަކުރެއްވުމަށް ނިންމަވާފައިވާ ކަމަށް ޑީއާރުޕީގެ ލީޑަރު، ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވެއްޖެ އެވެ.\nރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން އުފައްދާފައިވާ ލޯކަލް ކައުންސިލްތަކާއި ލޯކަލް ގަވަރުމަންޓް އޮތޯރިޓީ (އެލްޖީއޭ) އުވާލުމަށް ޖާބިރު ހުށަހެޅުއްވި ގަރާރަށް މަޖިލީހުގެ މިއަދުގެ ޖަލްސާގައި އެއްވެސް މެންބަރަކު ބަހުސެއް ނުކުރެއްވި އެވެ. ދެން ގަރާރުގެ ފަހު ބަސް ވިދާޅުވާން ޖާބިރަށް ފުރުސަތު ދެއްވި އެވެ.\nއެ ފުރުސަތުގައި ވާހަކަ ދައްކަވަމުން ވިދާޅުވީ ރައްޔިތުންގެ މަޖިލީހުގެ ސުޕަ މެޖޯރިޓިއާއި ސަރުކާރު އެމްޑީޕީއަށް ލިބިފައި އޮތުމުން ވަގުތު ފާއިތުވުމުގެ ކުރިން އެމްޑީޕީގެ މެންބަރުން ވިސްނައިދިނުމަށް ގަރާރެއް ހުށަހެޅުއްވީ ކަމަށެވެ. މިހާރު މި އޮތް ކައުންސިލްތަކުގެ އޮނިގަނޑަކީ ހަރަދުބޮޑު މާ ކުރީގެ އޮނިގަނޑެއް ކަމަށް ވިދާޅުވި އެވެ.\nމިހާރު ކައުންސިލްތަކުގެ އޮނިގަނޑު އުވާލާފައި ހަރުދަނާ ލާމަރުކަޒީ ނިޒާމެއް ވިސްނުން ގެންނަވަން އެމްޑީޕީގެ މެންބަރުން ފަންނީ ބަހުސެއް ތަޅުމުގައި ނުކުރެއްވުމުން ހިތާމަ ކުރައްވާ ކަމަށް ޖާބިރު ވިދާޅުވި އެވެ. ޖާބިރު ވިދާޅުވީ މި ގޮތަށް ދާނަމަ ދިވެހި ރައްޔިތުން ދެން ފުރުސަތު ނުދޭނެ ކަމަށެވެ. އެމްޑީޕީ ފެއިލްވެފައިވާ ކަމަށް ޖާބިރު ވިދާޅުވި އެވެ.\n"ޑީއާރުޕީގެ ވެރިކަމެއްގައި ހަމަ ގައިމު ވެސް މި އޮނިގަނޑަކަށް ލާމަރުކަޒީ ނިޒާމު ނޯންނާނެ، ކައުންސިލްތަކެއް ނޯންނާނެ، 2023 ވަނަ އަހަރު ޑީއާރުޕީން ވެރިކަމަށް އަޅުގަނޑު ކުރިމަތިލާނަން، އެމްޑީޕީ ބޮޑު ތަނުން ބަލިކޮށްލާނަން، ކާށިދޫ ދާއިރާގެ ގޮނޑި ކާމިޔާބު ކުރައްވައިގެން އައި މިސާލުން،" ޖާބިރު ވިދާޅުވި އެވެ.\nޖާބިރު ވިދާޅުވީ، ޑީއާރުޕީގެ ސަރުކާރު ހިންގާނީ މިހާރު ހިންގަމުންދާ ގޮތަށް ހަރަދު ބޮޑު މަތިބަރު ގޮތަކަށް ނޫން ކަމަށެވެ. ސިޔާސީ މަގާމުތައް ގިނަ ނުކުރާނެ ކަމަށާއި ހަރަދު ބޮޑު އޮނިގަނޑުތައް ބަދަލުކޮށް ރައްޔިތުންނަށް ހެޔޮ ފާގަތިކަން ލިބޭނެ ގޮތަކަށް ކަމަށް ޖާބިރު ވިދާޅުވި އެވެ.\n"އެމްޑީޕީގެ ސުޕަ މެޖޯރިޓީ ބޭނުން ކުރަމުން އަންނަ ގޮތް ރައްޔިތުން މިދަނީ ބަލަމުން، ދިވެހި ރާއްޖޭގެ ރައްޔިތުންނަށް ވެސް އަޅުގަނޑު ނަސޭހަތް ދެން، މި އެމްޑީޕީގެ ބޭފުޅުންނަށް ދެން އެއްވެސް ގޮނޑިއެއް ދޭނެ ކަމެއް،" ގަރާރަށް އެމްޑީޕީގެ މެންބަރުން ބަހުސް ނުކުރެއްވުމުން ނުރުހުން ފާޅުކުރައްވަމުން ޖާބިރު ވިދާޅުވި އެވެ.\n2019 ވަނަ އަހަރުގެ ރައްޔިތުންގެ މަޖިލީހުގެ އިންތިހާބުގައި ވާދަކުރާނެ އެމްޑީޕީގެ ޕްރައިމަރީގައި ޖާބިރު ވާދަކުރެއްވި އެވެ. ނަމަވެސް ޕްރައިމަރީން ބަލިވުމުން އިންތިހާބުގައި ވާދަކުރާނެ ފުރުސަތެއް ހޯދަން ސުޕްރީމް ކޯޓަށް ޖާބިރު ވަޑައިގެންނެވި އެވެ. އެއީ ޕްރައިމަރީން ނާކާމިޔާބުވާ ކެންޑިޑޭޓުންނަށް ކުރިމަތިނުލުވޭނެ ކަމަށް އޭރު ގާނޫނުގައި އޮންނާތީ އެވެ.\nސުޕްރީމް ކޯޓުން ހުކުމް ކުރީ ޕްރައިމަރީން ނާކާމިޔާބުވާ ކެންޑިޑޭޓުންނަށް އިންތިހާބުގައި ވާދަކުރެވޭނެ ކަމަށާއި ގާނޫނު އޮތީ ގާނޫނު އަސާސީއާ ހިލާފަށް ކަމަށެވެ. ދެން ކާށިދޫ ދާއިރާގެ ގޮނޑިއަށް އަމިއްލަ ގޮތުން ވާދަކުރައްވައި އެމްޑީޕީގެ ކެންޑިޑޭޓް ބަލިކޮށް ޖާބިރު ކާމިޔާބު ކުރެއްވި އެވެ.\nރައްޔިތުންގެ މަޖިލިސް އަބްދުﷲ ޖާބިރު ރިޔާސީ އިންތިހާބު 2018 + ލޯކަލް ކައުންސިލްތަކުގެ އިންތިހާބު ޑީއާރްޕީ ޕޮލިޓިކްސް


ބޭނުންފުޅުވެވަޑައިގަންނަވަނީ ހަމައެކަނި "ފާޑުކިޔާ މީހެއްގެ ގޮތުގައި ހުންނާކަށް ނޫން" ކަމަށާއި "އަޅުގަނޑުގެ ބޭނުމަކީ، ދިވެހި ފުލުހުންނަކީ ރައްޔިތުން މިހާރަށްވުރެވެސް ބޮޑަށް އިތުބާރުކުރާ، އަދި ތިޔަ ފުލުހުންވެސް އެތަނަކާމެދު ފަޚުރުވެރިވާ، ނަޒާހަތްތެރި ޕްރޮފެޝަނަލް މުއައްސަސާއަކަށް، ދިވެހި ފުލުހުންގެ ޚިދުމަތް ހެދުން" ކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nއެމަނިކުފާނު މިމޭރުމުން ވިދާޅުވެފައިވަނީ ދިވެހި ފުލުހުންނާއި ބައްދަލުކުރައްވައި މިރޭ ް ދެއްކެވި ވާހަކަފުޅުގައެވެ.\nކޯވިޑް-19ގެ އަޑިގުޑަންތަކުން އަރައިގަތުމަށް މިކުރާ މަސައްކަތުގައި، އަދިވެސް ވަރަށް ދަތި އުނދަގޫ މަރުޙަލާތަކެއް ކަޑައްތުކުރަންޖެހޭ. ރާއްޖޭގެ އިޤްތިޞާދަށް މިއައި ހީނަރުކަމާއެކު، ޢާންމު ރައްޔިތުންގެ އަތްމަތި ދަތިވެ، ދިރިއުޅުމަށް މިވަނީ ވަރަށް ބޮޑެތި ދަތިތައް ކުރިމަތިވެފައި. ހަމައެއާއެކު އިޖުތިމާޢީ ގިނަ މައްސަލަތަކެއް ދަނީ ފެންމަތިވަމުން.\nއޭގެތެރެއިން ގިނަ މައްސަލަތަކަކީ، ކޯވިޑް-19އާ ގުޅިގެން އަލަށް ކުރިމަތިވާން ފެށި ކަންކަމެއް ނޫން. އެފަދަ ގިނަ މައްސަލަތަކަކީ، އެތައް ޒަމާނެއް ވަންދެން، އެ ކަންކަމާމެދު، މީގެކުރިން މާބޮޑު ސަމާލުކަމެއް ނުދީ، އަޅަންޖެހޭ ފިޔަވަޅުތައް އެޅުމުގައި ފަސްޖެހުމުގެ ސަބަބުން، ތިލަވަމުން އަންނަ މައްސަލަތަކެއް. އެއީ، ޤަވާޢިދާ ޚިލާފަށް، ރާއްޖޭގައި މަސައްކަތް ކުރާ ބިދޭސީންގެ މައްސަލަ ކަމަށްވިޔަސް، ކުޑަކުދިންނަށް ޖިންސީ ގޯނާކުރުމާއި، ރޭޕްކުރުމާއި، މަސްތުވާތަކެތީގެ މައްސަލަތައް ކަމަށްވިޔަސް، މިއީ ޙައްލުނުކުރެވި މުޖުތަމަޢުގައި ހުރި ދުވަސްވީ މައްސަލަތައް. މި ސަރުކާރުން މަސައްކަތް ކުރަމުން މިއަންނަނީ، އިޖުތިމާޢީ މިފަދަ މައްސަލަތައް ޙައްލުކުރުމަށް.\nފުލުހުންނަކީ ޤާނޫނު ތަންފީޒު ކުރުމުގައި އެންމެ މުހިންމު ރޯލު އަދާކުރާ، އަދި ރައްޔިތުންނާ އެންމެ ގާތުން މަސައްކަތްކުރާ މުއައްސަސާއަށް ވުމުން، މި މއައްސަލަތައް ޙައްލުކުރުމުގައި ތިޔަބޭފުޅުންގެ ދައުރު ވަރަށް ބޮޑު އަދި ވަރަށް މުހިންމު.\nސަރުކާރުގެ ފަރާތުން ރައްޔިތުން އެންމެ ބޮޑަށް ބޭނުންވާނީ، ޢަދުލު އިންޞާފު ޤާއިމުކުރުން. އެކަމުގެ ފެށުންވެސް ގުޅިފައިވަނީ ފުލުހުންގެ ޚިދުމަތާ. ފުލުހުންނަށް ހުށަހެޅޭ މައްސަލަތައް ބަލައި، ތަޙުޤީޤު ފުރިހަމަކޮށް އަވަސްކުރުމަކީ، އޭގެތެރެއިންވެސް އެންމެ މުހިންމު މަސައްކަތް. ޚާއްޞަކޮށް، އަންހެނުންނާއި ކުޑަކުދިންނަށް ޖިންސީ ގޯނާކުރުމުގެ މައްސަލަތަކަށް، އިތުރު ސަމާލުކަމެއް ދޭން އެބަޖެހޭ. ތަޙުޤީޤު އަވަސްކޮށް ޝަރީޢަތްތައް ހަލުވިކޮށް އަވަހަށް އިންސާފު ޤާއިމުކުރެވެންޖެހޭ.


Anna haftha grade 10 eh ge kudhin ah online koh kiyavaidhenee\nއަންނަ ހަފުތާ ގުރޭޑް 10ގެ ކުދިންނަށް އޮންލައިންކޮށް ކިޔަވައިދެނީ\nސްކޫލް ދަރިވަރުންތަކެއް: އޮންލައިންކޮށް ކިޔަވައިދޭން ދަނީ ތައްޔާރުވަމުން -- ސަލްވީން އަބްދުލް ހަމީދް\nސްކޫލް ހުޅުވުން ލަސްވި ނަމަވެސް ދަރިވަރުންނަށް ކިޔެވުން މެދުކަނޑާނުލާ އަންނަ ހަފުތާ އޮންލައިންކޮށް ކިޔައިދިނުމުގެ އިންތިޒާމްތައް އެޑިއުކޭޝަން މިނިސްޓްރީއިން ހަމަޖައްސަން ފަށައިފި އެވެ.\nއެޑިއުކޭޝަން މިނިސްޓްރީއިން ނެރުނު ބަޔާނެއްގައި ބުނީ އަންނަ ހަފުތާ އެއްވެސް ދަރިވަރަކު ސްކޫލަށް ހާޒިރެއް ނުވާނެ ކަމަށާއި ނަމަވެސް އެ މުއްދަތުގައި ދަރިވަރުންނަށް ފިލާވަޅުތައް ލިބޭނެގޮތް އިންތިޒާމްކުރެވޭނެ ކަމަށެވެ.\nދަރިވަރުންނަށް ފިލާވަޅުތައް ފޯރުކޮށްދެވޭނީ ޕީއެސްއެމްގެ ޗެނެލަކުންނާއި ޔޫޓިއުބްފަދަ ވަސީލަތްތައް މެދުވެރިކޮށް ކަމަށް މިނިސްޓްރީއިން ބުންޏެވެ. ބަޔާނުގައި ބުނީ އިންޓަރެކްޓިވް ސެޝަންތައް ކުރިއަށް ގެންދެވޭނީ އެޑިޔުޕޭޖްއާއި ގޫގުލް ކްލާސްރޫމާއި ޓެޑް-އެޑް ފަދަ ވަސީލަތްތައް މެދުވެރިކޮށް ކަމަށެވެ. އަދި އިތުރު ރިސޯސްތައް އެކަމަށް ހާއްސަކުރެވިފައިވާ ވެބްޕޯޓަލްއާއި ގޫގުލް ޑްރައިވް މެދުވެރިކޮށް ލިބެން ހުންނާނެ ކަމަށް ވެސް ބުންޏެވެ.\nބަޔާނުގައި ބުނީ މި އަހަރު ގްރޭޑް 10އެއްގައި ކިޔަވާ ދަރިވަރުންނާއި އޭއެސް ލެވެލް އިމްތިހާނުގައި ބައިވެރިވާ ދަރިވަރުންގެ ފިލާވަޅުތައް އަންނަ އާދިއްތަ ދުވަހުން ފެށިގެން ވަސީލަތްތައް މެދުވެރިކޮށް ފޯރުކޮށްދޭނެ ކަމަށެވެ. އަދި އެހެން ގްރޭޑްތަކުގެ ފިލާވަޅުތައް ތައްޔާރުކުރުމުގެ މަސައްކަތްކުރިއަށްދާ ކަމަށެވެ.\nރާއްޖޭގެ ސްކޫލްތައް އެއް ހަފުތާއަށް ފެށުން ލަސްކޮށްފައިވަނީ މީގެ ކުރިން އޮތް ހާލަތަށް ބަލާފަ އެވެ. ނަމަވެސް މިހާރު ހާލަތު ބަދަލުވެ ރާއްޖޭގައި ވަނީ ސިއްހީ ކުއްލި ނުރައްކަލުގެ ހާލަތު އިއުލާން ކޮށްފަ އެވެ. އެ ހާލަތު އިއުލާން ކޮށްފައިވަނީ 30 ދުވަހުގެ މުއްދަތަށެވެ. ސިއްހީ ކުއްލި ނުރައްކަލުގެ ހާލަތުގައި އަޅާ ފިޔަވަޅެއްގެ ގޮތުން ސްކޫލްތައް ބަންދުކުރަން ޖެހެ އެވެ.\nމިނިސްޓްރީ އޮފް އެޑިއުކޭޝަން ކޮރޯނާ ވައިރަސް ކޮވިޑް-19


Bayern katuvaalumah fahu Liverpool Quater ah\nސެޑިއޯ މާނޭ ޖެހި ދެ ލަނޑާއެކު، 3-1 ން ޔޫރަޕްގެ ގަދަ ބާރު ބަޔާން މިޔުނިކް ކަޓުވާލުމަށް ފަހު، ލިވަޕޫލުން ޗެމްޕިއަންސް ލީގްގެ ކްއާޓާ ފައިނަލަށް ދަތުރު ކޮށްފި އެވެ.\nމެޗަށް ފަހު ލިވަޕޫލްގެ ކޯޗް ޔާގަން ކްލޮޕް ވަނީ، މިޔުނިކްގެ އެލިއަންޒް އޭރީނާގައި ތިބި ލިވަޕޫލްގެ ސަޕޯޓަރުންނާ ދިމާލަށް ދުވެގެންފައި އެ ސަޕޯޓަރުންނާއެކު އުފާ ފާޅު ކޮށްފަ އެވެ. ލިވަޕޫލް ފައިނަލަށް ދަތުރު ކުރުމުން 10 އަހަރު ފަހުން އެހެން ތާރީހެއްވެސް އިޔާދަ ވީ އެވެ. އިނގިރޭސި ހަތަރު ޓީމު 2009 ވަނަ އަހަރުގެ ފަހުން ފުރަތަމަ ފަހަރަށް ޗެމްޕިއަންސް ލީގްގެ ކްއާޓާ ފައިނަލަށް ދަތުރު ކުރީ އެވެ.\nބަޔާންގެ ދަނޑުގައި އެ ޓީމުގެ ފަރާތުން ފެނުނީ އާދައިގެ ކުޅުމެކެވެ. ލިވަޕޫލުން ވަނީ މޮޅު ކުޅުމެއް ދައްކާފަ އެވެ. ބަޔާންއިން ނަތީޖާ ހަމަހަމަ ކުރުމުން، ނަތީޖާ ލިވަޕޫލް ކޮޅަށް އަނބުރާ ލުމުގައި ލިވަޕޫލްގެ ފަރާތުން އޮގަނައިޒް ގޭމް ޕްލޭނެއް ފެނިގެން ދިޔަ އެވެ.\nމެޗުގެ ފުރަތަމަ ލަނޑު ލިވަޕޫލަށް ކާމިޔާބު ކޮށްދިނީ، މާނޭ އެވެ. އޭނާ ލަނޑު ޖެހީ މެޗުގެ 26 ވަނަ މިނެޓްގަ އެވެ. ބަޔާނުން ނަތީޖާ ހަމަހަމަ ކުރީ، ލިވަޕޫލްގެ ޖޯލް މާޓިޕް އަތުން ބައިކޮޅަށް ވަން ލަނޑަކުންނެވެ.\nލިވަޕޫލުން އަލުން ލީޑް ނެގީ، ދެ ވަނަ ހާފުގައި ވާޖިލް ވެން ޑައިކް އެވެ. ލިވަޕޫލްގެ ތިން ވަނަ ލަނޑު މާނޭ ކާމިޔާބު ކުރީ، މެޗުގެ 84 ވަނަ މިނެޓްގަ އެވެ.\nއޮލިމްޕިކް ލިޔޮނޭ އާއި ބާސާ ކުޅުނު މެޗު ބާސާއިން ކާމިޔާބު ކުރީ 5-1 ންނެވެ. ބާސާގެ ފަސް ލަނޑުގެ ތެރެއިން ދެ ލަނޑު ކާމިޔާބު ކުރީ، ކެޕްޓަން ލިއޮނަލް މެސީ އެވެ. އަދި މެސީ ވަނީ އިތުރު ދެ ލަނޑު ކާމިޔާބު ކުރުމަށް ފުރުސަތު ތަނަވަސްކޮށްދީފަ އެވެ.\nއަނެއް ތިން ލަނޑު ކާމިޔާބު ކުރީ، ފިލިޕޭ ކުޓީނިއޯ އާއި ޖެރާޑް ޕީޚޭގެ އިތުރުން އުސްމާން ޑެމްބެލޭ އެވެ. ލޮޔޮނޭގެ ލަނޑު ކާމިޔާބު ކުރީ ލޫކަސް ޓޫޒާ އެވެ. ޗެމްޕިއަންސް ލީގްގެ ކްއާޓާގެ ގުރު ނެގުން އޮންނާނީ އަންނަ ހުކުރު ދުވަހު އެވެ.\nޗެމްޕިއަންސް ލީގް ބަޔާން މިއުނިކް ލިވަޕޫލް + ބާސެލޯނާ


Shakuvaa - vNews.mv\nއަންވަރު އިބްރާހީމް 10 May 2018, 10:26\n(08 މެއި 2017 އާ ގުޅޭ)\n"އެ މީހުންވެސް ރަނގަޅު ކަންކަން ކުރޭ. އެކަންކަމަށް ކާފަމެން އެއްބާރުލުން ދޭންޖެހޭނެ. އެހެން ނޫންނަމަ އެއްވެސް ކަމެއް ރަނގަޅަކަށް ކުރިއަކަށް ނުދާނެ" އަހަރެނަށް ދެއްކިފައިވާ ވާހަކަތަކުގައި މަތިޖެހުމަށް އިތުރު ވާހަކައެއް ބުނަމުން އަހަރެން ހިނގައިގަތީ ކޮޓަރިއަށެވެ.\nހަވީރުގެ ފިނި ޖެހުމާއެކު އަހަރެން ގެއިން ނުކުތީ ސްކޫލަށް ދިއުމަށެވެ. އޭރު ރަށުގެ ހަރު މީހުންނާއި ދުވަސްވީ މީހުން ސްކޫލާ ދިމާއަށް ދެއެވެ. ބައެއް މީހުން ސައިކަލުގައެވެ. އަނެއް ބަޔަކު ކާރުގައެވެ. އަހަރެން ދިޔައީ ހިނގާފައެވެ. އަހަރެންގެ ކޮންމެ ފިޔަވަޅަކުން ކުރަމުން ދިޔައީ ޝަކުވާއެވެ. މަގުގައި އަތުރާފައިވާ ކޮންމެ ގާގަނޑަކުން ކުރަނީ މަލާމާތެވެ. މަލާމަތް ނުކުރަންވީ ސަބަބެއް ވެސް ނެތެވެ. އެ މަގުތަކުގައި ގާއެތުރުމާ ދެކޮޅަށް އެންމެ ބޮޑަށް ވަކާލާތުކުރި އެކަކީ އަހަރެންނެވެ. ރަށުގެ ހިތްގައިމުކަން ގެއްލިދާނެތީ އެންމެ ބޮޑަށް އަޑު އުފުލީ އަހަރެންނެވެ. އެ ދުވަހު އަހަރެން އުފުލި އަޑު އެއްވެސް އެއްޗަކަށް ނުވިއެވެ. މިއަދު ހިނގަން މި ޖެހުނީ ގާއަތުރާފައިވާ އެ މަގުތަކުންނެވެ.\nސްކޫލުގެ ގޯތިތެރޭގައި ހުރި ބޮޑު ގަހުގެ ހިޔަލުގައި އަތުރާފައިވާ ގޮނޑިތަކުގެ ފަހަތުބަރީގައި އަހަރެން ގޮސް އިށީނީމެވެ. އަދި ދެން ތިބީ ކޮން ބައެއްތޯ ވެސް ބަލައިލީމެވެ. ދެވަނަ ފަހަރަށް އަހަރެންގެ ނަޒަރު ހިނގާލީ އަހަރެންނާ ބައިވެރިވެލާނެ މީހަކު އިންތޯއެވެ.\nބައްދަލުވުން ފެށުނެވެ. އަހަރެމެންނަށް މަރުހަބާކީ ޒުވާނުންގެ ޖަމިއްޔާގެ ރައީސެވެ. އޭނާގެ ވާހަކަ ވެސް ވަރަށް ފުރިހަމައެވެ. މުޅިންވެސް ކުރީ ތަޢުރީފެވެ. ދެއްކީ ރަށުގެ ތަރައްގީގެ ވާހަކައެވެ. އެ ތަރައްގީގެ ގެނެސްދިނީ އޭނާގެ ޕާޓީންކަމާއި އެކަމަށް ޝުކުރުވެރިވާން ޖެހޭކަމަށް ވެސް ބުންޏެވެ. ތެދެކެވެ. އެ ތަރައްގީ ލިބިއްޖެއެވެ. އެކަން ގަބޫލު ވެސް ކުރެވެއެވެ. ނުކުރެވިގެން މި އުޅެނީ އެއީ ތަރައްގީ ކަމެވެ. އެއީ ކުރިއެރުން ކަމެވެ. ކުރިއެރުމަކީ ހިތްހަމަޖެހުމާ ގުޅިފައިވާ ކަމެކެވެ. އުފަލާއި އަރާމާ ވެސް ގުޅިފައިވާ ކަމެކެވެ. އަމިއްލަ ގޮތާއި ފޮތާވެސް ގުޅިފައިވާ ކަމެކެވެ. ހިތުގެ މި އުދާސްތައް ހިފަހައްޓައިގެން އަހަރެންނަށް އިނދެވެނީއެއް ނޫނެވެ. އެނޫން ގޮތެއް ނެތްކަން ޔަގީންކުރެވޭތީ ހަމަ އިންނަނީ އެވެ.\nދެން ވާހަކަދެއްކީ ރަށު ކައިންސިލްގެ ރައީސެވެ. އެ ފޮނި ވާހަކަފުޅުގައި ވެސް އޮތީ ތަޢުރީފެވެ. ހުޝާމަދުކުރުމެވެ. އެ ވާހަކަފުޅަށް ފަހު ރައްޔިތުންގެ ޚިޔާލު ފާޅުކުރުމުގެ ފުރުޞަތު ހުޅުވާލިއެވެ.\n"ކޮބާ އެއްވެސް ޚިޔާލެއް ފާޅުކުރަން ބޭނުންވާ ނަމަ އިޝާރާތް ކޮށްލުމުން މައިކު ލިބޭނެ" އެ ހުޅުވާލި ފުރުޞަތުގެ ބޭނުން ހިފާކަށް އަހަރެން ބޭނުމެއް ނުވިއެވެ. އަހަރެން ހަމަ އިނީއެވެ. އެހެން މީހުން ދައްކާނެ ވާހަކަތަކުގެ އިންތިޒާރުގައެވެ.\n"މިއީތަ ހަމައެކަނި ގެނައި ކަމަކީ؟ އިތުރު އާ ކަމެއް ނެތްތަ؟ އާ ޕްރޮޖެކްޓެއް ނުފަށާތަ؟" ސުވާލުކުރީ ޒުވާނެކެވެ.\n"ނޫނޭ. އާ ޚަބަރެއް ނުދެވެންޏާ މިފަދަ ބައްދަލުވުމެއްގެ ބޭނުމެއް ވެސް ނޯންނާނެ ތާ؟. ހަގީގަތުގައި ރައްޔިތުންނަށް ދޭން މިއުޅެނީ ވަރަށް އުފާވެރި ޚަބަރެއް. އަމިއްލަ ރަށަށް އިތުރު ކުރިއެރުންތަކެއް އަންނާނެ ޕްރިޖެކްޓެއް އަނެއްކާވެސް މިވަނީ ފަހިވެފައި. ރަށުގެ އިރުމަތި ފަރާތުގެ ގެސްޓްހައުސްތަކެއް ހުޅުވާ އެފަރާތް ފަތުރުވެރީންނަށް ޚާއްޞަކުރުމުގެ ހުރިހާ ކަމެއް މިވަނީ ހަމަޖެހިފައި. ވަރަށް އަވަހަށް މަސައްކަތްވެސް ފެށޭނެ" ކައުންސިލްގެ ރައީސް ހިނިތުންވުމާއެކު ވާހަކަދެއްކެވިއެވެ.\nއިވުނު ޚަބަރުން އަހަރެންނަށް ހީވީ މޫނުމަތީގައި މީހަކު އެތިފަރެއް އަޅައި ވިހެލިހެންނެވެ. އަހަރެންނަށް އިނދެވުނީ އަނގަ ހުޅުވިއެވެ. އެއީ ރައްޔިތުން ހިތްހަމަ ޖައްސާލުމަށްދާ ހަމައެކަނި ފަރާތެވެ. ހިތްފަހި ކޮށްލުމަށް މަޑުކޮށްލާން އޮތް ހަމައެކަނި ފަރާތެވެ. އެހެން ހުރިހާ ފަރާތެއް އެވަނީ ބަންދުވެފައެވެ. އެފަރާތަށް ވެސް ރައްޔިތުންނަށް ދިއުން މަނާވީއެވެ. ކުޑަކުދީންނަށް ދެވޭގޮތް ނުވީއެވެ. ގެސްޓުން ހިތްހަމަ ޖެއަސުމަށް ޚާއްޞަ ކޮށްލީއެވެ.\n"ބަލަ އޭރުން އަހަރެމެން ފިނިކޮށްލާނެ ޖޯލިފައްޗެއްހާ ހިސާބުވެސް ނުހުންނާދޯ؟ މޫދަށް އެރިލާނެ ފަރާތެއް ވެސް ނޯންނާނެ ދޯ؟" އަހަރެންނާ މާދުރުގައި އިން ހަސަންބެ ކޮޅަށް ތެދުވެ ހުރެ ސުވާލުކުރަން ފެށިއެވެ.\n"ހަސަންބޭ ބުނަން މި ޒަމާނުގައި ހުރިހާ ވެސް އެއްޗަކީ ފައިސާ. ރަށަށް އާމްދަނީ ވަންނާނެ ގޮތްތައް އިތުރުނުވެ ރަށް ތަރައްގީއެއް ނުވާނެ. ރަށަށް ކުރިއެރުމެއް ނުލިބޭނެ. ދެން އޮތީ ފިނުކުރުމުގެ ވާހަކަ. މިހާރު ކޮންމެ ގެއަކުހެން އޭސީ ހުންނާނެ" ކައުންސިލުގެ ރައީސް ވާހާކަދެއްކީ ފިސާރި ހިނިތުންވެހުރެއެވެ. އެ ވާހަކައަށް ބާރު ހިނގަނޑަކުން ޖަވާބުދިން މީހުންވެސް އެތަނުގައި ތިއްބެވެ.\n"އެކަމަކު މިހާރު ތިގޮތަށް ނުދީ މި ރަށުގައި އެ އޮތީ ބަނދަރު ފަރާތް އެކަނި. އެ ފަރާތުގައި އަތިރިމައްޗެއް ނެތީމަ ނުދެވި އޮތީކަންނޭނގެ. އަހަރެމެން މޫދަށް އެރިލަން ވެސް ދެން ދާންޖެހޭނީ ބަނދަރު ފަރާތަށް. ކިހައި ދެރަކަމެއްތީ. ކަލޭމެން އަހަރެމެންނަކަށް ނުވިސްނަން ދޯ؟" ހަސަންބެ އަނެއްކާ ވެސް ޝަކުވާކުރިއެވެ.\n"ނޫނޭ ހަސަންބޭ. ތިހެން ނުވިސްނާ. މި ވިސްނަނީ ރަށުގެ މުސްތަގުބަލަށް. މުޅި ރަށުގެ ކުރިމަގަށް. ހަސަންބެމެން އުފާކޮށްދޭން ޕާކުތަކާއި ތަންތަން މި ހަދަނީނު" ކައުންސިލުގެ ރައީސް އިތުރަށް އޮޅުންފިލުވައި ދެއްވިއެވެ. އެވާހަކަތައް އަޑުއަހަން އިން އަހަރެންގެ ލޭ ކެކެންފެށިއެވެ. ހަށިގަނޑު ހޫނުވާން ފެށިއެވެ.\nއަހަރެންނަކަށް ނުއިނދެވުނެވެ. ކޮޅަށް ތެދުވެވުނެވެ.\nމިއީ ވެސް ލޯތްބެވެ.


މުބާރާތުގެ ފުރަތަމަ ފައިނަލަށް ދެޓީމުވެސް ފުރިހަމައަށް ތައްޔާރު – Ungoofaaru\nބަނޑޭރިގަނޑު/ޚަބަރު/މުބާރާތުގެ ފުރަތަމަ ފައިނަލަށް ދެޓީމުވެސް ފުރިހަމައަށް ތައްޔާރު\nމިނިވަން ޗެމްޕިއަންޝިޕް 2018\nއިބްރާހީމް ޒަޔާން 15 މާރޗް 2018\n0 1,155 މިނެޓެއް ނުވަނިސް ކިޔާލެވޭ\nއަލިފުށި ޓީމް މީދޫއަށް ފައިބަނީ / ފޮޓޯ މީދޫ ސްޕޯޓރްސް ކްލަބް\nމިނިވަން ޗެމްޕިއަންޝިޕް 2018 ގެ ރ. އަތޮޅު ބުރުގައި މިއަދު މީދޫ އާއި އަލިފުށި ބައްދަލުކުރާ ފޯރި ގަދަ މެޗަށް ދެޓީމުވެސް ފުރިހަމައަށް ތައްޔާރު ކަމުގައި ދެޓީމުންވެސް ބުނެފިއެވެ. މުބާރާތުގެ ފުރަތަމަ ފައިނަލްގެ ގޮތުގައި ގިނަބަޔަކު ސިފަކުރަމުންދާ މިމެޗަށް ދެޓީމު މިއަދު ނިކުންނައިރު ދެޓީމުވެސް ވަނީ މުބާރާތުގައި ކުޅުނު ފުރަތަމަ މެޗު ކާމިޔާބުކޮށްފައެވެ.\nމުބަރާތުގެ ފުރަތަމަމެޗު ގައި މީދޫވަނީ އުނގޫފާރު އަތުން 3-1 މޮޅުވެފައެވެ. މުބާރާތުގެ ދެވަނަ މެޗުގައި އަލިފުށިވަނީ އިންނަމާދޫ އަތުން 5-1 ން މޮޅުވެފައެވެ.\nމުބާރާތް ހޯސްޓްކުރުމާމެދު ހިނގާދިޔަ ކަންތައްތަކާއި ގުޅިގެން ފޯރިގަދަވެފައިވާ މުބާރާތުގައި މިދެޓީމު ބައްދަލުކުރާއިރު ދެޓީމުގެ ސަޕޯޓަރުންވެސް އަންނަނީ މެޗުގައި ޓީމަށް ހިތްވަރު ދިނުމަށް ވަރަށް ފުރިހަމައަށް ތައްޔާރު ވަމުންނެވެ.\nމިމަހުގެ 12 ވަނަ ދުވަހުންފެށިގެން މިމުބާރާތަށް ރ ކިނޮޅަހުގައި ކޭމްޕް ކޮށްގެންތިބި އަލިފުށީ ޓީމުވެސް ވަނީ މިއަދުގެ މެޗަށް ފުރިހަމައަށް ތައްޔާރުވެފައެވެ. މިއަދުގެ މެޗަށް އަލިފުށީ ނިކުންނަނީ މެޗުކާމިޔާބުކޮށް ފައިނަލްގެ ފުރުސަތު ބޮޑުކުރުމަށެވެ.\nއުނގޫފާރު ޑޮޓް ކޮމްއަށް މައުލޫމާތު ދެއްވަމުން އަލިފުށީ ޓީމުގެ އެސިސްޓެންޓް މެނޭޖަރ އިބްރާހީމް އިސްމާއިލް ވިދާޅުވީ މުބާރާތުގައި އަލިފުށީ ޓީމަށް ހިތްވަރު ދިނުމަށް ސަޕޯޓަރުން އަލިފުށިން މީދޫއަށް ދާނެކަމަށާއި ސަޕޯޓަރުން ފުރުމަށް ހަމަޖެހިފައިވަނީ މިއަދު 11:30 ގައެވެ. ސަޕޯޓަރުން ގޮވައިގެން ބޮޑެތި3އުޅަނދާއި ދެލޯންޗް މީދުއަށް ދާނެކަމަށެވެ. ޓީމާއި ބެހޭގޮތުން ޓީމުގެ އެސިސްޓެންޓް މެނޭޖަރ އިބްރާހީމް އިސްމާއިލް ވިދާޅުވީ މިއަދުގެ މެޗައްނިކުންނައިރު ޓީމުގައި އެއްވެސް މައްސަލައެއް ނެތްކަމަށާއި ޓީމަށް މާބޮޑެތި ބަދަލުތަކެއް ކޯޗު މިއަދު ގެންނާނެ ކަމަށް ނުފެންނަކަމަށެވެ.\nމިދިޔަ އަހަރުގެ މުބާރާތުގައި މީދޫ ސަޕޯޓަރުން ޓީމަށް ހިތްވަރުދެނީ\nމިއަދުގެ މެޗަށް މީދޫ ޓީމުވެސް އޮތީ މެޗަށް ފުރިހަމައަށް ތައްޔާރުވެފައެވެ. އުނގޫފާރު ޑޮޓް ކޮމްއަށް މައުލޫމާތު ދެއްވަމުން މީދޫ ޓީމުގެ ކޯޗު ރޯމިއޯ ވިދާޅުވީ މިއަދުގެ މެޗަށް ޓީމުއޮތީ ފުރިހަމައަށް ތައްޔާރު ވެފައިކަމަށާއި ޓީމުގައި ކޮންމެވެސް ވަރަކަށް އަނިޔާގެ މައްސަލަ އުޅޭތީ ޓީމަށް ބަދަލެއް އައުމަކީ އެކަށީގެންވާ ކަމެއްކަމަށެވެ.\nމީދޫ ޓީމާއި އެއްވަރަށް މީދޫ ޓީމުގެ ސަޕޯޓަރުންވެސް ތިބީ ތައްޔާރަށެވެ. މިދިޔަ އަހަރު އުނގޫފާރުގައި ބޭއްވި މުބާރާތުގައި ތަފާތު ސަޕޯޓެއް ދެއްކި މީދޫގެ ސަޕޯޓަރުން މިއަދުވެސް ތަފާތު ވާނޭކަމަށް މައުލޫމާތު ލިބެއެވެ.\nމިދެޓީމު އެންމެފަހު ބައްދަލުކޮށްފައިވަނީ މިދިޔައަހަރުގެ މިނިވަންޗެމްޕިއަންޝިޕް މުބާރާތުގައެވެ. އެމެޗު 3-0 ކާމިޔާބުކުރީ މީދޫއެވެ.\nރ.އަލިފުށި ރ.މީދޫ މިނިވަން ޗެންޕިއަންޝިޕް 2018


އެމްބިއުލަންސް ދާންޖެހޭނީ ކިތައް މިނެޓުން! – Mikal News\nގިނަ ބަޔަކަށް ސިހުން ލިބުނު އެއްޚަބަރަކީ ރާއްޖެއިން ފުރަތަމަ ފަހަރަށް ކުޑަކުއްޖަކު ކޮވިޑުގައި ނިޔާވި ޚަބަރެވެ. އެޚަބަރާއިއެކު ތިލަވެގެން ދިޔަ އަނެއްކަމަކީ އެކުޑަކުޑަ ކުއްޖާގެ ސިއްހީ އިމަޖެންސީ ދިމާވެގެން އެންބިއުލަންސަށް ގުޅިފަހުން2ގަޑިއިރާއި 30 މިނިޓަށްވުރެ ގިނަ އިރު އެންބިއުލަންސް އައުމަށް ނެގުމެވެ.\nމިކަމާއި ގުޅިގެން ރޭގެ މީޑިއާ ކޮންފަރެންސްގައި ގިނަ ބަޔަކު ކުރި ސުވާލުތަަކަށް އެކަށީގެންވާ ޖަވާބެއް ހެލްތު މިނިސްޓަރަށް ދެވުނުކަމަކަށް ނުބެލެވެއެވެ. އަދި މިކަމުގައި ބައެއްގެ އިހުމާލު އޮތްކަމަށް ގަބޫލުކުރައްވާ އެމައްސަލަ ބަލައި ނިމުމުން އެކަމާއިގުޅޭ ފިޔަވަޅު އަޅުއްވާނެ ކަމަށް މިނިސްޓަރު ވިދާޅުވިއެވެ. މިކަމުގެ ޒިންމާ ކޯލް ސެންޓަރުގައި ތިއްބަވާ ދެތިން މުވައްޒަފެއްގެ ލެވެލްއިން ނިމިގެންދާނެ ޖެހޭ މައްސަލައަކަށްވުރެ ބޮޑު މައްސަލައެކެވެ. އެހެނީ މާލޭގައި އެންބިއުލަންސެއް އައުމަށް2ގަޑިއިރާއި 30 މިނިޓު ނެގުމަކީ އާދައިގެ ކަމެއްނޫނެވެ. ރާއްޖޭގެ ހާލަތު އެހިސާބަށް ދިޔައީ ހެއްޔެވެ. އެންބިއުލަންސް ނެތީހެއްޔެވެ. ނޫނީ ޑްރައިވަރުން ނެތީ ހެއްޔެވެ. ނެތްނަމަ މިކަމުގައި އާންމުންގެ އެހީތެރިކަމަށް ގޮވާލަން ޖެހެއެވެ. އަދި އެހެން އުޅަނދުތައް އެންބިއުލަންސަށް ބަދަލުކޮށްގެން ވެސް ދިވެހި ރައްޔިތުންގެ ފުރާނަ ސަލާމަތްކުރަން ޖެހޭނެއެވެ.\nމިއާއިއެކު ސުވާލު އުފެދެނީ އާންމު ގޮތެއްގައި އިމަޖެންސީ ޚިދުމަތަށް ދުނިޔޭގެ ގައުމުތަކުގައި ނަގަނީ ކިހާވަގުތެއް ހެއްޔެވެ. އެގޮތުން، ދުނިޔޭގެ ކާރޫބާރު ބޮޑު ނިއުޔޯކު ސިޓީގައި ފާއިތުވީ މާރިޗުމަހު ފުރާނައަށް ގެއްލުމެއްނުވާފަދަ މެޑިކަލް އިމެޖެންސީގައި އެންބިއުލާންސްގެ ދިއުމާއި ހަމައަށް ނަގާފައިވަނީ އެންމެ 12 މިނެޓެވެ. އަދި ފުރާނައަށް ގެއްލުންވެދާނެ ފަދަ އިމަޖެންސީގައި ނަގާފައިވަނީ 11 ވަރަކަށް މިނެޓެވެ. އާންމު ގޮތެއްގައި އެންބިއުލާންސް ފޮނުވާލުމަށް5ވަރަަކަށް މިނިޓުވެސް ނުނަގައެވެ. ނިއުޔޯކަކީ އެންމެ އަވަހަށް ކޮވިޑު ފެތުރިގެން ދިޔަ އެއް ސްޓޭޓެވެ. އަދި މި ރޯގާގައި 53 ހާސް މީހުން ވަނީ އެސްޓޭޓުން ނިޔާވެފައެވެ. އެސްޓޭޓުގައި އެންމެ ބާރަށް ކޮވިޑު ފެތުރިގެން ދިޔައީ މިދިޔަ އަހަރުގެ މެދުތެރޭގެ ތަފާސް ހިސާބުތަކަށް ބަލާއިރު އެންބިއުލާންސް އައުމަށް ނަގާފައިވަނި 11 މިނިޓާއި 12 މިނިޓާއި ދޭތެރޭ ވަގުތެކެވެ.\nސިންގަޕޫރަށް ބަލާލާއިރު ސިންގަޕޫރުގައި އާންމު ގޮތެއްގައި އެންބިއުލަންސް އައުމާއި ހަމައަށް ނަގަނީ 11.4 މިނިޓެވެ. އަދި ބަލިމީހާ ހޮސްޕިޓަލާއި ހަަމައަށް ގެންގޮސް ދިނުމަށް ނަގަނީ 30 ވަރަކަށް މިނެޓެވެ.\nމީގެ އިތުރުން ކާރޫބާރޫ ބޮޑު ލަންޑަނުގައި ވެސް އެންބިއުލަންސް އައުމަށް ނަގަނީ އާންމު ގޮތެއްގައި 20 މިނިޓަށްވުރެ ކުރު ވަގުތެކެވެ. ލަންޑަނުގައި މިދިޔަ އަހަރު އެންބިއުލާންސް 1 ގަޑި އިރާއި 1 މިނެޓު ނެގުން ވެގެން ދިޔައީ ބޮޑު ކާރިސާއެއްގެ އިތުރުން ރެކޯޑަކަށެވެ. އޭގެ ކުރިން އެންމެ ގިނަ ވަގުތުގެ ގޮތުގައި ރެކޯޑު ކުރެވިފައިވަނީ 26 މިނިޓެވެ.\nމީގެ އިތުރުން އަވަށްޓެރި އިންޑިއާގައި އެންމެބިއުލާންސަށް މަޑުކުރަންޖެހޭ ވަގުތުގެ ގޮތުގައި ޓާގެޓްކޮށްފައިވަނީ 20 މިނެޓެވެ. 20 މިނެޓުގެ ތެރޭ ބަލިމީހާ ހޮސްޕިޓަލަށް ގެންގޮސްދިނުމަކީ އިންޑިއާގެވެސް އަމާޒެވެ.\nބައިނަލް އަގްވާމީ މިންގަނޑަށް ބަލާއިރު އެންބިއުލަންސް އައުމަށް ނަގަންޖެހޭނީ 10-15 ވަރަކަށް މިނެޓެވެ. ރާއްޖޭގައި މިމިންގަނޑަށް މަސައްކަތް ކުރޭތޯއެވެ. އަދި ރާއްޖޭގެ އަމާޒަކީ ކޮބައިތޯއެވެ. އެ އަމާޒަށް ވާސިލުވުމަށް ކުރާކަމަކީ ކޮބައިތޯއެވެ. މާލެފަދަ ސައިޒުގެ ގޮތުންވެސް ކުޑަ ތަނެއްގައި2ގަޑިއިރު ނެގުމަކީ އާދައިގެ ކަމެއްނޫނެވެ. ޒިންމާދާރު މަގާމުތަކުގައި ތިބި ޒިންމާ ނަގަންޖެހޭ ބަޔަކީ ކޮބައިތޯއެވެ. މީގެ ކުރިންވެސް ސިއްހީ ވަޒީރަކު މަގާމުން ދުރުކުރުމުގެ މަސައްކަތްތަކެއްވަނީ ކުރެވިފައެވެ.\n4.2/5.0 Article rating


July 1 gai NEOC uvaalanee\nޖުލައި 1 ގައި އެންއީއޯސީ އުވާލަނީ\nމިއަދު ބޭއްވި ބައްދަލްވުމުގައި ރައީސް ސޯލިހް ވާހަކަފުޅު ދައްކަވަނީ -- ފޮޓޯ: ރައީސް އޮފީސް\nމި ފެށޭ ޖުލައި މަހުގެ ފުރަތަމަ ދުވަހުން ފެށިގެން ކޮވިޑް-19 އާއި ދެކޮޅަށް ކުރަމުންދާ މަސައްކަތްތައް އާ މަރުޙަލާއަކަށް ބަދަލު ކުރައްވާނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެ އެވެ.\nމި ބަދަލާއިއެކު ނޭޝަނަލް އެމާޖެންސީ އޮޕަރޭޝަން ސެންޓާ (އެންއީއޯސީ) އިން ކުރަމުންއައި މަސައްކަތްތައް، މިނިސްޓްރީ އޮފް ހެލްތުގެ ދަށަށް ބަދަލުވެގެންދާނެ ކަމުގައި އެމަނިކުފާނު ވިދާޅުވިއެވެ. އެހެން ކަމުން ބުދަ ދުވަހުން ފެށިގެން އެންއީއޯސީ އުވާލާނެއެވެ.\nމިއަދު ހަވީރު ދަރުބާރުގެއަށް ޒިޔާރަތްކުރައްވާ، އެންއީއޯސީ ގައި މަސައްކަތްކުރާ މުވައްޒިފުންނާ މުހާތަބުކުރައްވައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ މިހާތަނަށް ކޯވިޑް-19 އާއި ދެކޮޅަށް ކުރެވުނު މަސައްކަތުގެ ނަތީޖާ ރަނގަޅު ކަމަށެވެ. ރައީސް ވިދާޅުވީ ބައެއް ގައުމުތަކުގައި ވަރަށް ގޯސް ހާލަތަކަށް ދިޔަ ކަމަށާ ނަމަވެސް ރާއްޖެ މިހާރު މި އޮތް ހާލަތަށް އާދެވިފައި ވަނީ ސިއްހީ މާހިރުންގެ އިރުޝާދުތަކާއި ދެއްވި މައުލޫމާތުތަކުގެ ސަބަބުން ކަމަށެވެ.\nއައު މަރުޙަލާއަށް ބަދަލުވުމާ ގުޅޭގޮތުން ރައީސުލްޖުމްހޫރިއްޔާ ވިދާޅުވީ މި ބަދަލަކީ އާންމު ދިރިއުޅުމަށް ރުޖޫއަވުމަށް ކުރާ މަސައްކަތުގެ ބައެއްކަމަށެވެ. މި މަސައްކަތުގައިވެސް ސިއްހީ މާހިރުންގެ އެއްބާރުލުމާއި އެހީތެރިކަން ބޭނުންވާނެ ކަމަށް ރައީސް ވިދާޅުވިއެވެ.\nކޮވިޑްގެ ބަލިމަޑުކަމާއި ގުޅިގެން ކޮންމެ ރެއަކު އެންއީއޯސީން ގެންދިޔައީ ނޫސްވެރިންނާއި ބައްދަލްކޮށް އެހިނދަށް ބޭނުންވާ މުހިންމު މައުލޫމާތުތައް ފޯރުކޮށްދެމުންނެވެ.\nކޮވިޑްގެ ރާއްޖޭގެ އަދަދު ވަނީ 2,337 އަށް އަރާފަ އެވެ. މިހާތަނަށް ރާއްޖެއިން ރަނގަޅުވީ މީހުންގެ އަދަދު ވަނީ 1،927 އަރާފައެވެ. މިވަގުތު ފަރުވާގައި ތިބީ 397 މީހުންނެވެ.\nކޮވިޑަށް 49،338 މީހުން ޓެސްޓްކޮށްފައިވާއިރު މިހާތަނަށް މި ބަލީގައި އަށް މީހަކު ވަނީ މަރުވެފަ އެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް ހެލްތު ހެލްތް މިނިސްޓަރު އަބްދުﷲ އަމީން + އާއްމު ސިއްހަތުގެ ކުއްލި ނުރައްކަލުގެ ހާލަތު އެންއީއޯސީ\nލޮކްޑައުންގެ ލުއިތައް މިރޭ އިއުލާނު ކުރަނީ


India ge ehee gai city council aa, corrections ah vehicle hoadhanee\n21st September 2019 | Last update: 00:01\nއިންޑިއާގެ އެހީގައި ސިޓީ ކައުންސިލާއި، ކަރެޝަންސްއަށް ވެހިކަލް ހޯދަނީ\nމާލޭގެ ފަޅު ތެރެ ސާފުކޮށްގެން ނެގި ކުނި، ސިޓީ ކައުންސިލްގެ ވެހިކަލަކަށް އަރުވަނީ. ކައުންސިލަށް ބޭނުންވާ އިތުރު ވެހިކަލް ގަތުމަށް އިންޑިއާގެ ހިލޭ އެހީގެ ތެރެއިން ވަނީ ހަމަޖައްސާފައި. -- ފޮޓޯ: ސިޓީ ކައުންސިލް\nއިންޑިއާ ސަރުކާރުގެ ހިލޭ އެހީގެ ތެރެއިން މާލޭ ސިޓީ ކައުންސިލްގެ އިތުރުން މޯލްޑިވްސް ކަރެކްޝަނަލް ސާވިސް އަށް ބޭނުންވާ ވެހިކަލާއި މެޝިނަރީ ގަންނަން ފައިސާ ހަމަޖައްސައިފި އެވެ.\nފޮރިން މިނިސްޓްރީން ބުނީ އިންޑިއާ ސަރުކާރުން ދީފައިވާ 106 މިލިއަން ދިވެހި ރުފިޔާ (6.9 މިލިއަން އެމެރިކާ ޑޮލަރު) ގެ ހިލޭގެ އެހީގެ ދަށުން ކަރެކްޝަންސް އަށް ބޭނުންވާ އުޅަނދުފަހަރު ގަތުމަށް އަށް މިލިއަން ދިވެހި ރުފިޔާ ކަނޑައަޅާފައިވާ ކަމަށެވެ. އެގޮތުން، ކަރެކްޝަންސްގެ ބެލުމުގެ ދަށުގައި ތިބި ފަރާތްތައް އެއް ތަނުން އަނެއް ތަނަށް އަވަހަށް ގެންދިއުމަށްޓަކައި އެ ބޭނުންވާ އިތުރު އުޅަނދުތައް މި ޕްރޮޖެކްޓުގެ ދަށުން ފޯރުކޮށްދެވޭނެ ކަމަށް ފޮރިން މިނިސްޓްރީން ބުނެފައިވެ އެވެ.\nކަރެކްޝަންސްގެ އިތުރުން، މާލޭ ސިޓީ ކައުންސިލަށް ބޭނުންވާ މެޝިނަރީއާއި ވެހިކަލް ގަތުމަށް ވެސް އަށް މިލިއަން ދިވެހި ރުފިޔާ ފޮރިން މިނިސްޓްރީން ވަނީ ކަނޑައަޅައިފަ އެވެ.\nއޭގެ އިތުރުން، ށ. ފޯކައިދޫގެ ރައްޔިތުންނަށް އަދި އަތޮޅުގެ ރައްޔިތުންނަށްވެސް ބޭނުންވާ ތަފާތު އިޖްތިމާއީ ހަރަކާތްތައް ހިންގުމަށްޓަކައި އެ ރަށުގައި ކޮމިއުނިޓީ ސެންޓަރެއް ހެދުމަށް ފަސް މިލިއަން ދިވެހި ރުފިޔާ ވަނީ މިއަދު ކަނޑައަޅައިފަ އެވެ.\nއިޖްތިމާއި އަދި އިގްތިސާދީ ތަރައްގީއަށް ބޭނުންވާ ޕްރެޖެކްޓްތަށް ހިންގުމަށް އިންޑިއާ ސަރުކާރުން ރާއްޖެއަށް ހިލޭ އެހީ ދޭން އެއްބަސްވީ މިދިޔަ މާޗު މަހު އެގައުމުގެ ފޮރިން މިނިސްޓަރު ޝުޝްމާ ސުވަރޭޖް ރާއްޖެއަށް ކުރެއްވި ދަތުރުފުޅުގަ އެވެ.\nއެ އެހީގެ ދަށުން، ބ. ފެހެންދޫ ގެ ދަރިވަރުން ސްކޫލަށް ދިއުމަށް ބޭނުންވާ ފެރީގެ ހިދުމަށް ވަނީ ހަމަޖައްސައިފަ އެވެ. ދެ ރަށެއްގައި އައިސް ޕްލާންޓް ބެހެއްޓުމުގެ ބަޖެޓުވެސް އެ އެހީގެ ދަށުން ހަމަޖައްސާފައިވާއިރު، ހއ. އިހަވަންދޫގެ ހެލްތު ސެންޓަރުގައި އިމަޖެންސީ މެޑިކަލް ހިދުމަތް ދިނުމަށް ތަނެއް ގާއިމު ކުރުމުގެ މަޝްރޫއާއި، ރ. ކިނޮޅަހުގައި ހަ ކްލާސް ރޫމް އަދި ނ. ޅޮހީގައި ހަ ކްލާސް ރޫމް އިމާރާތް ކުރުމުގެ މަޝްރޫއުވެސް އިންޑިއާ އިން ދިން އެހީގެ ދަށުން މިހާތަނަށް ވަނީ ހަމަޖައްސައިފަ އެވެ.\nމޯލްޑިވްސް ކަރެކްޝަނަލް ސާވިސް އިންޑިއާ ފޮރިން މިނިސްޓްރީ + މާލޭ ސިޓީ\nހުޅުމާލޭގައި އިންޑިއާގެ އާ އެމްބަސީގެ ބިންގާ އަޅައިފި


Car Jeep Van ge Duty 100 percent ah kudakoh nukulhedhey meehuun dhuvvaa thakethin duty kandaalanee - One Online\nކާރާއި ޖީޕް އަދި ވޭންގެ ޑިއުޓީ 100 ޕަސެންޓަށް ކުޑަކޮށް ނުކުޅެދޭ މީހުން ދުއްވާ ތަކެތިން ޑިއުޓީ ކަނޑާލަނީ\nފަސިންޖަރުން އުފުލަން ހާއްސަކޮށްގެން ދުއްވާ އެއްގަމު އުޅަނދު ތަކުގެ ތެރެއިން ކާރު ޖީޕް އަދި ވޭންގެ ޑިއުޓީ 100 ޕަސެންޓަށް ކުޑަކުރަން ގާނޫނަށް ހުށަހަޅާ އިސްލާހެއް މަޖިލީހަށް ފޮނުވައިފި އެވެ.\nދިވެހި ރާއްޖޭގެ އެކްސްޕޯޓް އިމްޕޯޓުގެ ގާނޫނަށް ސަރުކާރުން ހުށަހަޅާ އިސްލާހެއްގެ ގޮތުގައި މި އިސްލާހު މަޖިލީހަށް ހުށަހެޅުއްވުމަށް ހަަމަޖެހިފައިވަނީ ރައްޔިތުންގެ މަޖިލީހުގެ ގަމު ދާއިރާގެ މެންބަރު މުހައްމަދު ވިސާމް އެވެ.\nނަަމަވެސް ބޭނުންކޮށްފައި ހުންނަ ކާރު، ޖީޕް، ވޭންގެ ޑިއުޓީ 300 ޕަސެންޓަށް ހަމަޖެއްސުމަށްވެސް ބިލުގައި ހުށަހަޅާފައި ވެއެވެ.\nގާނޫނުގައި މިހާރު ކަނޑައަޅާފައި އޮންނަނީ، ފަސިންޖަރުން އުފުލަން ހާއްސަކޮށްގެން ދުއްވާ އެއްގަމު އުޅަނދުތަކުގެ ތެރެއިން ކާރު ޖީޕް އަދި ވޭންގެ ޑިއުޓީން 200 ޕަސެންޓް ނެގުމަށެވެ.\nބޭބީކެރިއާ އާއި ބައިސްކަލާއި އޭގެ ބައިބައި ތަކުން ޑިއުޓީ ސުންޕަސެންޓަށް ކަނޑައެޅުމަށްވެސް ވަނީ ހުށަހަޅައިފައެވެެ. ނަމަވެސް ސައިކަލުން ނަގަމުން އަންނަ ޑިއުޓީއަށް ބަދަލު ގެންނަން ބިލުގައި ހުށަހަޅާފައެއް ނުވެއެވެ.\nގުޅޭ ޓެގު ކާރު ރައްޔިތުންގެ މަޖިލިސް މޯލްޑިވްސް ކަސްޓަމްސް ސާވިސް ޓެކްސީގެ މައްސަލަތައް ގާނޫނާއި ގަވައިދު އިންކަމް ޓެކްސް އެއްގަމު އުޅަނދު


ސުލްޠާން މުޙައްމަދު ޝަމްސުއްދީން (ތިންވަނަ) - ވިކިޕީޑިއާ\nސުލްޠާން މުޙައްމަދު ޝަމްސުއްދީން (ތިންވަނަ)\nސުލްޠާން މުޙައްމަދު ޝަމްސުއްދީން (ތިންވަނަ) ދެ ފަހަރެއްގެ މަތީން ދިވެހި ތަޚުތުގައި ރެދަލި ކުރެއްވިއެވެ.ހުރާގޭ ދަރިކޮޅުން، މުލީގޭ ޢާއިލާއިން ރަސްކަން ކުރެއްވި އައްސުލްޠާން މުޙައްމަދު ޝަމްސުއްދީން (ތިންވަނަ) އިސްކަންދަރު ސިރީކުލަސުންދުރަ، ކައްތިރި ބަވަނަ މަހާރަދުންނަކީ ދިވެހި ސިންގާ ސަނާގައި ރެދަލި ކުރެއްވި 81 ވަނަ ރަދުންނެވެ. ރަސްކަން ދައުރު ކުރުމުގެ ގޮތުން ބަލާއިރު 91 ވަނަ ރަދުންނެވެ.\nމުޙައްމަދު ޝަމްސުއްދީން (ތިންވަނަ)\nMaldives: 1903 - October 2, 1934\nJuly 27 1905)\nސުލްޠާން މުޙައްމަދު ޝަމްސުއްދީން (ތިންވަނަ)Iskander Sri Kula Sundara Kattiri Buwana Maha Radun ibn Sultan Ibrahim Nuruddin Iskander\nSultan of the Land and Sea, Lord of the Twelve-Thousand-Islands, Sultan of the Maldives\n12 March 1935 (aged 55)\nމާލޭ ހުކުރު މިސްކިތު ގަބުރުސްތާން\nސުލްތާން ޙާޖީ ޢިމާދުއްދީން\nPrince Hassan Izzuddine\nސުލްތާން ޙަސަން ނޫރައްދީން\ncrown prince Hassan Izzuddine,\nPrincess shaheema Princess Shameema\n2 ތަޢުލީމް ޙާޞިލްކުރެއްވުން\n4 ހިނގި މުހިއްމު ކަންތައްތައް\n5 ފާހަގަކުރެވޭ ސިފަތައް\n6 ރަސްކަމުން އަޒުލުކުރުމާއި އަވަހާރަވުން\nއައްސުލްޠާން މުޙައްމަދު ޝަމްސުއްދީން (ތިންވަނަ) އަކީ އައްސުލްޠާން އިބްރާހީމް ނޫރައްދީން ގެ ދޮށީ ދަރިކަލުންނެވެ. މަންމާފުޅަކީ އަލްއަމީރު ވެޔޮގޭ (ވެޔޮދޮށުގޭ) މަނިއްޕުޅުގެ ދަރިކަނބަލުން ކަކާގޭ ގޮމަ (ވެޔޮދޮށުގޭ މަނިއްޕުޅުގެ ދޮން ގޮމާ )އެވެ. އައްސުލްޠާން މުޙައްމަދު ޝަމްސުއްދީން (ތިންވަނަ) ދުނިޔޭގެ އަލިކަން ދެކެވަޑައިގަތީ6ޛުލްޤައިދާ 1296ހ، 20 އޮކްޓޯބަރ 1879 ގައެވެ. ބައެއް ތާރީޚީ ލިޔުންތަކުގައި މިރަދުންނަށް އިބްރާހީމް ނޫރައްދީންގެ ދަރިކަލުން އިބްރާހީމް ޝަމުސުއްދީނޭ ވެސް ލިޔެފައި ހުރެއެވެ. އަދި ހަމަ އެހެންމެ މުލީގޭ މަނިއްޕުޅު ކިޔަނީ ވެސް މިރަދުންނަށެވެ.\nއައްސުލްޠާން މުޙައްމަދު ޝަމްސުއްދީން (ތިންވަނަ) ފުރަތަމަ ކާވެނި ބައްލަވައިގަތީ ނެވިގޭ ޙަސަންފުޅުގެ މާވެޔޮދޮށުގޭ ދީދީ އާއެވެ. ދެން ކަޅުހުރާގޭ ބޮޑު ސީދީގެ ސިއްތި އާއެވެ. އޭގެ ފަހުން މެދުގަނޑުވަރު މަނިއްޕުޅުގެ ދޮށީ ގޮމައާއެވެ. މިއީ މިރަދުން އަވަހާރަވި އިރުވެސް އިންނެވި އަބިކަނބަލުންނެވެ. ކަޅުހުރާގޭ ސިއްތިގެ ބަނޑުފުޅުން ލިބިވަޑައިގަތީ އަލްއަމީރު ޙަސަން ޢިއްޒުއްދީން އެވެ. ދޮށީ ގޮމާގެ ބަނޑުފުޅުން ލިބިވަޑައިގަތީ ތިއްތި ގޮމަފުޅު، މެދު ގޮމަފުޅު، އަދި ތުއްތު ގޮމަފުޅު އެވެ.\nއައްސުލްޠާން މުޙައްމަދު ޝަމްސުއްދީން (ތިންވަނަ) އަކީ އެކަށީގެންވާ ފެންވަރަކަށް ޢިލްމު ލިބިވަޑައިގެން ހުންނެވުމާއެކު، ދޫފުޅާއި ގަލަންކޮޅު ހިނގާ ބޭފުޅެކެވެ. ކެތްތެރި ވިސްނުންތެރި އެކެވެ. ރާއްޖެއަށާއި، ޢާންމު ރައްޔިތުންނަށް ތަފާތު ޚިދުމަތްތަކެއް ކުރަންވަން ފެއްޓެވި ރަސްކަލެކެވެ.\nއައްސުލްޠާން މުޙައްމަދު ޝަމްސުއްދީން (ތިންވަނަ) ދެފަހަރެއްގެ މަތިން ދިވެހިރާއްޖޭގެ ރަސްކަން 33 އަހަރު ކުރެއްވި އެވެ. ފުރަތަމަ ފަހަރު ޢުމުރުފުޅުން 14އަހަރުގައި 20 ޝައްވާލް 1310ހ،7މެއި 1893 ( ބައެއް ލިޔުންތަކުގައި7މެއި 1883) ގައި ރަސްކަން ލިބިވަޑައިގަތެވެ. ނަމަވެސް ރަގަޅު ގޮތްކަމަށް ބޮޑަށް ބުރަވެވެނީ7މެއި 1893 ގައި ކަމަށެވެ. އެފަހަރު3މަސްދުވަހު ތަޚްތުގައި އިންނެވުމަށްފަހު، އައްސުލްޠާން މުޙައްމަދު ޢިމާދުއްދީން (ހަވަނަ) ނުވަތަ ޙާޖީ ޢިމާދުއްދީން އަށް އެރަސްކަން ބަދަލު ކުރެވުނެވެ. ދެވަނަ ފަހަރަށް ތަޚްތަށް އިސްކުރެވުނީ 13 ޛުލްޙައްޖާ 1320ހ، 8 އެޕްރީލް 1904 ގައެވެ. ( ބައެއް ލިޔުންތަކުގައި 11 މާރޗް 1903 ކަމަށް ލިޔެފައި ވެއެވެ. އަދި މިއީ ރަގަޅު ގޮތްކަމަށް ފެނެއެވެ. ) ރަސްކަމަށް ކޮލިލެވުނީ3އޮގަސްޓް 1904 ގައެވެ.(ބައެއް ލިޔުންތަކުގައި މިރަދުންނަށް ކޮލިލެވުނީ5އޮގަސްޓް 1904 ގައެވެ. )އައްސުލްޠާން މުޙައްމަދު ޝަމްސުއްދީން (ތިންވަނަ) ކޮލީ ނަންފުޅަކީ ސިރީކުލަ ސަދައިރަ ސިޔާކަ ސާސްތުރަ އައުދަ ކީރިތި ކައްތިރި ބަވަނަ މަހާރަދުން މިއެވެ.\nއައްސުލްޠާން މުޙައްމަދު ޝަމްސުއްދީން (ތިންވަނަ) ގެ ރަސްކަމުގައި ދިވެހިރާއްޖެ އަށް ލިޔެވިގެންވާ ގާނޫނަކުން ދުސްތޫރީ ޙުކޫމަތެއް ލިބިގެން ދިޔައެވެ. އާދެ ދިވެހިރާއްޖޭގެ ތާރީޚްގައި ފުރަތަމަ ފަހަރަށް ގާނޫނު އަސާސީ އެއް އުފެއްދެވީ ޝަމުސުއްދީން ރަސްކަމުގައި އެރަސްގެފާނު ގެ އަމުރުފުޅަށެވެ. މިގާނޫނު އަސާސީ އިޢުލާނު ކުރެއްވީ 22 ޑިސެމްބަރު 1932 ގައެވެ.(23 ޝަޢުބާން 1351 ގައެވެ). މިރަސްގެފާނުގެ ރަސްކަމުގައި ހިނގި ބޮޑު ހަމަނުޖެހުމެއްގައި މިގާނޫނު އަސާސީ ވީދައިލިއެވެ. އަދި މަޝްހޫރު މޮޓަރު ބޯޓް ގަޑުބަޑު ހިގައި ދިޔައެވެ. އިގިރޭސި ރާޖާގެ ފަރާތުން ދިވެހި ރަސްކަލަކަށް ފުރަތަމަ ޢިއްޒަތެއް ލިބިވަޑައިގެން ރަސްކަލަކީ މިރަދުންނެވެ. އެއީ ކޭސީއެމްޖީގެ އިއްޒަތް އެވެ. މިރަދުންގެ ރަސްކަމުގައި ބޮޑުވަޒީރުކަން ކުރެއްވީ ސުމުއްވުލް އަމީރު އިބްރާހީމް ދޮށިމޭނާ ކިލެގެފާނު އާއި، އޭނާގެ ދަރިކަލުން ސުމުއްވުލް އަމީރު ޢަބުދުލް މަޖީދު ރަންނަ ބަނޑޭރި ކިލެގެފާނު އެވެ.\nހިނގި މުހިއްމު ކަންތައްތައްEdit\nއައްސުލްޠާން މުޙައްމަދު ޝަމްސުއްދީން (ތިންވަނަ)ގެ ރަސްކަމުގައި ހިނގި ބޮޑެތި ކަންތައްތަކުގެ ތެރޭގައި، އޮޅުދޫ ކަރައިގެ ގަވަރުނަރަކު ( ހިޒް އެކްސެލެންސީ ސަރ ހެންރީ މެކްކޮލަމް ) ފުރަތަމަ ފަހަރަށް މާލެ ވަޑައިގަތުމާއި، ދިވެހިރާއްޖޭގެ ވެރިކަމާއި ތޮޅުމަށް ޕިޝޯރީން(ޕިޗޯރީން) އައުން، އަދި މިރަދުންނަށް ރަސްކަމަށް ކޮލިލުން ހިމެނެއެވެ. އަދި މާލެއާއި ރާއްޖެތެރޭގެ މިސްކިތްތަކާއި ޒިޔާރަތްތައް އާކުރެއްވުން ހިމެނެއެވެ. މާލޭގެ މަގުތައް ހައްދަވައި، ޢިމްރާނީ ތަރައްޤީގެ ތެރެއަށް ދިވެހިރާއްޖެ ގެނެވެން ފެއްޓުނީ އަދި ދިވެހި ދަރީންނަށް ދައުލަތުގެ ޢިނާޔަތުގެ ދަށުން ތަޢުލީމް ލިބޭނޭ މަގު ހުޅުވާލެވުނީ މިރަދުންގެ ރަސްކަމުގައެވެ. މިރަދުންނަކީ ދިވެހިރާއްޖޭގައި ރަސްކަންކުރެއްވި ފަސް ޢާއިލާގެ ތެރެއިން އެންމެ ފަހުން އޮތް، ހުރަވީ ޢާއިލާގެ ވިރާސީ ރަސްކަމުގެ 11 ވަނަ ރަދުންނެވެ.\nއައްސުލްޠާން މުޙައްމަދު ޝަމްސުއްދީން (ތިންވަނަ) އަކީ އިސްކޮޅުން މެދުމިނުގެ ކުލަ އޮޅަލި ބޭފުޅެކެވެ. އާދަޔާ ޚިލާފު ޝަޚްޞިއްޔަތެއްގެ ވެރި ބޭފުޅެކެވެ. ކެތްތެރި ވިސްނުންތެރި އެކެވެ. ދިވެހި ފާނޑުވެރިކަމާއި މިއުޒިކްގައި ޚާއްޞަ އުސްތާޛެކެވެ. ރަސްކަމުގެ އާއިލާގެ ބޭފުޅުންގެ މައްޗަށް އޯގާތެރި އަދި އެބޭފުޅުންނަށް ޙިމާޔަތް ދެއްވުމުގައި ދެމިހުންނެވި ބޭފުޅެކެވެ.\nރަސްކަމުން އަޒުލުކުރުމާއި އަވަހާރަވުންEdit\nއައްސުލްޠާން މުޙައްމަދު ޝަމްސުއްދީން (ތިންވަނަ) 32 އަހަރުގެ ދިގު ރަސްކަމަށްފަހު ރަސްކަން ނިމިގެންދިޔައީ ގާނޫނު އަސާސީ އަށް އެގޮތް މިގޮތް ވަމުން ދިޔަ ދުވަސްވަރުގެ ތެރޭގައެވެ. އެރަދުން ޢަޒުލުކުރެވިފައިވަނީ7އޮކްޓޯބަރ 1934(27 ޖުމާދިލް އާޚިރު1353) ގައި ހިނގި ވަރަށް ބޮޑު ސިޔާސީ ހަމަނުޖެހުމެއްގެ ތެރޭގައެވެ. އަޒުލުކުރެވުނީ އެދުވަހުގެރޭ 11 ޖެހިކަންހާއިރު އެވެ. އެރަދުން އަވަހާރަވީ 24 ރަޖަބު 1366ހ، ގައެވެ. ފަސްދާނު ލެވުނީ މާލޭ ހުކުރު މިސްކިތް ގައެވެ.\nދާރުލް އާޘާރު ގައި ވާ ޝަމްސުއްދީންގެ ރަސްކަމުގެ ތަޚުތު\nދިވެހި ބަހާއި ތާރީޚަށް ޚިދުމަތް ކުރާ ޤައުމީ މަޖިލިސް\nއިންޓަނެޓް ބައެއް ވެބްސައިޓްތައް\nހަދާނާއި ތާރީޚަށްޓަކައި ދިވެހިރާއްޖެ-1 – 1981 - ދިވެހިނާދީ /ރައީސުލް ޖުމްހޫރިއްޔާގެ އޮފީސް\nރާއްޖޭގެ ވެރިކަމުގެ ތާރީޚްގެ ތެރެއިން އައްސުލްޠާން މުޙައްމަދު ފަރީދުލް އައްވަލުގެ ރަސްކަން - މަލަސް 26 - އިބްރާހީމް ޝިހާބު - 15 ޖެނުއަރީ 1990 - ދިވެހި ބަހާއި ތާރީޚަށް ޚިދުމަތްކުރާ ގައުމީ މަރުކަޒު\nސުލްޠާން މުޙައްމަދު ޢިމާދުއްދީނު (ފަސްވަނަ) ދިވެހިރާއްޖޭގެ ރަދުން\nMay 7, 1893 – 1893 ފަހުން ވަޑައިގަތީ:<br./>ޙާޖީ ޢިމާދުއްދީނު\nޙާޖީ ޢިމާދުއްދީނު ދިވެހިރާއްޖޭގެ ރަދުން\n1902 – October 2, 1934 ފަހުން ވަޑައިގަތީ:<br./>ސުލްޠާން ޙަސަން ނޫރައްދީން (ދެވަނަ)\nދިވެހިރާއްޖެ އާއި ގުޅޭ މިމަޒްމޫނަކީ ސްޓަބް އެކެވެ. އެހެންކަމުން މިމަޒްމޫނަށް ބޭނުންވާ މަޢްލޫމާތު ދީ މިމަޒްމޫނު ކޮންމެ ބޭފުޅަކަށްވެސް މުއްސަނދި ކުރެވިދާނެއެވެ.\nLast edited on2އޮކްޓޫބަރު 2013, at 21:44\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ2އޮކްޓޫބަރު 2013، 21:44 ގައެވެ.


Club PK Balikoh Super United Sports Final Ah - Vaguthu\nކްލަބް ޕާކް ކަންމަތި (ޕީކޭ) އާއި ސުޕަ ޔުނައިޓެޑް ސްޕޯޓްސް ބައްދަލުކުރި މެޗުގެ ތެރެއިން - ވަގުތު އިމޭޖްސް: އިބްރާހިމް ޝާބިލް\nމިހާރު ކުރިއަށްދާ ދެވަނަ ޑިވިޝަން ފުޓްބޯޅަ މުބާރާތުގެ ފައިނަލުގެ ފުރަތަމަ ޖާގަ ސުޕަ ޔުނައިޓެޑް ސްޕޯޓްސް ކްލަބުން ހޯދައިފިއެވެ.\nސުޕަ ޔުނައިޓެޑުން ދެވަނަ ޑިވިޝަނުގެ ފައިނަލަށް ދަތުރުކުރީ މިއަދު ހަވީރު ކުޅުނު ސެމީ ފައިނަލް ފުރަތަމަ މެޗުގައި ކްލަބް ޕާކް ކަންމަތި (ޕީކޭ)ގެ މައްޗަށް 2-1 އިން ކުރިހޯދައިގެންނެވެ.\nގައުމީ ފުޓްބޯޯޅަ ދަނޑުގައި ކުޅުނު މި މެޗުގައި ފުރަތަމަ ލަނޑު ޖަހައި ކުރިހޯދީ ވެސް ސުޕަ ޔުނައިޓެޑުންނެވެ. ފުރަތަމަ ހާފު ފަށައިގެން 10 ވަނަ މިނެޓުގައި މި ލަނޑު އެޓީމަށް ކާމިޔާބުކޮށްދިނީ ހުޒައިފަތު ރަޝީދް އެވެ. ސުޕަ ޔުނައިޓެޑުން އުފެއްދި ހަމަލާއެއްގައި ހުޒައިފަތް އަށް ލިބުނު ބޯޅަ އޭނާ ގޯލުގެ ތިރީ ކަނަށް ވައްދާލީ އެއް ފަހަރުން ޖަހައެވެ. އޭގެ ހަތަރު މިނެޓު ފަހުން ސުޕަ ޔުނައިޓެޑުގެ ދެވަނަ ލަނޑު ޖެހީ އާދަމް ނިޒާމްއެވެ. ނިޒާމްގެ މި ލަނޑަކީ އެޓީމުގެ ކުޅުންތެރިއަކު އަރިމަތިން ނަގައިދިން ހުރަހެއްގައި ބޮލުން ގޯލުގެ ތެރެއަށް ބޯޅަ ވައްދާލައިގެން ޖެހި ލަނޑެކެވެ. މިއީ މުބާރާތުގައި ނިޒާމް ޖެހި ހަ ވަނަ ލަނޑެވެ.\nމިއަދުގެ މެޗުގައި ޕީކޭ އަށް ސުން ކަނޑުވައިދިނީ 27 ވަނަ މިނެޓުގައި ލިބުނު ޕެނަލްޓީއަކުން ބިދޭސީ ކުޅުންތެރިއާ ބޯދު ޕްރިންސް އެވެ.\nސުޕަ ޔުނައިޓެޑުން ސެމީ އަށް ދަތުރު ކުރީ 10 ޕޮއިންޓާއެކު ގްރޫޕްގެ އެއްވަނަ ޓީމުގެ ގޮތުގައެވެ. ގްރޫޕް ސްޓޭޖުގައި އެޓީމް ކުޅުނު ހަތަރު މެޗުގެ ތެރެއިން ތިން މެޗުން މޮޅުވިއިރު މަހިބަދޫއާ ދެކޮޅަށް ކުޅުނު މެޗު ނިމުނީ އެއްވަރު ވެގެންނެވެ. އަނެއްކޮޅުން ކްލަބް ޕީކޭ މުބާރާތުގެ ސެމީއަށް ދަތުރުކުރީ ދެ މެޗުން މޮޅުވެ ހަ ޕޮއިންޓާއެކު ގްރޫޕްގެ ދެވަނަ ޓީމުގެ ގޮތުގައެވެ.\nފައިނަލުގައި ސުޕަ ޔުނައިޓެޑް ވާދަކުރާނީ ކްލަބް ވެލެންސިއާ އާއި ޖޭޖޭ ސްޕޯޓްސް ކްލަބް މިރޭ ވާދަކުރާ ދެ ވަނަ ސެމީން މޮޅުވާ ޓީމަކާ އެވެ. މިރޭ ނުވައެއް ޖަހާއިރު ކުޅޭ އެ މެޗުން މޮޅުވާ ޓީމެއް މުބާރާތުގެ ފައިނަލުގައި ސުޕަ ޔުނައިޓެޑާ ދެކޮޅަށް ނުކުންނާނީ މި މަހުގެ 20 ވާ ބުރާސްފަތި ދުވަހު އެވެ.


STO'in fiyaage agu heyokoh, vaki limi'eh gai vikkan fashanee\nއެސްޓީއޯއިން ފިޔާގެ އަގު ހެޔޮކޮށް، ވަކި ލިމިޓެއްގައި ވިއްކަން ފަށަނީ\nއެއަރ ޕްރައިޓްކޮށް ޝިޕްމަންޓެއް މާދަމާ ގެންނާނެ\nފިޔާ ބަސްތާއެއް 1000 ރުފިޔާއަށް ލިބެންހުރިއިރު ކިލޯއެއް ވިއްކަން ހުރީ 50 ރުފިޔާއަށް\nކ. މާލެ | 10 އޮކްޓޯބަރ 2019 | ބުރާސްފަތި 19:32 | 24,080\nފިޔާ - ބާޒާރުގައި ފިޔާގެ އަގު ވަނީ ބޮޑުވެފައި - މުހައްމަދު ޝަރުހާން\nފިޔާގެ އަގު ހެޔޮކޮށް، ވަކި ލިމިޓަކުން ވިއްކަން ފެށުމަށް ނިންމާފައިވާކަމަށް ސަރުކާރުގެ ވިޔަފާރި ކުންފުނި އެސްޓީއޯ އިން ބުނެފި އެވެ.\nބާޒާރުގައި ފިޔާ ބަސްތާ އަދި ކިލޯ ވިއްކާ އަގު ބޮޑުވުމާއި ގުޅިގެން ރާއްޖެއެމްވީން ސުވާލުކުރުމުން އެސްޓީއޯގެ ސްޕޯކްސްޕާރސަން އަބްދުﷲ މުހައްމަދު ވިދާޅުވީ އެސްޓީއޯ އިން ވަރަށް އަވަހަށް ޝިޕްމަންޓެއް ގެންނަން ހަމަޖެހިފައިވާ ކަމަށެވެ. އެގޮތުން އެއަރ ޕްރައިޓްކޮށް ޝިޕްމަންޓެއް މާދަމާ ގެނެސް ވިއްކަން ފެށޭވަރުވާނެ ކަމަށް އޭނާ ވިދާޅުވިއެވެ.\nބާޒާރުގައި ފިޔާ ބަސްތާއެއް 1000 ރުފިޔާއަށް ލިބެންހުރިއިރު ކިލޯއެއް ވިއްކަން ހުރީ 50 ރުފިޔާއަށެވެ.\nފިޔާގެ އަގު ބޮޑުވެފައި މިވަނީ އިންޑިއާއަށް މިހާރު ކުރަމުންދާ ވިއްސާރައިގެ ސަބަބުން ދަނޑުތައް ހަލާކުވެ ބޭނުންވާ ވަރަށް ފިޔާ ނުއުފެއްދޭތީއެވެ. އަދި ގައުމުތަކަށް ފިޔާ އެކްސްޕޯޓް ކުރުން ވަގުތީ ގޮތުން އިންޑިއާ އިން ހުއްޓާލި ނަމަވެސް އެ ގައުމުތަކުގެ ތެރޭގައި ރާއްޖެ ނުހިމެނޭ ކަމަށް މީގެ ކުރިން ފޮރިން މިނިސްޓްރީގެ ޑިރެކްޓަރ އޮފް ކޮމިއުނިކޭޝަންސް މިއުވާން މުޙައްމަދު ވަނީ ވިދާޅުވެފައެވެ.\nއިންޑިއާގެ ސަރުކާރުން ވަނީ، ވަކި އެއްޗެއް އަންގަންދެން ފިޔާ އެކްސްޕޯޓް ކުރުން މަޑު ޖައްސާލަން އަންގާފައެވެ. އިންޑިއާއަށް މިހާރު ކުރަމުންދާ މޫސުމީ ވިއްސާރައިގައި ލިބުނު ގެއްލުންތަކުގެ ސަބަބުން ބާޒާރަށް ފިޔާ ނެރެވޭ މިންވަރު ވަރަށް ބޮޑަށް މަދުވެ، ފިޔަލުގެ އަގު ވަނީ ބޮޑުވެފައެވެ. ވެރިރަށް ނިއު ދިއްލީއާއި، ވިޔަފާރި މަރުކަޒީރަށް މުމްބާއީގެ ބާޒާރުގައި ފިޔާ ކިލޯއެއް ވިއްކަމުންދަނީ 80-70 ރުޕީސްއާ ދެމެދުގެ އަގެއްގައެވެ. މިއީ އާއްމުކޮށް ލިބޭ އަގަށްވުރެ ބޮޑު އަދަދެކެވެ.\nއިންޑިއާއަކީ އަހަރެއްގެ ތެރޭގައި އެންމެ ގިނައިން ފިޔާ އެކްސްޕޯޓް ކުރާ އެއް ގައުމެވެ. މިދިޔަ އަހަރު އިންޑިއާ އިން 2.2 ބިލިއަންގެ ފިޔާ އެހެނިހެން ގައުމުތަކަށް އެކްސްޕޯޓްކޮށްފައިވާކަމަށް އިންޑިއާގެ ޓްރޭޑްގެ ތަފާސް ހިސާބުތަކުން ދައްކައެވެ.


Lanka ge kulli nurakkaluge haalathu anekkaaves ithuru koffi | Mihaaru\nލަންކާގައި ދިން ބޮމުގެ ހަމަލާތަކަށް ފަހު ކޮލަމްބޯގައި ސަލާމަތީ ކަންކަން ބަލަހައްޓަނީ. --ފޮޓޯ:އޭއެފްޕީ\nލަންކާގެ ކުއްލި ނުރައްކަލުގެ ހާލަތު އަނެއްކާވެސް އިތުރުކޮށްފި\n23 ޖޫން 2019 - 10:382comments\nކޮލަމްބޯ (ޖޫން 23) - ސްރީ ލަންކާގައި އެޕްރީލް މަހު ދިން އީސްޓާ ބޮމުގެ ހަމަލާއާ ގުޅިގެން ހިންގި ކުއްލި ނުރައްކަލުގެ ހާލަތުގެ މުއްދަތު ރައީސް މައިތުރިޕާލާ ސިރިސޭނާ އަނެއްކާ ވެސް އިތުރު ކުރައްވައިފި އެވެ.\nކުއްލި ނުރައްކަލުގެ ހާލަތު އެއް މަހަށް އިތުރު ކުރަން ޖެހުނީ ސިރިސޭނާ ވިދާޅުވި ގޮތުގައި، އާއްމުންގެ ސަލާމަތާއި ރައްކާތެރި ކަމަށް އަދިވެސް ނުރައްކާ އޮތް ކަމަށް ބެލެވޭތީ އެވެ. ކުއްލި ނުރައްކަލުގެ ހާލަތުގައި ސަލާމަތީ ފަރާތްތަކަށް ވަނީ ތުހުމަތު ކުރެވޭ މީހުން ހައްޔަރު ކުރުމަށް އާދަޔާޚިލާފު ބާރުތަކެއް ދީފަ އެވެ. ކުއްލި ނުރައްކަލުގެ ހާލަތުގެ މުއްދަތު ހަމަވާން އޮތީ އިއްޔެ އެވެ. ކުއްލި ނުރައްކަލުގެ ހާލަތު އިތުރު ކުރެވޭނީ މަސް ދުވަހަށެވެ. އަދި އެކަން 10 ދުވަސްތެރޭ ޕާލަމެންޓުން ފާސްކުރަން ޖެހެ އެވެ.\nއެޕްރީލް 21 ވަނަ ދުވަހު ލަންކާގެ ތިން ފައްޅިއަކާއި ލަގްޒަރީ ތިން ހޮޓަލުގައި ނުވަ މީހަކު އަމިއްލަ އަށް މަރުވެގެން ދިން ބޮމުގެ ހަމަލާތަކުގައި 258 މީހުން މަރުވެ 500 އަށް ވުރެ ގިނަ މީހުން ޒަޚަމްވި އެވެ. ބޮން ގޮއްވާފައި ވަނީ ނޭޝަނަލް ތައުހީދު ޖަމާއަތަށް ނިސްބަތްވާ ނުވަ މީހެކެވެ. އެ ހަމަލާތަކަށް ފަހު ހައްޔަރުކުރި މީހުންގެ ތެރޭން 100 އަށް ވުރެ ގިނަ މީހުން ފުލުހުންގެ ބެލުމުގެ ދަށުގައި އަދިވެސް އެބަތިއްބެވެ. އޭގެ ތެރޭގައި 10 އަންހެނުން ވެސް ހިމެނެ އެވެ.\nމެއި މަހު ފަހުކޮޅު އޮސްޓްރޭލިއާ، ކެނެޑާ، ޖަޕާން، އެމެރިކާ އަދި ޔޫރަޕިއަން ޔޫނިއަންގެ ޑިޕްލޮމެޓުންނާ ބައްދަލު ކުރައްވާ ސިރިސޭނާ ވިދާޅުވެފައި ވަނީ ގައުމުގެ ސަލާމަތީ ހާލަތު "99 ޕަސެންޓް ރަނގަޅުވެފައިވާ" ކަމަށެވެ. އަދި ކުއްލި ނުރައްކަލުގެ ގާނޫނުތަކަށް ޖޫން 22 ވަނަ ދުވަހު ލުއިތައް ދެއްވާނެ ކަމަށް ވަނީ ވިދާޅުވެފަ އެވެ. ޑިޕްލޮމެޓުންގެ އަރިހު ސިރިސޭނާ ވިދާޅުވެފައި ވަނީ ބޮމުގެ ހަމަލާތަކާ ސީދާ ގުޅުން ހުރި އެންމެން މަރާލައި ނުވަތަ ހައްޔަރުކޮށްފައިވާ ކަމަށެވެ.\nނަމަވެސް ސިރިސޭނާ އެހެން ވިދާޅުވެފައިވާ އިރު ކުއްލި ނުރައްކަލުގެ ހާލަތުގެ މުއްދަތު އިތުރު ކުރި ސީދާ ސަބަބެއް ސަރުކާރުން ހާމަކޮށްފައެއް ނުވެ އެވެ. ވެރިރަށް ކޮލަމްބޯގައި ސަލާމަތީ ފިޔަވަޅުތައް އަދިވެސް ވަނީ ވަރުގަދަކޮށްފަ އެވެ.\nކުއްލި ނުރައްކަލުގެ ހާލަތު އިތުރުކުރި އިރު، ބޮމުގެ ހަމަލާ އަށް އިހުމާލުވި ފުލުހުންގެ އިސް އޮފިސަރުންގެ މައްޗަށް ވަނީ ޖިނާއީ ތަހުގީގެއް ފަށައިފަ އެވެ.\nބޮމުގެ ހަމަލާ ދޭން އުޅޭކަމުގެ އިންޓަލިޖެންސް މައުލޫމާތު ކުރިން ލިބި ފިޔަަވަޅު އަޅާފައި ނުވާތީ ސަލާމަތީ އިސް ފަރާތްތަކުގެ އިތުރުން ސިރިސޭނާ އަށް ވެސް ވަނީ ފާޑުކިޔުންތައް އިތުރުވެފަ އެވެ. ޑިފެންސް މިނިސްޓަރު ކަމާއި ލޯ އެންޑް އޯޑާ މިނިސްޓަރުކަން ކުރައްވަނީ ވެސް ސިރިސޭނާ އެވެ.\nއެކާވީސް މިލިއަން މީހުން ދިރިއުޅޭ ލަންކާގެ އާބާދީގެ ބޮޑު ބަޔަކީ ބުޑިސްޓުންނެވެ. މުސްިމުންގެ ނިސްބަތް 10 ޕަސެންޓުގައި އުޅޭ އިރު ކްރިސްޓިއަންގެ ނިސްބަތަކީ 7.6 ޕަސެންޓެވެ.\nއިތުރު ލިޔުންތައް ސްރީ ލަންކާ ކުއްލި ނުރައްކަލުގެ ހާލަތު ލަންކާގައި ބޮން ގޮއްވި މައްސަލަ


Football Ge Michael Jordan Aki Ronaldo - Lingard - Vaguthu\n4 މަސް ކުރިން ( ޖުލައި 28, 2020 )\nފުޓުބޯޅައިގެ މައިކަލް ޖޯޑާން އަކީ ކްރިސްޓިއާނޯ ރޮނާލްޑޯ ކަމަށް މެންޗެސްޓާ ޔުނައިޓަޑްގެ ތަރި ލިންގާޑް ބުނެފިއެވެ.\nސްކައި ސޮޕޯޓްސް އާއި ވާހަކަ ދައްކަމުން ލިންގާޑް ބުނީ އެންބީ އޭގެ އުފެދުނު އެންމެ މޮޅު އެއް ކުޅުން ތެރިޔާ ކަމަށްވާ މައިކަލް ޖޯޑާން ހޯދާފައިވާ ކާމިޔާބީ ތަކާއި ރޮނާލްޑޯ ފުޓުބޯޅައި ގައި ހޯދި ކާމިޔާބީ ތަކާއި އެއްވަރު ކަމަށެވެ.\nއޭނާ މިހެން ބުނީ އެންބީއޭގެ ތަރި އަކާއި ފުޓުބޯޅައިގެ އޭނާ އަށް އެންމެ ކަމުދާ ކުޅުންތެރިޔާ އަކީ ކޮބައިތޯ ކުރި ސުވާލަކަށް ޖަވާބު ދެމުންނެވެ.\n"ފުޓުބޯޅައިގެ އެންމެ ކާމިޔާބު ކުޅުން ތެރިޔަކަށް އަހަރެން ނަގާނީ ރޮނާލްޑޯ، އޭނާވަނީ އެކި ކުލަބު ތަކުގައި ތަފާތު ކާމިޔާބީ ތަކެއް ހޯދާފައި، އަހަރެންނަށް ގަބޫލު ކުރެވޭ ގޮތުގައި ރޮނާލްޑޯ އަކީ ފުޓުބޯޅައިގެ އެންމެ މަގުބޫލު ކުޅުންތެރިޔަކީ." ލިންގާޑް ބުނެފައި ވެއެވެ.\nމީގެ އިތުރުން ލިންގާަޑް ބުނީ އޭނާއަށް ރޮނާލްޑޯ އެންމެ ފުރަތަމަ ފެނުނީ އޭނާގެ އުމުރުން 12 އަހަރުގައި މެންޗެސްޓާގައި އެމީހުން ހެދި ސްކިލް ޕްރޮގްރާމެއްގައި ރޮނާލްޑޯ އައިސް ދަސްކޮށް ދިން އިރު ކަމަށެވެ.\nމެންޗެސްޓާ ޔުނައިޓަޑް އާއި އެކު ޔޫރަޕާ ލީގާއި އެފްއޭ ކަޕް ކާމިޔާބު ކޮށްފައިވާ ލިންގާޑް ވަނީ ޔުނައިޓަޑް ގައި ތަފާތު ކާމިޔާބީތަށް ހޯދާފައެވެ. 2012 ވަނަ އަހަރު ލެސްޓާއިން އޭނާގެ ސީނިއާ ކެރިއަރު ފެށި ލިންގާޑް ވަނީ އިންގްލަންޑް ގެ ގައުމީ ޓީމާއި އެކު ވޯލްޑް ކަޕް ގައި ބައިވެރި ވެފައެވެ. ލިންގާޑް ޔުނައިޓަޑް އާއި ގުޅުނީ 2013 ވަނަ އަހަރު ގައިއެވެ.\nޖުލައި 29, 2020 00:49\nމި ކަހަލަ ބޯ ބުރާންޗަކަށް ފުޓުބޯޅަ އިނގޭނެތަ؟؟ މި ސީޒަންގަ އެންމެ ގޯލެއް ޖެހުނީ ވެސް....އެކަމުވެސް ޔުނައިޓެޑްގެ ތަރިޔެކޯ...ލޮލް.... ފުޓުބޯޅައިގެ ރަސްގެފާނަކީ މެސީ...މިކަން ރޮނާލްޑޯ ފޭނުންނަށް ހަޖަމްނުވަނީ......\nސެޕްޓެމްބަރު 23, 2020 18:51


SunOnline: Miee match ge furathama half, aneh half kulheynee India ga\nމިއީ މެޗުގެ ފުރަތަމަ ހާފު، އަނެއް ހާފު ކުޅޭނީ އިންޑިއާގައި: ސެކުލޮސްކީ\nޢަބްދުﷲ އައިމަން 18 Feb 2020, 16:05\nއޭއެފްސީ ކަޕްގެ ޕްލޭއޮފް ބުރުގެ ފުރަތަމަ ލެގުގައި އިންޑިއާގެ ސުޕަ ލީގުގެ ޗެމްޕިއަން ބެންގަލޫރާ ދެކޮޅަށް މާދަން މާލޭގައި ކުޅޭ މެޗަކީ ފުރަތަމަ ހާފު ކަމަށާއި ދެވަނަ ހާފު އޮތީ އިންޑިއާގައި ކަމަށް މާޒިޔާގެ ކޯޗު މަރުޖާން ސެކުލޮސްކީ ބުނެފި އެވެ.\nމާދަމާ ހަވީރު ކުޅޭ މެޗުގެ ކުރިން މިއަދު އެފްއޭއެމް ހައުސްގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަމުން ސެކުލޮސްކީ ވަނީ މެޗުގެ މުހިއްމު ކަމަށް ވަރަށް ބޮޑަށް ވާހަކަ ދައްކާފަ އެވެ. އަދި އެއް މެޗުން ނުކުން ނަތީޖާ އަކީ ފަހު ނަތީޖާ ނޫން ކަމަށް އޭނާ ވަނީ ބުނެފަ އެވެ. އެހެން ކަމުން މާދަމާގެ މެޗެކޭ އެއްވަރަށް އިންޑިއާގައި ކުޅޭ އަވޭ މެޗަކީ ވެސް މުހިއްމު މެޗެއް ކަމަށް ސެކުލޮސްކީ ބުންޏެވެ.\nމާޒިޔާ އިން މި މުބާރާތުގައި މިހާތަނަށް ބެންގަލޫރާ ދެކޮޅަށް ކުޅުނު ހަތަރު މެޗުން ވެސް ވަނީ ބަލިވެފަ އެވެ. އެއީ 2015 އާއި 2017 ވަނަ އަހަރުގެ ގްރޫޕް ސްޓޭޖުގަ އެވެ. މީގެ ތެރެއިން 2017 ވަަނަ އަހަރު ބެންގަލޫރު އަތުން ދެ ފަހަރު ވެސް މާޒިޔާ ބަލިވީ 1-0 އިންނެވެ. އެ ދެ މެޗުގައި ވެސް ދިޔައި ވަރަށް އެއްވަރުކޮށެވެ. އެކަމަކު ފަހު ވަގުތު ބެންގަލޫރުން ނަތީޖާ ނެރުމުގައި ކުރިހޯދަނީ އެވެ.\n"މިދިޔަ ދުވަސްކޮޅުގެ ތެރޭގައި ޓީމު ބެންގަލޫރާ ވާދަކުރުމަށް ރަނގަޅަށް ތައްޔާރުވެއްޖެ. އަހަރަމެންނަށް އެމީހުންގެ ވަރުގަދަކަން އިނގޭ. އެ ޓީމުގެ މެޗުތަކާއި ޕްރެކްޓިސްތައް ބަލައިގެން ތަފާތު ވިސްނުމެއްގައި މި މެޗަށް ތައްޔާރުވާނީ،" ސެކުލޮސްކީ މިއަދު ބުންޏެވެ.\nމާޒިޔާ އޭއެފްސީ ކަޕުގެ ޕްލޭ އޮފަށް ދަތުރު ކުރީ ޕްލިމިނަރީ ރައުންޑުގައި ބަންގްލަދޭޝްގެ އަބަހާނީ އަތުން އަވޭ ގޯލުގެ ތަފާތުން މޮޅުވެގެންނެވެ. ރަށުން ބޭރުގައި ކުޅުނު ފުރަތަމަ މެޗުގައި 2-2 ގެ ނަތީޖާއަކުން އެއްވަރުވި އިރު މާލޭގައި ކުޅުނު މެޗުގައި 0-0 އިން ދެ ޓީމު އެއްވަރުވުމުން މާޒިޔާ ޕްލޭ އޮފަށް ދަތުރުކުރީއެވެ.\nމާޒިޔާއިން ސެކުލޮސްކީގެ ކޯޗުކަމުގައި 2017 ވަނަ އަހަރު ބެންގަލޫރާ ކުޅުނުއިރު އޭރު މެޗުތަކަށް ނުކުތީ ގްރޫޕް ސްޓޭޖުގެ މެޗުތަކެއްގެ ވިސްނުމުގައި ކަމަށާއި މިހާރު ކުޅެން ޖެހިފައި އޮތީ ނޮކައުޓު އުސޫލުގެ ދެ ލެގު ކަމަށްވުމުން މީގައި ތައްޔާރީގައި ތަފާތުތަކެއް ހުންނާނެ ކަމަށް އޭނާ ވަނީ ބުނެފައެވެ.\n"މި ދެ މެޗަކީ ދެ ހާފު ކަމަށް ވިސްނައިގެން ކުޅެން މިތިބީ. ފުރަތަމަ ހާފު މާދަން މާލޭގައި ކުޅޭ އިރު ދެވަނަ ހާފު ކުޅޭނީ ބެންގަލޫރުގައި. އެހެންވީމަ މާދަމާ ކުޅޭ ހާފަކީ މެޗުން މޮޅުވުމަށް ވަރަށް މުހިންމު ހާފެއް. އެކަމަކު ހަނދާނުގައި ބަހައްޓަންވާނެ އިތުރު މެޗެއް އެބައޮތްކަން. ފަސޭހަކޮށްލައިގެން ވެސް ނުވާނެ،" ސެކުލޮސްކީ ބުންޏެވެ.\nސެކުލޮސްކީ މި މުބާރާތަށް ކުރިމަތިލުމުގެ ކުރިން ރާއްޖޭގެ ލީގު ފޯމެޓް އޮންނަ ގޮތުން ވަނީ ފާޑު ކިޔައިފައެވެ. ސަބަބަކީ މި ސަރަހައްދުގެ ހުރިހާ ލީގެއް ވެސް ޖެނުވަރީ ފެބްރުއަރީ ފަށާއިރު ރާއްޖޭގެ ލީގު އެދުވަސްކޮޅަށް ނިންމާތީ އެވެ. އެހެންކަމުން އޭއެފްސީއަށް ދާއިރު އެހެން ޓީމުތަކެއް ވުރެން ރާއްޖޭގެ ކުޅުންތެރިން ވަރުބަލިކަމަށް ސެކުލޮސްކީ ބުންޏެވެ.


Tatar: erumaai vettun\n21 ނޮވެމްބަރ 2019 ( ބުރާސްފަތި )\nތަތާރުންގެ އެރުމާއި ވެއްޓުން (ހަވަނަ ބައި)\n2 ޖެނުއަރީ 2019, 9:03 |\nޣިޔާސުއްދީނާއި ސާދުއްދީންގެ ކުރިމަތިލުން\nތަތާރުން އެބައިމީހުންގެ ލަޝްކަރު ވަރުގަދަކޮށް އެތެރޭގެ ރޭވުންތެރިކަން ރަގަޅުކުރުމަށްޓަކައި ހަގުރާމަތައް މަދުކޮށްފައިވާ މިދަޑިވަޅުގައި މުސްލިމުންގެ ތެރެއިން ވެރިންތައް ނިކުންނާންފެށިއެވެ. ތަތާރުންގެ ލާއިންސާނީ ރަހުމުކުޑަ އަމަލުތައް ތަހައްމަލު ކޮށްފައިވާ މުސްލިމުންގެ ބިންތަކުން ނިކުންނާންފެށި ވެރިންތަކަކީ ތަތާރުންނާއި ދެކޮޅަށް ނިކުތުމަށް ތެދުވި ވެރިންތަކެއް ނޫނެވެ. ނުވަތަ އިސްލާމްދީން މަތިވެރިކޮށް އެދީން ދަމަހައްޓަންނިކުތް ވެރިންތަކެއްވެސް ނުމެނޫންމެއެވެ. ތަތާރުންނާއި ދެކޮޅަށް ނިކުތުމަށް ތައްޔާރުވުމަށް މިލިބުނު މުހިންމު މިދަޑިވަޅުގައި ތެދުވި މުސްލިމު ވެރިންތައް ރާވަމުން ދިޔައީ އެބައިމީހުންގެ ވެރިކަން ފެތުރޭތޯއެވެ.\nއެގޮތުން، ޣިޔާސުއްދީންވެސް ތައިސީ ބަލިކޮށް، ބަސަރާއަށް ހަމަލާދިނުމަށްފަހު އީރާނުން ދެކުނަށް މިސްރާބުޖެހިއެވެ. އެއާއިއެކު އަނެއްކާވެސް މުސްލިމުންގެ މެދުގައި ހަގުރާމައެއް ފެށުނެވެ. މިފަހަރު ޣިޔާސުއްދީން ކުރިމަތިލީ މުސްލިމުވެރިއަކާއިއެވެ. އާދެ! ސާދުއްދީން އިބުނު ދަކުލާ އެވެ. އެއާއިއެކު، ސާދުއްދީން އާއި ޣިޔާސުއްދީނާއި ދެމެދު ވަރުގަދަ ހަގުރާމައެއް ފެށުނެވެ. ވަކިފަރާތަކަށް ނަސްރު ނުލިބި އެތަކެއް މުސްލިމުންނެއް ދެފަރާތުން ޝަހީދުވެ މިހަގުރާމަ ދިގުދެމިދާނެކަމަށް ފެނުނު ހިނދު ދެފަރާތުން ވާހަކަދެއްކުމަށްފަހު ހައްލެއް ހޯދުމަށް ނިންމިއެވެ. އެއާއިއެކު، ދެފަރާތުން އެއްބަސްވެވުނީ އިރާގުގެ އިރުން އީރާނުގެ ހުޅަނގުގެ ސަރަހައްދު ދެބައިކުރުމަށެވެ. އެއީ މިޒަމާނުގެ ގޮތުން ބެލިކަމުގައި ވީނަމަވެސް ގައުމެއްގެ ބަޔަކަށްވުރެ ކުޑަ ތަންކޮޅެކެވެ. މިތަންކޮޅު ގައިވެސް ދެވެރިކަމެއް ކުރުމަށްޓަކައި ދެބައިކުރުމަށް ޣިޔާސުއްދީނާއި ސާދުއްދީން އެއްބަސްވިއެވެ.\nމިއީ ހަމައެކަނި، އިރުމަތީގެ މުސްލިމު ދައުލަތްތަކުގެ ހާލަތެއް ނޫނެވެ. ހުޅަނގުން އަންދަލުސްގެ ހާލަތަކީވެސް މިއެވެ. އަންދަލުސްގައި އޭރުވެސް ވަކިވަކި ވެރިކަންތަކެއް ވަނީ ފެށިފައެވެ. އޭގެތެރެއިން އެއްރަސްކަލެއްގެ ދެދަރިން ތިއްބެވިއެވެ. އެރަސްގެފާނުގެ އަޖަލު ކައިރިވެއްޖެކަމަށް ހީކުރެވުނު ހިނދު އަރިސް ބޭކަލުން ގެންނަވައި އެރަސްގެފާނަށްފަހު ވެރިކަން ދެއްވާނެ ދަރިކަލަކާއި މެދު މަޝްވަރާކުރެއްވިއެވެ. އެއަށްފަހު އެރަސްގެފާނަށް ވިސްނުނީ އެރަސްގެފާނުގެ ވެރިކަން ދެބައި ކުރައްވާ ދެދަރިންނަށް ވަކިދެވެރިކަމެއް ހައްދަވައިދެއްވުމަށެވެ.\nއިބުނު ކަސީރު ރިވާކުރައްވާ ގޮތުގައި މިއަހަރުވެސް ހިޖުރީ ސަނަތުން 621 ވަނަ އަހަރުވެސް ވާރޭވެހުން މަދުވެ ދަޑުބިންތަކަށް މަސްކާށިދޫނި ފަދަ ސޫފާސޫފި އަރައި ދަޑުބިންތައް ކައިހުސްކުރިއެވެ. އެއާއިއެކު ކާބޯތަކެތީގެ އުފެއްދުންތައް މަދުވެ އެތަކެތީގެ އަގު އުފުލުނެވެ.\nޖަލާލުއްދީން އެބުރި އައުން\nފަސްއަހަރު ވަންދެން އަރުވާލެވިގެން ހުރުމަށްފަހު ޖަލާލުއްދީނަށް، ތަތާރުން މުސްލިމުންގެ ބިންތަކަށް ދެމުންގެންދިޔަ ހަމަލާތައް މަޑުޖައްސާލާފައިވާ ޚަބަރު ލިބުނެވެ. އަދި އެނާގެ ކޮއްކޮ ޣިޔާސުއްދީން ވެރިކަމެއް ގާއިމުކުރި ޚަބަރެވެސް ލިބުނެވެ. އެއާއިއެކު ޖަލާލުއްދީން އެބުރި ޚަވާރިޒްމްގެ ބިމަށް އައުމަށް ނިންމިއެވެ. ޚަވާރިޒަމްގެ ބިމަށް އައުމަށްފަހު ޖަލާލުއްދީން ވެރިކަން ހޯދާނެގޮތަކާއިމެދު ވިސްނިއެވެ. އެއަށްފަހު ޖަލާލުއްދީނަށް ފެނުނީ މިވަގުތުކޮޅުގައި ކޮންމެވެސް އެއްވެރިއަކާއި ބައިވެރިވުމަކީ ޖަލާލުއްދީނަށް ވެރިކަން ހޯދުމަށް މުހިންމުކަމެއްގެ ގޮތުގައެވެ. އެވަގުތު އެސަރަހައްދުތަކުގައި ޖަލާލުއްދީންގެ ކޮއްކޮއާއި ސާދުއްދީން އިބުނު ދަޚުލާ ވެރިކަން ކުރަމުންގެންދިޔައެވެ. ޖަލާލުއްދީން އޭނާގެ ކޮއްކޮ ޣިޔާސުއްދީންގެ ބަދަލުގައި ނިންމީ ސާދުއްދީން އިބުނު ދަކްލާ އާއި އެއްބައިވުމަށެވެ.\nއައްބާސީ ޚަލީފާ އަވަހާރަވުން\nހިޖުރީ ސަނަތުން 622 ވަނަ އަހަރު ރަމަޟާން މަހުތެރޭ އައްބާސީ ޚަލީފާ ނާސިރު ލީދީނިﷲ 47 އަހަރު ވެރިކަން ކުރުމަށްފަހު މިދުނިޔެ ދޫކުރިއެވެ. އައްބާސީ ޚިލާފަތުގެ އެންމެ ގިނަދުވަސްވަންދެން ޚަލީފާކަން ކުރެއްވި ނާސިރުގެ ވެރިކަމުގައި އިސްލާމީ އުއްމަތް އިތުރަށް ބައިބައިވެ ގިނަ ދައުލަތްތަކެއް އުފެދުނެވެ. އަދި މުސްލިމުންގެ މެދުގައި ވާދަވެރިކަން އިތުރުވެ ފިތުނަ ފަސާދަ އިތުރުވިއެވެ. ތާރީޚް ދިރާސާކުރައްވާ ބޭފުޅުން ވިދާޅުވާ ގޮތުންގައި އެޒަމާނުގައި ކަންތައްތައް ވަމުން ދިޔައީ އެމީހާގެ ނަމާއި ދިމާއިދިކޮޅަށެވެ. އެގޮތުން، ﷲ ގެ ދީނަށް ނަސްރުދިނުމުގެ ނަން ބޭނުންކުރެއްވި ޚަލީފާ ނާސިރު ލީ ދީނިﷲ އަށް ﷲގެ ދީނަށް ނަސްރު ދެވިފައެއްނުވެއެވެ. އިސްލާމީ ހަޟާރަތް އަލުން އާރާސްތުކުރުމަށް 47 އަހަރަކީ ކުރުމުއްދަތެއްތޯއެވެ. ނަމަވެސް ބަލިކަށީވެފައިވާ އިސްލާމީ ދައުލަތް ހަރުދަނާ ވުމުގެ ބަދަލުގައި ނާސިރުގެ ވެރިކަމުގައި އިސްލާމީ ދައުލަތް ދިޔައީ އިތުރަށް ބަލިކަށީވަމުންނެވެ.\nމީގެ އިތުރުން މުސްލިމު އެހެން ވެރިންތަކަށް ބަލާލާއިރު، ޖަލާލުއްދީންނަށް ދީން މަތިވެރިކުރެވުނުތޯއެވެ. އަދި ޣިޔާސުއްދީނަށް ދީނަށް މަދަދުވެރި ވެވުނުތޯއެވެ.\nހަމައެބީދައިން އެދުވަސްވަރުގެ ކްރިސްޓިއަން ޕޯޕެއްކަމަށްވާ ޕޯޕް އިނޮސެންޓް4އަކީ އިނޮސެންޓް މީހެއްނޫނެވެ. އޭނާ އޭނާގެ މަންދޫބުންތަކެއް ޖެންކީޒް ޚާނާއި ބައްދަލުކުރުމަށް މިދުވަސްވަރު ފޮނުވިއެވެ. މިމަންދޫބުންގެ ބޭނުމަކަށްވީ އައްބާސީންނާއި ދެކޮޅަށް ތަތާރުން ނިކުތުމަށް ބާރުއެޅުމެވެ. ނަމަވެސް، ޖެންކީޒް ޚާން އޭނާގެ މިޒާޖުގައިވާ ގޮތުން އެފަދަ މީސްމީހުން ދައްކާ ވާހަކަތަކަށް ފަރުވާލެއް ނުބަހައްޓަވައެވެ.\nޚަލީފާ ނާސިރުގެ ވެރިކަމުގައި ހިގި މުހިންމު ކަންތައްތަކުގެ ތެރޭގައި ސަލާހުއްދީން އައްޔޫބީ ހިޖުރީ ސަނަތުން 583 ވަނަ އަހަރު ފަލަސްތީނު މިނިވަންކުރުމާއި އޭގެ6އަހަރު ފަހުން 589 ވަނައަހަރު ސަލާހުއްދީން އައްޔޫބީ މިދުނިޔެ ދޫކުރުންވެސް ހިމެނެއެވެ. ބުނެވޭ ގޮތުގައި، މުހައްމަދު ޚަވާރިޒްމް ޝާހު ހަވާރިޒަމް ދައުލަތް އުފެއްދީވެސް ނާސިރުގެ ވެރިކަމުގައެވެ. ހަވާރިޒަމް ޝާހު އައްބާސީންގެ ނަން ޚުތުބާގަިއ ބޭނުން ކުރުން ހުއްޓާލާ އަމިއްލަ ދައުލަތަކަށް ހެދުމަށްފަހު އެދައުލަތުގެ ނަން ޚުތުބާގައި ބޭނުން ކުރަންފެށާފައިވަނީވެސް ޚަލީފާ ނާސިރުގެ ވެރިކަމުގައެވެ. ތަތާރުން މުސްލިމުންގެ ބިންތަކަށް ހަމަލާދޭން ފެށީވެސް ނާސިރުގެ ވެރިކަމުގައެވެ. ނާސިރުގެ ހަރުކަށިކަމާއި ގުޅިގެން ގިނަ ރައްޔިތުންތިބީ އެވެރިކަންދެކު ފޫހިވެފައެވެ.\nނާސިރަށްފަހު އައްބާސީ ދައުލަތް\nނާސިރަށްފަހު ނާސިރުގެ ދަރިކަލުން އަބޫ ނަސްރު މުހައްމަދު އުމުރުން 52 އަހަރުގައި ވެރިކަމަށް އައްޔަންވެ ވެރިކަމުގެ ނަމެއްގެ ގޮތުގައި ޒާހިރު ބިއަމްރިﷲ ގޮތުގައި މަޝްހޫރުވެގެން ދިޔައެވެ. ޒާހިރަކީ އޭނާގެ ބައްޕަފަދަ ޚަލީފާއެއްނޫނެވެ. ޒާހިރު ވެރިކަމަށް ވަޑައިގަތުމަށްފަހު އެންމެ ފުރަތަމަވެސް ދައުލަތް އިސްލާހުކުރުމުގެ މަސައްކަތް ފެއްޓެވިއެވެ. އެގޮތުން، ވާރު (ޓެކްސް) އުނިކުރެއްވުމާއި ގަދަބާރުން ނަންގަވާފައިވާ ބިންތަކާއިތަކާއި މުދާތައް އޭގެ ވެރިންނަށް ރައްދުކުރެއްވުމާއި ދަރަނި އަދާކުރެއްވުމާއި ދައުލަތުގެ ޚަރަދުކުޑަކުރެއްވުން ހިމެނެއެވެ. މީގެއިތުރުން ދީނީ އިލްމުވެރިން އުފެއްދުމަށްވެސް ހޭދަކުރެއްވިއެވެ. އިބުނު އަސީރު ވިދާޅުވާ ގޮތުގައި އުމަރު ބުނު އަބުދުލް އަޒީޒަށްފަހު ޒާހިރުފަދަ އަދުލުވެރި ވެރިއަކު ނާދެއޭ ބުނެފިމީހާ ތެދުބުނެފިއެވެ.\nޒާހިރުގެ ވެރިކަމުގައި ބަޣުދާގުގައި ތަކެތީގެ އަގު ދަށްވެ ގައުމު އިސްލާހުގެ މަގަށް އެޅުވިއެވެ. އެއާއިއެކު މުސްލިމުންނަށް އުފާވެރިކަން ލިބުނެވެ. ނަމަވެސް، މުސްލިމުންގެ ނަސީބު ދެރައީ ކަމެއް ނުވަތަ އެޒަމާނުގެ މުސްލިމުންނަށް އެފަދަ ވެރިއަކާއި އެކަށީގެންނުވާތީ ނަމަވެސް ޒާހިރު މާގިނަ ދުވަހަކު ޚިލާފަތުގައި ހުންނެވޭ ގޮތެއްނުވިއެވެ.9މަސްދުވަހުގެ ވެރިކަމަކަށްފަހު ޚަލީފާ ޒާހިރު މިދުނިޔެ ދޫކުރެއްވިއެވެ. އެއަށްފަހު ވެރިކަމަށް އައްޔަންވީ ޒާހިރުގެ ދަރިކަލުން އަލް މުސްތަންސިރު ބިﷲ އެވެ.\nއިބުނު އަސީރު ވިދާޅުވަނީ އެޒަމާނުގެ މީހުންނަކަށް ޒާހިރު ފަދަ ވެރިއަކާއި އެކަށީގެނެއް ނުވެއެވެ. އެހެނީ އެޒަމާނަކީ ފަސާދައިގެ ޒަމާނެކެވެ. އަރަބި ޅެންވެރިއަކު ބުނެފައިވެއެވެ. މިއަދު ތިޔަބައިމީހުން ސަލާހުއްދީން ފަދަ މުޖާހިދުންނަށް ގޮވަނީ ކީއްކުރައްތޯއެވެ. ސަލާހުއްދީން މިއަދު އައިނަމަ އެކަލޭގެފާނު ތިޔަބައިމީހުން ގަތުލުވެސް ކޮށްފާނެއެވެ. އެއީ އެޒަމާނުގެ ހާލަތެވެ. މިއަދު އަޅުގަނޑުމެންގެ ހާލަތު މިވަނީ އެއަށްވުރެވެސް ދަށު ދަރަޖައަކަށް ވެއްޓިފައި ނޫންތޯއެވެ.\nޖެންކީޒް ޚާން މަރުވުން\nހިޖުރީ ސަނަރުން 624 ވަނަ އަހަރު ތަތާރުންގެ ލީޑަރު ޖެންކީޒް ޚާން މަރުވިއެވެ. ޖެންކީޒް ޚާން ސަމަރުގަންދުގައި ދުވަސްތަކެއް ހޭދަކުރުމަށްފަހު އޭރުވަނީ މޮންގޯލިއާއަށް ބަދަލުވެފައެވެ. ޖެންކީޒް ޚާން މަރުވުމަށްފަހު ޖެންކީޒް ޚާނުގެ ތިން ދަރިންގެ މެދުގައި ވެރިކަމަށް އަންނާނީ ކޮން ދަރިއެއްތޯ ބެލުމަށް ކައުންސިލް ބައްދަލުވުމެއް ބޭއްވުމަށްފަހު ވެރިއަކަށް އޮކިތައި އައްޔަންކުރުމަށް ނިންމިއެވެ. އެއަށްފަހު އޮކިތައިގެ ނަން އޮކިތައި ޚާނަށް ބަދަލުވިއެވެ.\nއޮކިތައި ޚާންގެ ވެރިކަމަށް އައުމަށްފަހު ވިސްނުނީ ކުޑަދުވަސްކޮޅެއްގެ ތެރޭގައި ގިނަ ބިންތަކެއް ހިފިފައިވާތީ އެބިންތަކުގެ ވެރިކަން ވަރުގަދަކޮށް ސިފައިންގެ ލަޝްކަރު އިތުރަށް ވަރުގަދަކުރުމަށްފަހު ނޫނީ ހަމަލާތައް އަލުން ފެށުން ބުއްދިވެރިނޫންކަމެވެ. އެހެންކަމުން، އޮކިތައިގެ ވެރިކަމުގެ ކުރީކޮޅު މާގިނަ ހަމަލާތަކެއް ލިސްޓްކުރެވިފައެއްނުވެއެވެ. އޮކިތައިވެ ވެރިކަމުގެ މައިމަރުކަޒަކީ މޮންގޯލިއާއެވެ. ޖެންކީޒް ޚާން ސަމަރުގަންދު ހިފުމަށްފަހު އެތަނުގައި މަޑުކުރެއްވި ނަމަވެސް، ދުވަސްތަކަކަށްފަހު އަބުރާ މޮންގޯލިއާއަކީ ތަތާރުންގެ މައިމަރުކަޒު ކަމުގައި ހެދިއެވެ. އެއަށްފަހު އޮކިތައިވެސް މައިމަރުކަޒުކަމުގައި ބަލާފައިވަނީ މޮންގޯލިއާއެވެ.\nހިޖުރީ ސަނަތުން 624 ވަނަ އަހަރުން ފެށިގެން 628 ވަނަ އަހަރާއި ދޭތެރޭ މާގިނަ ކަންތައްތަކެއް ހިގާފައިވާކަމަށް އިސްލާމީ ތާރީޚުތަކަކުން ނުދައްކައެވެ. އިސްލާމީ ތާރީޚީ އިލްމުވެރިއެއްކަމަށް އިބުނު ކަސީރުގެ އަލްބިދާޔާ ވަލް ނިހާޔާގައި މި ދުވަސްވަރު ފާޙަގަކޮށްފައިވަނީ ވަރަށްވެސް މަދު ޚަބަރުތަކެކެވެ. ޝާމުގެ މުސްލިމު ވަލީއަހުދު ބޭނުންފުޅުވީ މިސްރުވެ ވެރިންނާއި ދެކޮޅަށް ސަލީބީންގެ އެހީތެރިކަން ބޭނުންވެ ހިޖުރި ސަނަތުން 626 ވަނަ އަހަރު ސަލީބީންނަށް ގުދުސް ހުޅުވާލަދިނެވެ.\nއިތުރު ލިޔުންތަތާރުންގެ އެރުމާއި ވެއްޓުން\nދީން |0ކޮމެންޓް\nTags: ތަތާރުންގެ އެރުމާއި ވެއްޓުން\nޑރ. އަފުރާޝީމު ޝަހީދުކޮށްލުމުގެ3މަސްކުރިން މުހައްމަދު ހުސެއިން ލިއުނު މަޒުމޫނަކީ އިއްތިފާގެއްކަމަށް ގަބޫލެއް ނުކުރެވޭ – މަރު ކޮމިޝަން ރިޕޯޓް\nފުވައްމުލަކު އިޖުތިމާއީ މަރުކަޒުގައި ހުރި މައްސަލަތަކަށް ހައްލެއް ބޭނުންވެފައި\nއަންނަ އަހަރަށް ބޭނުންވާ ސްކޫލް ކުދިންގެ ފޮތްތައް ދޫކުރަނީ\n‘ހަފުތާ ރެސް’ ގައި ބައިވެރިވުމގެ ފުރުސަތު ހުޅުވާލައިފި\nއަންހެނުން ކޮމެޓީގެ ދެކުނު ދާއިރާގެ މެމްބަރުކަމަށް ހަނީފާ އިންތިޚާބުވެއްޖެ


އާދަޔާ ހިލާފަށް ވައިގަދަވެ ގެއްލުންތަކެއް! - DhiDaily\nއާދަޔާ ހިލާފަށް ވައިގަދަވެ ގެއްލުންތަކެއް!\nރާއްޖޭގެ އެކި ސަރަހައްދަށް މިހާރު ކުރަމުންދާ ވިއްސާރައިގައި މާލެއަށް ބޯކޮށް ވާރެ ވެހި އާދަޔާ ހިލާފަށް ވައިގަދަވުމުގެ ސަބަބުން ބައެއް ކަހަލަ ގެއްލުންތައް ވެއްޖެ އެވެ.\nމިއަދު ރާއްޖޭގެ އެކި ސަރަހައްދުތަކަށް މޫސުން ގޯސްވުން އެކަށީގެންވާ ކަމަށް މޯލްޑިވްސް މީޓިއޮރޯލޮޖިކަލް ސާވިސް (މެޓް އޮފީސް) އިން ވަނީ ލަފާކޮށްފައެވެ. އަދި މާލެ ސަރަހައްދަށް ގުގުރުމާއެކު ބޯކޮށް ވާރޭ ވެހުންވެސް އެކަށީގެންވާ ކަމަށް މެޓް އޮފީހުން ވަނީ ލަފާކޮށްފައެވެ.\nމާލެ ސަރަހައްދަށް ވައިގަދަވުމުގެ ސަބަބުން ބައެއް ސަރަހައްދުގައި ހުރި ގަސްތައް ވަނީ ވެއްޓީފައެވެ. އެގޮތުން އެމްޕްލޯއިމެންޓް ޓްރައިބިއުނަލް ކައިރީގައި ހުންނަ ގަނެއް ވަނީ މުލުން ލުހިގެން ގޮސް ވެއްޓިފައެވެ.\nރާޅުގަނޑު ސަރަހައްދުގައި ހުރި ގަހެއްވެސް ވަނީ ވައިގަދަވުމުގެ ސަބަބުން ބިންދައިގެން ގޮސްފައެވެ.\nގަސްތަކުގެ އިތުރުން ބައެއް ސަރަހައްދުތަކުގައި ހުރި ސައިކަލުތަކަށްވެސް ވަނީ ގެއްލުން ވެފައެވެ. އެގޮތުން އައިޖީއެމްއެޗްއާ ދިމާލު ބޮޑުތަކުރުފާނު މަގުގައި ހުރި ގިނަ ސައިކަލުތަކެއް ވަނީ ވައިގަދަވެ ބޯކޮށް ވާރެ ވެހުމުގެ ސަބަބުން މަގުމައްޗަށް ވެއްޓިފައެވެ.\nމިއަދުގެ ކުރިއަށް އޮތް ތަނުގައިވެސް ރާއްޖޭގެ އެކި ސަރަހައްދުތަކަށް މޫސުން ގޯސްވުން އެކަށީގެންވެއެވެ. އެގޮތުން ރާއްޖޭގެ ދެކުނުގެ ދެ ސަރަހައްދަކަށް ވައިގަދަވެ ބޯކޮށް ވާރޭވެހުން އެކަށީގެންވާ ކަމަށް ލަފާކޮށް ޔެލޯ އެލާޓް ވަނީ ނެރެފައެވެ.\nމޫސުން ގޯސްވާނެތީ، މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސްކޮށްފައެވެ.


Lanka In Covid Ah Positive Vi Ithuru Meehaku Rangalhu Vejje – adduLIVE\nލަންކާ އިން ކޮވިޑަށް ޕޮޒިޓިވްވި އިތުރު މީހަކު ރަނގަޅުވެއްޖެ\nMar 25, 2020, 14:39 ހަސަން ރަޝީދު\nއަވަށްޓެރި ސްރީލަންކާ އިން ކޮވިޑް-19 އަށް ޕޮޒިޓިވްވި އިތުރު މީހަކު ބަލިން ރަނގަޅުވެއްޖެއެވެ.\nލަންކާގެ ހެލްތް ޕްރޮމޯޝަން ބިއުރޯ އިން ހާމަކުރާ ގޮތުގައި އެގައުމުން މި ބައްޔަށް ޕޮޒިޓިވްވި މީހުންގެ ތެރެއިން ތިން މީހަކު މިހާތަނަށް ވަނީ ރަނގަޅުވެފައެވެ. ލަންކާ އިން މި ބައްޔަށް 102 މީހަކު ޕޮޒިޓިވްވި ވެފައިވެއެވެ.\nއަދި 255 މީހަކު ހޮސްޕިޓަލުގައި އެޑްމިޓްކޮށްފައިވާއިރު، ލަންކާ އިން ކޮވިޑަށް ޕޮޒިޓިވްވި މީހުންގެ އުމުރު އުޅެނީ 41 އާއި 50 އަހަރާއި ދެމެދުގައެވެ. ލަންކާ އިން މި ބަލި ޖެހުނު 68 އިންސައްތަ މީހުންނަކީ ފިރިހެނުންނެވެ.\nކޮވިޑް-19 އާއި ގުޅިގެން ލަންކާގައި ކާފިއު އިއުލާންކޮށްފައިވާއިރު، އެގައުމުން ވަީ މި ބަލީގެ ނުރައްކާތެރިކަން ނެތްކަން ކަށަވަރުވަންދެން ފްލައިޓުތައް އެގައުމަށް ޖެއްސުން މަނާކޮށްފައެވެ. ނަމަވެސް ލަންކާ އިން ފުރައިގެން އެހެން ގައުމުތަކަށް ދިޔުމާއި ކާގޯ އޮޕަރޭޝަންސްތައް މިހާރެކޭ އެއްގޮތަށް ކުރިއަށްދާނެއެވެ.\nލަންކާ އަކީ ގިނަ އަދަދަކަށް ދިވެހިން އުޅެމުންދާ ގައުމެކެވެ.


މިއަދުން ފެށިގެން ވަކި ސިނގިރޭޓް ވިއްކުން މަނާ މިއަދުން ފެށިގެން ވަކި ސިނގިރޭޓް ވިއްކުން މަނާ\nމިއަދުން ފެށިގެން ވަކި ސިނގިރޭޓް ވިއްކުން މަނާ\nމިއަދުން ފެށިގެން ރާއްޖޭގެ އެއްވެސް ހިސާބެއްގައި ވަކި ސިނގިރޭޓް ވިއްކުމަކީ މަނާކަމެކެވެ. ދުންފަތުގެ ބާވަތްތައް ޕެކެޓްކޮށް ލޭބަލް ޖެހުމާއި ބެހޭ ޤަވައިދުގައި ހިމެނޭ ބައިތަކުގެ ތެރެއިން ވަކި ސިނގިރޭޓް ވިއްކުން މަނާކަމަށް ކަނޑައަޅާފައިވާ ބަޔަށް އަމަލުކުރަން ފަށާފައިވަނީ ރޭ މެންދަމުން ފެށިގެންނެވެ.\nމިދިޔަ ޖެނުއަރީ މަހު 31 ވަނަ ދުވަހު ގެޒެޓްކޮށް މިއަދު އަމަލުކުރަން ފެށި ޤަވައިދުގައި ވާގޮތުން ރާއްޖޭގައި ވިއްކޭނީ މަދުވެގެން 20 ސިނގިރޭޓް ހިމެނޭ ފޮއްޓެވެ. ބިޑިނަމަ ވިއްކޭނީ މަދުވެގެން 50 ބިޑި ހިމެނޭ ފޮށި ނުވަތަ ބޮނޑިއެވެ. އަދު ދުންފަތުގެ އެހެން ބާވަތްތައް ވިއްކާނަމަ ވިއްކަންޖެހޭނީ މަދުވެގެން 30 ގްރާމް ހުންނަ ބާވަތްތަކެވެ.\nފިހާރަތަކުގެ އިތުރުން ޤަވާއިދުގައިވާ ގޮތުން ހޮޓާ، ރެސްޓޯރެންޓް އަދި ކެފޭތަކުގައި ވެސް ވަކިން ސިނގިރޭޓް ވިއްކުން މަނާވާނެ އެވެ.\nމި ޤަވައިދުގެ ދަށުން ދުންފަތް ހިމެނޭ ބާވަތްތައް ބަންދުކޮށްފައި ހުންނަ ޕެކެޓާއި ކާޓަނުގެ ބޭރުގައި، މިނިސްޓްރީ އޮފް ހެލްތުން ޢާންމުކޮށްފައިވާ ގޮތަށް ފޮޓޯ ޖެހި ޞިއްޙަތުގެ އިންޒާރު ޖެހުންވެސް ލާޒިމުވާނެއެވެ. މި ބައި ތަންފީޒުކުރަން ފަށާނީ އަންނަ މަހުގެ 31 ވަނަ ދުވަހުން ފެށިގެންނެވެ. އަދި އިންޒާރުގެ ލިޔުން ނުޖަހާ ދުންފަތުގެ ބާވްތައް ވިއްކުން މުޅިން މަނާ ވާނީ އަންނަ ނޮވެމްބަރު މަހުގެ 30 ވަނަދުވަހުން ފެށިގެންނެވެ.\nމި ޤަވާއިދާ ހިލާފުވާ ފަރާތައް އެ ކުށްކުރުމަށް ބޭނުންކުރި މުދަލެއްގެ އަގާއި އޭގެ ޓެކުހާއި އެހެނިހެން ފީތަކުން ޖުމްލަ އަދަދުގެ 10 ގުނަ ޖޫރިމަނާ ކުރެވޭނެކަމަށް ޤަވައިދުގައިވެއެވެ. އަދި ދެވަނަ ފަހަރަށް ޤަވައިދާ ހިލާފުވެއްޖެ ނަމަ އިތުރަށް 5000 ރުފިޔާ އަދި ތިންވަނަ ފަހަރަށް 10000 ރުފިޔާއިން ޖޫރިމަނާ ކުރެވޭނެއެވެ. އަދި ހަތަރު ވަނަ ފަހަރަށް ކުށްތަކުރާރުކޮށްފިނަމަ 20000 ރުފިޔާއިން ޖޫރިމަނާ ކުރާނެކަމަށްވެސް މި ޤަވައިދުގައިވެއެވެ.\nދުންފަތުގެ ބާވަތްތައް އުފައްދާ ފަރާތްތަކުން އުފައްދާ ހުރިހާ ބާވަތެއް ބަންދުކުރުމަށް ބޭނުންކުރާ ޕެކެޓް، ކާޓަން، ކިޓް ނުވަތަ މިފަދަ އެހެނިހެން ތަކެތި ބާޒާރަށް ނެރެ ވިއްކަން ފެށުމުގެ ކުރިން އެ ތަކެތީގެ ސާމްޕަލް، މިނިސްޓްރީއަށް ހުށަހަޅަންވާނެ ކަމަށްވެސް އެ ގަވައިދުގައި ބުނެފައިވެއެވެ.\nރާޢްޖޭގެ އާބާދީގެ ބޮޑު ބަޔަކީ ޒުވާނުންކަމަށްވާއިރު ރާއްޖޭގައި ދުންފަތުގެ އިސްތިއުމާލުކުރާ މީހުން އަބާދީ ބޮޑުކަމަށް ތަފާސް ހިސާބުތަކުން ދައްކައެވެ. ދިވެހި ރާއްޖެއަށް އަހަރަކު 462 މިލިއަން ސިނގިރޭޓް އެތެރެކުރާކަމަށް މޯލްޑިވްސް ކަސްޓަމްސް ސަރވިސްގެ ތަފާސް ހިސާބުތަކުން ދައްކައެވެ.


Bola unbu verenyaa ruh jeheynee kadailaasheve – adduLIVE\nLast Updated: June 17, 14:26\nބޮލަށް އުނބުވެރެންޏާ ރުއް ޖެހޭނީ ކަނޑައިލާށެވެ\n1 Jan 05, 2019, 22:11 އަލީ ހުޒާމް\nނިދާންކަމަށް ހިތުލައިގެން އެނދަށް އަރައި ދެއަތަކަށް ފުރޮޅިފުރޮޅިއޮއްވައި ރަނގަބީލުވެގެން ފޯނަށް ބަލައިފީމެވެ. ނުދަންނަ ލަންބަރަކުން ފޮނުވާފައިއޮތް މެސެޖެކެވެ. ލިޔެފައި އޮތެވެ. މެކުނު ފުމުނަކަސް ގާހަކަޔަކަށް ނުފުމެވޭނެއެވެ. މިއީ ވަރަށް ވާހަކައެވެ. ހިތުގައި ޖެހުނެވެ. މިއީ އަނެއްކާ ކޮންވާހަކައެއް ބާވައެވެ. އަހުރެންނާ އެކަށީގެންނުވާ ކޮންކަމެއް ކުރާން އަހުރެން ދިމާކޮށްގެން އުޅޭތީ ހޭއަރުވައިލުމުގެ ގޮތުން ބުނި ވާހަކައެއްބާވައެވެ. ކުޑައިކޮށް ވިސްނައިލީމާ ވެގެންއުޅޭގޮތް މޭރުންވެއްޖެއެވެ. ރައްޔިތުންގެ މަޖިލީހުގެ ގޮނޑިގޮނޑިޔަށް އަރައިފޭބުމުގެ ފޯވަހި ބޯމަތިވަމުން އަންނާތީ އެކަމުގެ އުދާސްތައް އަހުރެންގެ ފޯނާހަމަޔަށްވެސް ފޯރީއެވެ.\nކުއްލިއަކަށް އައީ ތަންކޮޅެއް ކުރީގެ ހަނދާނެކެވެ. ރައްޔިތުންގެ މަޖިލީހުގެ މެންބަރަކަށް އެމަޖިލީހުގައި ހިމެނޭ އެހެން މެންބަރެއްގެ ބަފާ ފޮނުވި މެސެޖެއްގެ ހަނދާނެވެ. އެދުވަސްވަރު މީސްމީޑިޔާގައި ލައްކަބޮޑަށް ދައުރުވި މެސެޖެކެވެ. ލިޔެފައިއޮތެވެ. އަހުރެން ބޭނުންވީމާ އަހުރެންވެސް އަދި އަހުރެންގެ އަންހެނުންވެސް އިންނާނީ ގޮނޑީގައެވެ. އަހުރެންގެ ދަރީންވެސް ތިބޭނީ ގޮނޑިގޮނޑީގައެވެ. އަދިކިޔެއްތަ އަހުރެންގެ ގޭގެ ބަދިގޭގައި ކައްކަން ގެންގުޅޭ ނޯކަރުމީހާވެސް ގޮނޑިއެއްގައި ބައިންދާހުށީމެވެ. ކަލޭމެންނަށް ހީވާގޮތްދޮތައެވެ. ފެންވަރު އޮޅިގެން މަގޭ ދަރިޔާ ނުބެހޭށެވެ.\nމުސްކުޅިން ބުނެއުޅެއެވެ. ގަތްދެވި ފިލިއަސް ވީފަރިތައެއް ނުފިލާނެއެވެ. މިބަހުގެ މުރާދަކީ މީހެއްގައި ނުވަތަ ބައެއްގެ ކިބައިގައި އަށަގެންފައި ހުންނަ އާދައެއް ދުވަހަކުވެސް ނުފިލާނޭކަން އަންގައިދިނުމެވެ. ގާހަކަޔަކަށް ނުފުމެވޭނެއޭ ބުނެ އަހުރެންނަށް އައި މެސެޖަކީވެސް މިޒާތުގެ ބަސްބަސް ބުނާން ބަޔަކު ވެފައިވާ ފަރިތައެއްގެ އަސަރުކަމަށް ވެދާނެއެވެ. ހަދިޔާބަދިޔާއޭ މާލޭ މީހުންނޭ މަޖިލީހުގެ ގޮނޑިއޭ ކިޔައިގެން ކޮންމެވެސް ނޫހެއްގައި ދަމާފައިވާ ހާސަރުތަކެއް މިއޮތީ އަހުރެންނާ ގުޅުވައިފައެވެ.\nތެދެކެވެ. މެކުނު ފުމުނަކަސް ގާހަކަޔަކަށް ނުފުމެވޭނެއެވެ. ހަމައެގޮތަށް ފެމުނަކަށްވެސް ގާހަކަ އެއިންނަ ގޮތަށް ކެތްތެރިވެގެން ވަގުތުގެ އިންތިޒާރުގައި ނީދެވޭނެއެވެ. މަތިންދާބޯޓު އުދުހުނަސް ރަންވޭއަކަށް ނުއުދުހެވޭނެއެވެ. އެކަމަކު މަތިންދާބޯޓުވެސް އުދުހިއުދުހިފައި ތެޔޮހުސްވާން ކައިރިވީމާ ތިރިކުރާންޖެހެނީ ރަންވޭއަށެވެ. ތެޔޮއަޅައިގެން އަލުން އުދުހެވޭނީވެސް ރަންވޭގެ އެހީގައެވެ. ކިތަންމެ އުހުގައި އުދުހޭ މަޖިލީސް މެންބަރަކަސް ރަންވޭއަށް ތިރިކުރާން އެބަޖެހެއެވެ. އަލުން އުދުއްސައިގަންނާންވެސް ރަންވޭ އެބަބޭނުންވެއެވެ. އެފަދަ މެންބަރުންގެ ރަންވޭއަކީ ރައްޔިތުންނެވެ. ދުވެއްޔާއި އުދުހުމަށް ބޭނުންވާ ހަކަތަ ލިބެނީ ރައްޔިތުންގެ ވޯޓުންނެވެ. އެހަކަތައަކީ ދާއިމީ ހަކަތައަކަށްނުވާތީ ދޭތެރެ ދޭތެރެއިން ތިރިކުރާން މަޖުބޫރުވެސްވެއެވެ.\nބުޅަލުބުޑުގައި އުނބުންޖެހީމާ ދާހެން އަހުރެންވެސް ފެއްސިގެން ހިނގައިދާނޭކަމަށް ހީކޮށްފައި މެސެޖެއް ފޮނުވީކަމަށް ވެދާނެއެވެ. ބިރުން ފަސްބަލާނުލައި ބޯޖެހިތާނަގޫޖަހާފައި ހަރުކޮށް ދުވެފައި ހިނގައިދާނެޔޭ ހީކުރީކަމަށްވެސް ވެދާނެއެވެ. މިހައިތަނަށް އަހުރެން ހުރީ މިޒާތުގެ ގޯހައްޕަޅި މީހުންނާ ސާދަލައްބައިގެ ކޮޅުގައެވެ. ނުބެހެމެވެ. ނުބަލަމެވެ. ނުބެހޭކަމަކާ ކާޅުކެޔަސް ސޮއްނުގޮވާށޭ ބުނާ އުސޫލުންނެވެ. ނުބެހޭކަންކަމާ ގާތްނުވުމުގެ ގޮތުންނެވެ. އެހެންޏާފަހެ އަހުރެން ކުރިމަތިލަނީކީއެއް ނޫނެވެ. އެކަމަކުވެސް މިއޮތީ ބައްސައިފައެވެ. އެހެންވީމާ ދެން ދައްކާންހުރި ވާހަކަ ޖެހޭނީ ދައްކަންތާއެވެ. ކުޅަނދުރު ހަތަޔަށް އޮށްގައުލީމާ ވާންހުރިކަންކަންވެސް ދާނީ ވަމުންތާއެވެ. މުޅަދަރިޔަށް ބޭސްދިނުމަކީވެސް އޮންނަކަމެއްވިއްޔާއެވެ.\nފެމުނު މިއުދުހޭ އުދުހުމާއިމެދު ރައްޔިތުންގެ ވިންދާއި އިހުސާސްތައް ބަލައިލަމާބަހީއެވެ. ގިނަބަޔަކު އެތިބީ ވާދޫކަނޑަށް ގަހާތަރި އޮއްސުނީމާ ވާހެންވެފައެވެ. އިތުބާރު ނުކުރެވޭ މީހަކާ އަމާނާތެއް ހަވާލުކުރެވުނީމާ އެއެއްޗެއް ގެއްލުމުގެ ބިރުވެެރިކަމާއި ދެރަކަން އިހުސާސްކުރުމުގައެވެ. ހަވާލުކުރެވުނުކަމުގެ މޮޔަ އިހުސާސްކުރުމުގައެވެ. އެހެންވީމާ ގިނަބަޔަކު މިހާރު ބޭނުންވެގެން ތިބީ ސާޅީހަށް ހިނައިގަތުމަށެވެ. އުއްމީދަކީ އެޕްރީލްމަހުގެ ފުރަތަމަ ހަފުތާ ނިމޭއިރު ގައިން ތާހިރުވެ ދާއިރާވެސް ތާހިރުކުރުމެވެ.\nބޮލަށް އުނބުވެރޭ ރުކެއް ކެނޑީމާ އެކަމުގެ ފަސޭހަކަން އިހުސާސްވާނީ އެފަދަ ހާލަތެއް ތަޖުރިބާކޮށްފައިވާ މީހަކަށެވެ. އުނދަގޫވޭވޭހުރިކަމެއް ފިލައިގެންދިޔައީމާ އެކަމުގެ ހިތްފަސޭހަކަން ބުނެދިނުމަކީ ގަލަމަކުން ދެއްޔަކުން ބަޔާންކުޅައުމަށް ފަސޭހަކަމެއްވެސް ނޫނެވެ. ދާއިރާގެ ރައްޔިތުން އެތިބީ އުނބުވެރެމުންދާ ރުއް ކެނޑުމުގެ އިންތިޒާރުގައެވެ. ހަނދާންވޭހެއްޔެވެ. އަމާވެސް ބުންޏެވެ. އަހުރެމެންނަށް ވަދެވިފައި މިތިބީ ކަށިކުނބުރު ޖަންގައްޔަކަށެވެ. ސަލާމަތުން ނިކުމެވުނަސް ނަސީބެވެ. ދަރިޔަކަށް އެންމެހެޔޮ އެދޭނީ އަމައެވެ. މިއީ އަމާގެ ބަހެވެ. އެހެންވީމާ މި ޖަންގަލީގައި ދެމިހުންނަން އުޅޭނޭކަމެއްނެތެވެ. ރައްޔިތުން މިތިބީ ގަދަކަމުންވިޔަސް ނެރޭން ނިންމައިގެންނެވެ. ދެފަރާތުގެ މަސްލަހަތުވެސް އޮތީ މިގޮތުގައެވެ.


ކެންޓީން ހިންގާދޭނެ ފަރާތެއް ހޯދުމުގެ\nސްކޫލުގެ ކެންޓީން ހިންގާދޭނެ ފަރާތެއް ހޯދުމުގެ 02 ވަނަދަޢުވަތު\nމިސްކޫލްގެ ކެންޓީން ހިންގާދޭނެފަރާތެއް ހޯދުމުމަސައްކަތަށް ކުރެވުމު ނަންބަރު: KS-B/2019/22 އިއުލާން އަށް އެކަށީގެންވާ ވަރަށް އެސްޓިމޭޓް ހުށަހަޅާފައިނުވާތީ މިއިއުލާން ބާތިލްކޮށްފީމެވެ. ވީމާ އަލުން މިމަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، 2019 ނޮވެމްބަރ 04 އިން 2019 ނޮވެމްބަރ 07 އަށް ބަންދުނޫން ކޮންމެ ދުވަހަކު 8:30 އިން 14:00 އަށް މިސްކޫލަށް ވަޑައިގެން ނަންނޯޓް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުމަށް 2019 ނޮވެމްބަރ 10 ވާ އާދީއްތަ ދުވަހުގެ 11:30އަށް ސްކޫލަށް ދުރުވެ މައުލޫމާތު ސާފުކުރެއްވުމަށް ދެންނެވީމެވެ. ނަންނޯޓްކުރެއްވުމަށްފަހު މައުލޫމާތު ނެންގެވުމަށް ގަޑިއަށް ވަޑައިނުގަންނަވާ ބޭފުޅުންނަށް ބިޑުގައި ބައިވެރިނުވެވޭނެ ވާހަކަ މައުލޫމާތަށްޓަކައި ދެންނެވީމެވެ.\nބީލަން ހުޅުވުން އޮންނާނީ 2019 ނޮވެމްބަރ 14 ވާ ބުރާސްފަތި ދުވަހުގެ 11:30 ގައި ކަލާފާނުސްކޫލްގައެވެ.\n03 ރަބީއުލްއައްވަލް 1441


Nepal ge furathama final in bali, India 8 vana faharah SAFF kaamiyaabu koffi - One Online\nނޭޕާލާއި އިންޑިއާ ކުޅުނު ފައިނަލް މެޗުގެ ތެރެއިން --- ވަން ފޮޓޯ/ ޔޫސުފް ސޮފްވާން\nނޭޕާލުގެ ފުރަތަމަ ފައިނަލުން ބަލި، އިންޑިއާ އަށްވަނަ ފަހަރަށް ސާފް ކާމިޔާބުކޮށްފި\nއުރީދޫ ސާފް ޗެމްޕިއަންޝިޕް 2021 ގެ ފައިނަލުގައި ނޭޕާލު ބަލިކޮށް، އިންޑިއާއިން އަށްވަނަ ފަހަރަށް މުބާރާތް ކާމިޔާބުކޮށްފިއެވެ.\nގައުމީ ދަނޑުގައި މިރޭ ކުޅުނު ފައިނަލުގައި އިންޑިއާއިން ނޭޕާލް ބަލިކުރީ 3-0 ގެ ނަތީޖާއަކުންނެވެ. ރެކޯޑު އަށް ފަހަރު އިންޑިއާއިން ސާފް ޗެމްޕިއަންޝިޕް ކާމިޔާބު ކޮށްފައިވާ އިރު، ނޭޕާލުން ތާރީހުގައި ކުޅުނު ފުރަތަމަ ފައިނަލް ނިމިގެން މިދިޔައީ ބައްޔަކާ އެކުގައެވެ.\nމިރޭގެ ފައިނަލް މެޗަކީ އިންޑިއާއިން ސާފް ޗެމްޕިއަންޝިޕްގައި ކުޅުނު 12 ވަނަ ފައިނަލް މެޗެވެ. މިރޭގެ ފައިނަލަށް ނުކުތްއިރުވެސް އިންޑިއާއިން ހަތް ފަހަރު މުބާރާތް ކާމިޔާބު ކޮށްފައި އޮތް އިރު، އެންމެފަހުން އެޓީމުން މުބާރާތް ކާމިޔާބު ކޮށްފައިވަނީ 2015 ވަނަ އަހަރުގައެވެ. އިންޑިއާއަކީ މުބާރާތުގެ ތާރީހުގައިވެސް އެންމެ ކާމިޔާބު ގައުމެވެ.\nއަނެއްކޮޅުން ފައިނަލަށް ނުކުތް ނޭޕާލަށް މިރޭގެ މެޗަކީ ތާރީހީ ހާއްސަ މެޗެކެވެ. މިރޭގެ ފައިނަލަކީ އެގައުމުގެ ތާރީހުގައިވެސް އެންމެ ފުރަތަމަ ސާފް ޗެމްޕިއަންޝިޕްގެ ފައިނަލެވެ. ނޭޕާލުން މިރޭ ނުކުތީ ފުރަތަމަ ފަހަރަށް މުބާރާތް ކާމިޔާބުކޮށް، ތާރީހު ބަދަލު ކުރުމަށެވެ. އެހެން ނަމަވެސް ވަރުގަދަ އިންޑިއާއިން އެ ފުރުސަތު ދީފައެއް ނުވެއެވެ.\nމިރޭގެ މެޗަށް ނުކުތް އިރު، ދެ ޓީމުގެ ކޯޗުންނަށްވެސް ބެންޗުގައި ތިބުމަށް އޮތީ ފުރުސަތު ގެއްލިފައެވެ. އިންޑިއާ ކޯޗު އީގޯ ސްޓިމަކް ގޮނޑި ބަރީގައި އިނީ ރާއްޖެއާ ދެކޮޅަށް އިންޑިއާ ކުޅުނު މެޗުގައި އޭނާއަށް ދެއްކި ރަތް ކާޑުގެ ސަބަބުންނެވެ. ނޭޕާލް ކޯޗު އަބްދުﷲ އަލް މުތައިރީ ބެންޗުގައި ނެތީ އޭނާއަށް ދެ ރީނދޫ ކާޑު ދަައްކާފައިވުމުންނެވެ. ދެ ރީނދޫ ކާޑު ދެއްކުމުން މުތައިރީއަށް ބެންޗުގައި ނީނދެވޭނެ ކަމަށް ސާފުން އެންގުމުން އެކަމާ އޭނާ ވަނީ ހިތްހަމަ ނުޖެހުން ފާޅުކޮށްފައެވެ. މުތައިރީ ބުނީ ދެ ރީނދޫ ކާޑު ދެއްކި ނަމަވެސް ކޯޗަކަށް ބެންޗުގައި ނީނދެވޭނެ ކަމަށް ސާފްގެ ގަވާއިދު ބުނެފައި ނުވާ ކަމަށާއި، އެ މައްސަލައިގައި ސާފް ގޮވައިގެން ކުޅިވަރުގެ ކޯޓް އޮފް އާބިޓްރޭޝަން އަދި ފީފާއަށްވެސް ދާނެ ކަމަށެވެ.\n16 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގެ ފައިނަލުގައި އިންޑިއާ އާއި ނޭޕާލު ބައްދަލުކުރި މެޗުގެ ތެރެއިން -- ވަން ފޮޓޯ/ ޔޫސުފް ސޮފްވާން\nމެޗުގެ ކުރީކޮޅުގައި ފެނުނީ ދެޓީމުންވެސް އެޓޭކުގައި ފެށިތަނެވެ. ކުރީކޮޅުގައި އިންޑިއާގެ ޔާސިރު ދުރުން ފޮނުވާލި ހަމަލާ ގޯލްކީޕަރު ކިރަން ކުމާރު މަތަކުރި އިރު، ރީބައުންސްގައި ސުރޭޝް ސިންހް އޭރިއާ ތެރެއަށް ވަދެ ޖެހި ބޯޅަވެސް ހުޝިޔާރުކަމާއެކު ކިރަން މަތަކުރިއެވެ. އޭގެ ދެ މިނެޓު ފަހުން އަނެއްކޮޅުން ނޭޕާލަށްވެސް ހުސް ފުރުސަތެއް ލިބި ބޭކާރުވިއެވެ. ލާމާ ނެގި ހުރަސް އިންޑިއާގެ ގޯލްކީޕަރު ގްރަޕްރީތު އަތުން ދޫވުމުން ނުވަޔުގް ފޮނުވާލި ބޯޅަ އަމާޒުވީ ދަނޑިއަށެވެ. އެ ހަމަލާ ފޮނުވާލަން އުޅުމުގެ ތެރޭގައި ނުވަޔުގް ފައުލް ކުރި ކަމަށް ރެފްރީ ޖެހުން ދީފައިވެއެވެ.\nހާފުގެ ބޮޑު ބައެއް ބޯ ވާރޭގައި ކުޅެން ޖެހުމުން ދެޓީމުގެ ކުޅުންތެރިންނަށްވެސް އެކަމުގެ އުނދަގޫތައް ކުރިމަތިވެފައިވެއެވެ. އިންޑިއާއިން ހާފުގެ ކޮންޓްރޯލު ނަގައި ކުޅެމުން ދިޔަ އިރު، ލިބުނު ފުރުސަތުތައް ގޯލަށް ފޮނުވާލަން އުނދަގޫތަކެއް ކުރިމަތިވިއެވެ. ގޯލުގެ ކުރިމަތިން ކައްސާލުމާއި ޑިފެންޑަރުންގެ އަތުން ބޯޅަ ގެއްލުންވެސް ފެނުނީ ގިނަކޮށެވެ. އެގޮތުން މެޗުގެ 16 ވަނަ މިނެޓުގައި ނޭޕާލުގެ ރޯހިތު ޗާންދަށް އިންޑިއާ އޭރިއާ ތެރެއިން ލިބުނު ފުރުސަތުވެސް ބޭކާރުވީ ކައްސާލައިގެންނެވެ.\nފުރަތަމަ ހާފުގެ އެންމެ ތަނަވަސް ފުރުސަތެއް ލިބުނީ ޗެތުރީއަށެވެ. ހާފު ނިމެން ދަނިކޮށް ޕްރިތަމް ކޮޓާލް ނަގައިދިން ހުރަހުން ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ ޗެތުރީ ފޮނުވާލި ހަމަލާ ދިޔައީ ނޭޕާލު ގޯލުގެ ހުރަސް ދަނޑިމަތިން ބޭރަށެވެ.\n16 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގެ ފައިނަލުގައި ނޭޕާލު ކޮޅަށް ލަނޑުޖެހުމަށްފަހު އިންޑިއާގެ ކެޕްޓަން ސުނިލް ޗެތުރީ އުފާފާޅުކުރަނީ -- ވަން ފޮޓޯ/ ޔޫސުފް ސޮފްވާން\nއިންޑިއާއިން ދެވަނަ ހާފަށް ނުކުމެވެސް ޓެމްޕޯ ހިފެހެއްޓިއެވެ. އެޓީމުން ދެވަނަ ހާފު ފެށީ ވަރުގަދަކޮށެވެ. 49 ވަނަ މިނެޓުގައި އިންޑިއާއިން އެޓީމުގެ ފުރަތަމަ ގޯލު ޖެހިއެވެ. ޕްރިތަމް ކޮޓާލް ނަގައިދިން ހުރަހަކުން ޕެނަލްޓީ އޭރިއާ ތެރޭ ހުރެ ބޮލުން ފޮނުވާލި ހަމަލާއަކުން އިންޑިއާއަށް އެ ގޯލު ކާމިޔާބުކޮށްދިނީ ކެޕްޓަން ޗެތުރީއެވެ. އެއީ މިހާތަނަށް މުބާރާތުގައި އޭނާ ޖެހި ފަސްވަނަ ގޯލެވެ. ޗެތުރީގެ އެގޯލަކީ ގައުމީ ޓީމަށް އޭނާ ޖަހައިދިން 80 ވަނަ ގޯލެވެ. އެ ގޯލާއެކު ޗެތުރީ ވަނީ އާޖެންޓީނާގެ ލިއޮނެލް މެސީ ގައުމީ ޓީމަށް ޖެހި ގޯލުގެ އަދަދާ އެއްވަރުކޮށްފައެވެ. މެސީއާއި ޗެތުރީއަކީ މިހާރު ތާރީހުގައި ގައުމީ ޓީމަށް އެންމެ ގިނަ ގޯލު ޖެހި ކުޅުންތެރިންގެ ލިސްޓުގެ ފަސްވަނައެވެ.\nއެ ގޯލަށް މިނެޓެއް ފަހުން އިންޑިއާއިން ދެވަނަ ގޯލަކާއެކު ނޭޕާލުގެ އުންމީދުތައް ފުނޑުފުނޑު ކޮށްލިއެވެ. އެ ގޯލަކީ ޔާސިރު ދިން ބޯޅައަކުން ނޭޕާލުގެ ޕެނަލްޓީ އޭރިއާ ތެރެއިން ސުރޭޝް ސިންހް ފޮނުވާލި ހަމަލާއަކުން ޖެހި ގޯލެކެވެ. އޭގެ ފަހުންވެސް އިންޑިއާއިން ހަމަލާތައް އުފެއްދިއެވެ. ޗެތުރީއާއި މަންވީރު ފެނުނީ ވަރަށް ބޮޑަށް ނުރައްކާކޮށެވެ.\nމެޗު ނިމެން ދަނިކޮށް އިންޑިއާއިން ތިންވަނަ ގޯލެއްވެސް ޖެހިއެވެ. ޑިފެންޑަރުން ކައިރިން ނައްޓާލުމަށްފަހު ޕެނަލްޓީ އޭރިއާ ތެރެއިން ފޮނުވާލި ހަމަލާއަކުން އިންޑިއާއަށް އެ ގޯލު ކާމިޔާބުކޮށްދިނީ ބަދަލު ކުޅުންތެރިޔާ ސަހަލް އަބްދުލް ސަމަދެވެ.\nނޭޕާލުން ތާރީހުގައި ކުޅުނު ފުރަތަމަ ފައިނަލުން ބަލިވެގެން ދިޔަ ނަމަވެސް މިއީ އެ ޓީމުން ކުރިއެރުންތަކެއް ހޯދި މުބާރާތެކެވެ. ފުރަތަމަ ފަހަރަށް ރާއްޖެ ބަލިކުރުމާއި ފުރަތަމަ ފައިނަލަށް ގޮސް، ނޭޕާލުން ވަނީ އެޓީމުން ފުޓުބޯޅައިގައި ހޯދަމުން އަންނަ ކުރިއެރުންތަކުން ހިތްހަމަޖެހުން ހޯދައިފައެވެ.\nގުޅޭ ޓެގު ސާފް ޗެމްޕިއަންޝިޕް ނޭޕަލް އިންޑިއާ ފުޓްބޯޅަ


Verikamaai Majlis MDP Ah Dheegen Faidhaa Eh Nuviyas Council Thakah Hovumun Faidhaa Vaane - Nasheed - Vaguthu\n1 އަހަރު ކުރިން ( އޭޕްރީލް 6, 2021 )\nރައީސް ނަޝީދު ނޫސްވެރިންނަށް މައުލޫމާތު ދެއްވަނީ - ފޮޓޯ: މަޖިލިސް\nވެރިކަމާއި ރައްޔިތުންގެ މަޖިލީހަށް އެމްޑީޕީ މެންބަރުން ހޮވައިގެން ފައިދާ ނުވިޔަސް ލޯކަލް ކައުންސިލްތަކުގެ މެޖޯރިޓީ އެމްޑީޕީއަށް ލިބިއްޖެނަމަ ތަފާތު ފެންނާނެކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nގަލޮޅުގެ ރައްޔިތުންނާ ހޯމަ ދުވަހު ބައްދަލުކުރެއްވުމަށް ފަހު ނޫސްވެރިންނާ ވާހަކަދައްކަވަމުން ރައީސް ނަޝީދު ވިދާޅުވީ ކުރިން ދެއްވި ވޯޓްތަކުން ރާހަތެއް ނުކުރި ނަމަވެސް އަދިވެސް އެމަނިކުފާނު ދައްކާ ވާހަކަ އަޑުއެހުމަށް އެދިވަޑައިގަންނަވާ ކަމަށެވެ. "ކުރީގައި ސަރުކާރަށްތޯ ވޯޓް ދީފައި އޮތީ. އެޖެންޑާ-19 އަށް ވޯޓް ދީފައިތޯ އޮތީ. ރައީސުލްޖުމްހޫރިއްޔާ އަށް ވޯޓް ދެއްވާފައިތޯ އޮތީ. އެވޯޓްތަކުން މާބޮޑު ރާހަތެއް ކޮށްފައި ނުވާކަމަށް ތިޔަބޭފުޅުން އަދި ވިދާޅުވަމުން ދިޔަސްވެސް އަޅުގަނޑު ދަންނަވާނީ އަދިވެސް އަޅުގަނޑު މި ދައްކާ ވާހަކަ އަޑު އަހާށޭ. އަޅުގަނޑުމެން ހަދަން މިއުޅެނީ ވަކި ބާވަތެއްގެ ވަޑާމެއް. އެއަށް އަޅުގަނޑުމެން މިކިޔަނީ ތާހިރު ދިރިއުޅުމެއް އޮންނާނޭ. އަމިއްލަ ފައި މައްޗަށް ތެދުވެ ތިމާއަށް ތިމާގެ އާއިލާ ބެލެހެއްޓޭނޭ." ރައީސް ނަޝީދު ވިދާޅުވިއެވެ.\nއެމްޑީޕީން މިހާރު ކުރަމުން އަންނަނީ ވޯޓް ލާން ނިކުތުމަށް މީހުންގެ ކިބައިން އެދުމުގެ މަސައްކަތް ކަމަށާއި މިހާރު ކެމްޕޭން ނިމިފައި އޮތް ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އެމްޑީޕީން މަސައްކަތްކުރަމުން އަންނަނީ ލާމަރުކަޒީ ނިޒާމެއް ގާއިމްކުރުމަށް ކަމަށާއި އޭގެ ސަބަބުން މިނިސްޓްރީތަކުގެ ބާރު ކުޑަވެ މަސައްކަތްތައްވެސް މަދުވާނެ ކަމަށެވެ. ރައީސް ނަޝީދު ވިދާޅުވީ ކައުންސިލެއް މެދުވެރިކޮށް މަސައްކަތްތައް ކުރަން ސަރުކާރަކުން އެކަން ކުރުމަށްވުރެ މާ ފަސޭހަވާނެ ކަމަށެވެ.\nރައީސް ނަޝީދު ވިދާޅުވީ ލާމަރުކަޒީ ނިޒާމެއް ފުރިހަމައަށް ގާއިމްކޮށް ރާއްޖޭގެ އަދި ވަކިން ޚާއްސަކޮށް މާލޭގެ ކަންކަން ލާމަރުކަޒުކޮށް ރަނގަޅުކުރަން، އެމްޑީޕީގެ މޭޔަރކަމަށް ކުރިމަތިލާ ކެންޑިޑޭޓް އަނަސް އަބްދުއްސައްތާރަށް ވޯޓުލުމަކީ ލާޒިމް ކަމެއް ކަމަށެވެ.\nކައުންސިލް އިންތިހާބު އޮންނާނީ އަންނަ ހޮނިހިރު ދުވަހު އެވެ.\nއޭޕްރީލް 6, 2021 10:10\nޙަހަހަހަހަހަހަ ބަނޑަށް ތަދުވެއްޖެ ހީހީ\nއޭޕްރީލް 6, 2021 14:09\nރައްޔިތުންނަށް މިހާރު އެނގެންވާނެ، މޑޕ ވެރިކަމަށް ގެނައުމަކުން އަދި މަޖްލިހަށް ހޮވުމަކުން ރައްޔިތުންނަށް ވާނެ ފައިދާއެއ ނެތްކަން. ދެން މުސްތަގްބަލްގަ މިކަން ހަނދާން ނެތި ނުކުރާތި.\nމޑޕ އަށް 2023 އިން ފެށިގެން ކައުންސިލްތައް ދިނީމަ ރަނގަޅުވާނެ. މިފަހަރު އެކަމަކު ނުދޭތި ނަމަނަމަ. މުޅި ގައުމު އެކީ އިންޑިޔާއަށް ދޭން ކުޅޭ ކުޅިވަރު މިހުންނަނީ. މޑޕ ކައުންސިލަރުންނަކީ ނުކިޔަވާތިބޭ، ރަށްރަށުގެވެސް އެންމެ ގޮތްނެތް މީހުންގެ ތެރޭގައިތިބި ބައެއް. ހަމައެކަނި ބޯތަކެއް. މައި ސަރުކާރުން އެންގީމަ ރައްޔިތުން ގަންހިނގަންވެސް ފަހަށް ނުދޭނެ. އެމީޙުންގެ ސިކުނޑިތަކެއް ބޭނުމެއް ނުކުރެވޭނެ. މިލިޓަރީ އުސޫލު ހިނގާނީ.\nއޭޕްރީލް 8, 2021 18:39\nބަނޑައް އެކަނިތަ ތަދުވަނީ ހީހީ ، މަގޭ ހުރިޔާ ގުނަވަނަކައް އެބަ ތަދުވޭ ، މީ އަޅެ ގައުމެއްގެ މަޖިލިސް ރައީސް އަކު ބުނަންހެޔޮވާވަރުގެ ބަހެއްބާވޭ ހިތައްއަތާ ، އަދި ވަކިން އެމް،ޑީ،ޕީ ގެ މީހުން\nއޭޕްރީލް 6, 2021 10:11\nރިޔާސީ ވައުދުތައްވެސް އޮތީ އޮތްތާ. މަޖިލިސް ވައުދުތައް ވީތަނެއް ނޭގެ. ދެން ކޮން ކައުންސިލެކޭ؟\nއޭޕްރީލް 6, 2021 18:30\nދޮގުހެދުން ޕީއެޗްޑީ ހަދާފައި ހުރި ޅޮހަކު ދައްކާ ވާހަކަ މިހާރު ގަބޫލުކުރާނެ ބަޔަކު ނުތިބޭނެ. އެކަން ނޭގުމަކީ އަދި އިތުރަށް އެމީހާގެ ޅޮސްކަން އިތުރުވެ އިތުރަށް ދޮގުހަދާނެ ކަމެއްކަން މިހާރު ރައްޔިތުން ދަނޭ.\nއޭޕްރީލް 6, 2021 10:13\nމިހާރު ވާވަރަށް ދިވެހިންގެ ބޯ ކައިފި، ދެން ތިކަމާނޫޅޫ، ދުވަހަކުވެސް ދެން ރީދޫކުލައަށް ވޯޓެއް ނުލާނަން އިންޝާﷲ\nއޭޕްރީލް 6, 2021 10:14\nކަލެ ޖެހޭނީ މަހަށް ދާން. ވ.ވެދުން\nއޭޕްރީލް 6, 2021 12:15\nމަސްވެރިކަމަކީ ދިވެހިންގެ ޝަރަފުވެރި މަސައްކަތެއް. އަންނި ކަހަލަ ވިޔާނުދާމީހަކު އެމަސައްކަތަށް ދާން ނުބުނޭ.\nއޭޕްރީލް 6, 2021 10:21\nކަލޭމެން އަނގަޔަކުން ނާރާނެ. ..\nއޭޕްރީލް 6, 2021 10:24\nއަދިބުނާނެ ބޮޑުވަޒީރުކަން ދިނީމައޭވާނީ\nއޭޕްރީލް 6, 2021 10:25\nމޮޔަ ގޮވެލި ގޮވަނީ. އެއްވެސް ކަމަކަށް ކަމުނުދާނެ ބައެއް. އިސްވެރިންގެ ގޮތުގައި ތިބީ ލާދީނިީ މީހުން.\nއޭޕްރީލް 6, 2021 10:34\nއެނެއް ޗިޕް ޖަހަނީދޯ ރާއްޖޭގަ އުޅޭ ގަމާރު މީހުންގެ ބޮލައް. މޑޕ އައް ވާނެ ކަމެއް ގައުމު ކުރިއަރުވަން ކުރެވޭނެ ކަމެއް ހަތް ހަރާމުން ހަރާމް ، ގައުމު ފަސާދަކޮއް ހަލާކު ކުރެވިދާނެ %100.\nއޭޕްރީލް 6, 2021 10:42\nދެން ގައުމު ހިންގަން ވީ ކައުންސިލުންނާ ހަ ވާލުކޮއްގެނެއްނު ކީކުރާ ވެރިޔަކާ ކީކުރާ މަޖިލީހެއްތަ ބޮއެ ބޮއެ ގޮސް މިހާ ބުރާންތި ވެފަ ވިއްޔަ ހުންނަނީ\nއޭޕްރީލް 6, 2021 10:44\nމޑޕ އަށް މަޖި ލީހާއި މާ ލޫދު ހަރުގެއާ ހޮޅުއަށިތައް ދިނަސް\nނެރެވޭ ތަރައްގީއެއް ނެތެވެ. ނުވެސް ނެރެވޭނެއެވެ ކުފޫ\nހަމަނުވާ ގޭންގަކަށް ކުރެވޭނީ ކޮންކަމެއްހޭ ހުރިހާ ގެއް ލުމެއް\nބޮ ލުއަޅަން ޖެހެނީ ރައްޔިތުންނެވެ. ގޭންގު އިސްތިއުފާ!\nމިފަހަރު މީހަކީ މޭޔަރު ކަމަށް އިދިކޮޅު ޕީޕީއެމްގެ ފަރާތުން ވާދަކުރައްވާ ޑރ.މުހައްމަދު މުއިއްޒު\nއޭޕްރީލް 6, 2021 10:45\nމޮޔަނުގޮވާދެން ސަ ލާން،،،،،،\nއޭޕްރީލް 6, 2021 10:49\nއޭޕްރީލް 6, 2021 10:50\nއޭޕްރީލް 6, 2021 10:53\nއަހަރެމެންޑައިރު އުޅުނު ބޮޑުގޮހޮޑާވާހަކަކިޔާދޭ މީހެން ނަސީދަކީވެެސް ވާހަކަކިޔާދޭން ވަރައްމޮޅުމީހެއް\nއޭޕްރީލް 6, 2021 10:54\nއޭޕްރީލް 6, 2021 10:56\nވެރިކަމާއި ރައްޔިތުންގެ މަޖިލީހަށް އެމްޑީޕީ މެންބަރުން ކައުން ސިލް މުޅި ރާއްޖެ އެމްޑީޕީ އަށް ލިބުނީމަ ދެން ބުނާނީ މި ޤައުމު ގަ ނެތޭ މި ޤައުމު ތަރައްޤީ ކުރާނެ ބަޔަކު އެކަން ވާނީ އިންޑިއާ އަށް ދީގެންނޭ ކަލޯ ދެން އަނެއްކާ ވީ މި ޤައުމު އިންޑިއާ އަށް ދޭން .ހެޔެނުވާނެ ދެން މިޤައުމުން ފެއްސިގެން ދާން އުޅޭ،\nއޭޕްރީލް 6, 2021 10:58\nހަމަ ރަނގަޅަށް ބޯ ގޮވާފަ. ކިތަންމެ ވޯޓެއް ލިޔަސް ކަމެއް ކޮށް ނުދެވޭނެކަން މިހާރު އެނގިއްޖެ. އިތުރު އެއްޗެއް ބުނާކަށް ބޭނުމެއްނޫން.\nއޭޕްރީލް 6, 2021 11:02\nމުސްކުޅިން ބުނޭ އިހަށްނުވި ރައްކަލެއް ފަހަކުން ނުވެވޭނޭ\nއޭޕްރީލް 6, 2021 11:05\nގޮނޑިއެއް ވެއްޖެއްޔާ ކަލޭ ހިފާ ތަޅާނެ.\nއޭޕްރީލް 6, 2021 11:11\nމާލޭ މޭޔަރު ކަމަށް މުއިިިިިްޒު ކަލޭ ތެޅިތެޅި ހުޅުނބު ދިއުންކަމެއް ނޫނީ ނުވާނެ އިންޝާ ﷲ..\nއޭޕްރީލް 6, 2021 11:14\nމުޅި މިޤަރުނުގެ އެންމެ ތާކުންތާކު ނުޖެހޭ ވާހަކަ. ދެން މިފަހަރު ކައުންސިލަށްވެސް އެމް ޑީ ޕީގެ މީހުން ހޮވީމާ، އެއަށްފަހު ދެން އަންނަ ރިޔާސީ އިންތިޚާބާ ދިމާކޮށް ބުނާނީ ކުރިން ކޯލިޝަނަކުން ހޮވީމާ ކަމެއް ނުވިޔަސް އެމް ޑީ ޕީ ވަކިން ވެރިކަމަށް ހޮވީމާ ހުރިހާ ކަމެއް އެންމެ ފައްކާވާނެއޭ.\nއޭޕްރީލް 6, 2021 11:18\nމާލެސިޓީގައި އެމްޑީޕީގެ މެޖޯރިޓީ އާއި އެމްޑީޕީގެ މޭޔަރެއް ހުންނަތާ 11 އަހަރު ވީކަން މިބީތާއަށް ނޭގެނީތަ؟ ކުރެވުނު ލާމަރުކަޒީއެއް އެބައޮތްތަ؟ މިހާރު ކަލޭގެ އަޑު އަހާކަށް ބޭނުމެއްނޫން. ތިމާމެންގެ ސަރުކާރުން ރައްޔިތުންނަށް އެއްވެސް ފައިދާއެއްވެސް ކަމެއްވެސް ކޮށްނުދެވޭކަމަށް ތިޔަ އެއްބަސްވެވުނީ. އަދިވެސް ރައްޔިތުން ގުނބޯ ހައްދަން ތިޔަ އުޅެނީ.\nޢަދިވެސް މިކަ ލޭގެ ދައްކާ ވާހަކަ ގަބޫ ލުކުރާމީހުން އުޅޭތަ؟ ލޮލ ލް\nއޭޕްރީލް 6, 2021 14:18\nއާނ! ރީނދޫ ބައިގަނޑު އެތިބަ އަތްޖަހަނީއެއްނު. މިކަހަލަވާހަކަ މީނާ ބުނާއިރަށް ރީނދޫ ގުނބޯތައް ގަދައަށް ނަށަންފަށާނެ.\nއޭޕްރީލް 6, 2021 11:19\nއެއްވެސް ތަފާތެއް ނުފެންނާނެ. ދާނީ ދަގުއި އަށް. އެމްޑީޕީ އަށް ނިސްބާތްވާ އެކަކުވެސް ހޮވާނެކަމެއް ނެތް.\nއޭޕްރީލް 6, 2021 11:21\nއެންމެ ފަހުން މިކަލޭގެ އއްބަސްވެއްޖެ ދޯ ވެރިަކަމާއި މަޖިލީހަށް ހޮވައިގެ ރައްޔިތުންނަށް ފައިދާނުވާކަމަށް!\nއޭޕްރީލް 6, 2021 11:27\nމީނަ މިއީ ހަމައެކަނި ޕާޓީގެ މަސްލަހަތާ ފައިދާ އަށް ވިސްނާ މީހެކެވެ. ރައްޔިތުންނަށް ވާނެ ފައިދާ އަށް ނުވިސްނަ އެވެ.\nއޭޕްރީލް 6, 2021 11:43\nތިޔާވި ދާޅުވާ ތާހިރު ދިރިއުމަށް ޖުނުބުން ހިނާތާހިރުވާނެ ފެންފޮދެއްވެސް ގަނެވޭނެ ވަރުނުވެގެން މިއުޅެނީ މަނިކުފާނުގެ ތިޔާބާވަތުގެ ވަޑާމަށް ﷲ ރަހުމަތްފުޅުން ހިލާހަމަ ނުކެރޭނެ އެންމެއް މޮހޮރެއްވެސް ދެންޖަހާކަށް މަކަރާ ހީލަތް ހެދުން ނޫން ކަމެއް މަނިއްޕުޅަށް ނުމެއެގޭމެޔޭ\nއިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައު\nއޭޕްރީލް 6, 2021 11:45\nއެބަކިޔާ ކޮންމެ ރަށަކަށްވެސް ކައުންސިލްތައް ހިންގުމަށް ސިޔާސީ މީހަކު ރައީސް އައްޔަން ކުރާގޮތަށް ހަމަޖައްސަން އުޅޭކަމަށް، މީ ތެދެއްތޯ.\nއޭޕްރީލް 6, 2021 11:51\nއާދޭސް ކޮށް ސަލާންޖަހާ ކަލާކޮށްޓަކާ ގޮވަނީ ކޮންކަމަކު. ހުކުރު ދުވަހުން އަޔަސް ނުލިބޭނެ ކަލޯމެންނަށް ވީކަމެއްދައްކަބަލަ ވެރިކަމާ މަޖިލީހާ ޖުޑީސަރީއާ ދެންހުރިއެއްޗެއްދީގެންވެސް ގައުމު ބިލިއަނު ދަރުވާ ޔާމީނު ބޭރަށް ފޮނުވަން ގަދަފައި ވިއްދުން ފިޔަވާ ކަލޯމެންނަށް ވީކަމަކީ ރައްޔިތުން ބަނޑަށް ޖެއްސުން، ބާޒާރުގެ އަގު އިންތިހާއަށް އުފުލުން، ގެސްޓްމީހާދޭ ޑޮލަރުގެ އިތުރަށް ރާއްޖެއަށް މިތިންއަހަރު ހިލޭއެހީއާ ލޯނާ ދެންއޮތް މުންޖަކާ އެއްކޮށްގެންވެސް ގުނާ އަދަދު ނުކުރެވޭހާ ޑޮލަރު ވަދެއްޖެ. އެވީތަނެއް އެނގޭކަމަށްހެދި އެއްބީތާއަކުވެސް ނެތް. ނެތީކީވެސް ނޫން ހުރިހާ އެއްޗެއް ބަނޑުއެޅީ. ދެންކޮންވޯޓެކޭ ކިޔާފެލޭކަށް. އަމާ ހޯދަން އާދެ\nއޭޕްރީލް 6, 2021 11:52\nތިމޮޔަ ސޮރު ދައްކާ ވާހަކަ ޤަބޫލުކުރާނެ އެކަކުވެސް ނެތް. އެމްޑީޕީ އަށް ތާއީދުކުރާ ހައެއްކަ ފިނިހަކަ ތިދައްކާ ވާހަކަ ޤަބޫކޮށްފާނެ. ދެއުޅި ހަމަނުވާ ސޮރެއްތީ\nއޭޕްރީލް 6, 2021 12:56\nކަލޯ ގަމާރާ ސަރުކާރުން ކަމެއް ކޮއްދޭން ބޭނުން ނަމަ ކައުންސިލް އޮތަސް ނެތަސް ކޮއްދޭނެ ކަން އޮތީ ރައީސް ޔާމިން ސަރުކާރުގަ ސާބިތް ކޮއްދީފަ މިހާރު ސަރުކާރު ދަވާލާގެން ކޮއްދެވޭނެ ކަމެއް ނެތިފަ ތިބޭއިރު ދެން އިތުރައް ކޮންކަމެއް ކޮއްދެވޭނި މުޅި ދައުލަތް ބަނޑު އަޅާލާފި..... ދެން ކޮސްނުގޮވާ .....\nއޭޕްރީލް 6, 2021 13:00\nއެމް ޑީ ޕީ އަކީ ގަމާރުންގެ ޕާޓީ\nއޭޕްރީލް 6, 2021 13:01\nކައުންސިލް ތަކަށް ލިބޭނީ ސަރުކާރުން ދޭ ބާރެއް. އެހެންވީމާ ވެރިކަމުގެ ބާރާއި ޤާނޫނު ހެދުމުގެ ބާރު ދިނުމުން ރައްޔިތުންނަށް ނުވި ފައިދާއެއް ކައުންސިލްތައް ދިނުމުން ރައްޔިތުންންނަށް ވާނެކަމަށް ބުނުމުން ޤަބޫ ކު ކުރާރީ ހަމަ ތިޔަ ކަހަލަ ބޯގަޅިން.\nއޭޕްރީލް 6, 2021 13:02\nޑަސްބިންގ ނެގުމާ މޑޕ ހަވާލުވީމަ ރައްޔިތުންނަށް މާފައިދާވާނެ. ގައުމު އެކީގަ ކައިގެންނޫނީ މިވެރިންނަށް ކަމެއނުވޭ. ހުދުމުހުތާރުކަން އިންތިހާއަށް ގޮސް ނިމިފަ\nއޭޕްރީލް 6, 2021 13:17\nހަހަހަ އަދި ބުނާނެ ރާއްޖެ އެއްކޮށް ހަހަލާކުކޮށް ޅަން ދިނީމައޯ ލާ ފައިވާން އަތަށް ލައިގެން ފީ ލާނީ\nއޭޕްރީލް 6, 2021 13:20\nރަށްޔަތުން ގުއިރޯނުގަ ޖަސަން ހާދަ ވަރެކޭދޯ މި އަރުވަނީ\nއޭޕްރީލް 6, 2021 13:29\nއޭޕްރީލް 6, 2021 13:49\nވެރިކަމާއި ރައްޔިތުންގެ މަޖިލީހަށް އެމްޑީޕީ މެންބަރުން ހޮވައިގެން ވީފައިދާ އެއްނެތްކަމަށް އެންމެފަހުން އެއްބަސް ވެވިއްޖެ! ހެހެހެ. މޮޔަނުގޮވާ އަވަހަށް ފައިބާ.\nއޭޕްރީލް 6, 2021 13:56\nއެންމެހާ ލޮބުވެތި ދިވެހި ރައްޔިތުންނޭ މިފަހަރު އެމްޑީޕީއައް\nއޭޕްރީލް 6, 2021 14:04\nނަޝީދު ދެއްކި ވާހަކައިގެ ތަރުޖަމާ ވެރިކަމާއި މަޖްލިސް ތިމަންނަމެންނައް ދީގެންވެސް އެއްކަމެއްވެސް ނުކޮއްދެވުނޭ\nއެހެންވީމާ މިފަހަރު ކައުންސިލް ތިމަންނަމެންނައް ނުދޭށޭ\nއޭޕްރީލް 6, 2021 14:05\nތީ ހާދަ ހެއްވާ ކަމެކޭ.\nއޭޕްރީލް 6, 2021 14:37\nނޫން ތިހެން އަބަދު ދޮގުނުހައްދަވާ މިޤައުމު ހަލާކުވެ ފަނާވެނުދަނީސް ސިޔާސީ މައިދާނުން ދުރަށްޖެހިވަޑައިގެން ޤައުމު ހަމަނޭވާލުމަށް ފުރުޝަތުދެއްވާ!\nއޭޕްރީލް 6, 2021 14:38\nއޭޕްރީލް 6, 2021 14:52\nވެރިކަމާއި މަޖިލީހުން އެމްޑިޕީއަށް ވޯޓްދީގެން ހޮވީމަ ގައުމަށް ފައިދާ ނުވިކަން ދޭހަވާ އިބާރާތަކުން ނަސީދު އެވާހަކަ ދެއްކެވީ. ވީމާ ކައުންސިލް އެމްޑީޕީއަށް ދިނަސް ވާންފައިދާއެއް ނޯންނާނެ. ހަމަ ޔަގީން.\nއޭޕްރީލް 6, 2021 15:09\nކޮންމެ އެއްޗެކޭ ކިޔަސް އަތް ޖަހަން ތިބޭ އަޅު ކުދިން ކޮޅު ހުންނާނެތާ.. އަތްޖަހަން. އަންނިގެ އަޅުން ވ ގިނަވާނެ. އެމީހުން ގަބޫލު ކުރާނެ ..\nއޭޕްރީލް 6, 2021 15:36\nމުޅި ޤައުމު ދިނަސް ވާނެ ކަމެއް ނޯންނާނެކަން ކަށަވަރުވެއްޖެ! ކުރެވޭނެ ކަމަކީ ދޮންމީހުން ކާރީގައި ބުނެވޭނެ މުޅިޤައުމު ތިމާމެންނަށް ތާއީދުއެބަ ކުރައޭ އެހެންވީމަ ނެވެއްޓެނީސް އެއްކަލަ އެއްބަސްވީކަން ހަވަހަށް ކޮށްލަން ހިނގާށޭ!!!\nއޭޕްރީލް 6, 2021 16:27\nސާބަހޭ އަންނި 👏👏👏👏👏\nއޭޕްރީލް 6, 2021 16:42\nބޯބުރާންތިވެފަ ތިބޭ މީހިން ދައްކާކަހަލަ ވާހަކަ މަނިކުފާނު ދެއްކުމުން ގަބޫލެއް ނުކުރެވޭ. ފަހަރެއްގަ ބުއްދިފިލާފަ ތިބިބަޔަކު އަތްޖަހާފާނެ. ރައީސާ މަޖިލިސް މެންބަރުން ނަށް ނުކުރުވުނު ކަމެއް ކައުންސިލުތަކަށް ކުރެވިދާނެބާ؟\nއޭޕްރީލް 6, 2021 18:38\nމީ އަޅެ ބީތާވެފަހުރި ހިމާރެއްތަ. ވެރިކަން ލިބި ބަކަރި ކޮށީގެ މެޖޯރިޓީ ލިބުނީމަވެސް ވީކަމެއް ހަރާމް. ދެން ކައުސިލް ލިބިގެންވެސް ކުރެވޭނެ ހަމަ އެކަނި ކަމަކީ ލާދީނިއްޔަތު މެކުހައް ޖެހުން\nއޭޕްރީލް 6, 2021 18:47\nވެރިކަން، މަޖިލިސް ދީގެން ނުވިކަމެއް ކައުންސިލްދީގެންވެސް ނުވާނެ.\nއޭޕްރީލް 6, 2021 19:21\nއަޅެ ފަހެ ދެން ކީކޭ މީހަކު ބުނާނީ.. ރައްޔިތުން ހަމައެހާ ގަމާރީތާ؟؟\nބޯހަލާކު6އޭޕްރީލް 2021\nއޭޕްރީލް 6, 2021 19:37\nމީ ސިކުޑީގެ ބަލި މީހެއް ބާ؟ މޮޔައިން ނަށް ހީވާނެ ތިހެން\nއޭޕްރީލް 6, 2021 20:01\nހަމަ ފައްކާ ހިޔަޅެއް މޭބިސްކަދުރު ނަސީދަށް މީރު\nއޭޕްރީލް 6, 2021 20:04\nކުރީގަވެސް ހިތައްއަރާހާ އެއްޗެހި ގޮވަމުން ވައުދުވަމުން ދުވާމީހެއް ކަލޭއަކީ އެކަމަކު މިހާރު މޮޔަގޮވަން ތިފެޝީމާމައްޗައް\nއޭޕްރީލް 7, 2021 02:11\nމީނަ ބުނެފާނެ ބާއްޖަވެރި ދިރިއުޅުމެއް ވެސް ލިބޭނީ އެމް.ޑީ.ޕީ ގޮލަޔަކާ ކައިވެނި ކޮށްގެންނޭވެސް\nއޭޕްރީލް 7, 2021 02:20\nތިއޮތީ ނަޝީދަށް މިސްކިތުގައި ހުޅުޖެހި މީހާ ބޭޒާރު ވިގޮތައް އަމިއްލައަށް ބޭޒާރުވެ ފަލީހަތްވެފައި . ވެރިކަން ކުރާ ޕާޓީ ގެ ރައީސް ކަމުގައި ހުރެ ނަޝީދު ތި އިއުތިރާފްވީ އިބޫ ސާލިހައް ވެރިކަން ދިނުމުން އެމްޑީޕީ އަށް އެއްވެސް ކަމެއް ނުކުރެވުނު ކަމަށް. އަދި ކަސައުޓީ ކުޅޭ ރައްޔިތުން ގެ މަޖްލިހުގެ ސުޕާ މެޖޯރިޓީ ދިނީމާ ވެސް ކަމެއް ނުކުރެވުނު ވާހަކަ. ދެން ކިހިނެތް އެދެ ފަރާތައްވުރެ ބާރު ދައް ކައުންސިލް ގެ މެޖޯރިޓީ ދީގެން ކަމެއް ކުރެވޭނީ. މިއީ ދުނިޔޭގެ އެހެން ތަނެއްގައި ހިނގި ކަމެއްނަމަ ޕާޓީ ގެ ރައީސް ކަމުން ނަޝީދު އިސްތިއުފާ ދޭން މަޖުބޫރުވާނެ.\nއޭޕްރީލް 7, 2021 10:33\nރަށްޔިތުންނޭ ރަގަޅަށްހޭލާތިއްބަވާ މިހެންމިބުނީ އިންތިޚާބެއްއޮތީމަ އަނެއްކާވެސްމިޒާތުގެބަސްތަކުން\nވެދާނެ ވީމާ، ރަށްޔިތުން މިފަދަމަޅިތަކުގައިނުޖެހުމަށް ވަރަށްއާދޭހާއެކު ދަންނަވަން ވެރިކަމާ، މަޖިލީހަށް އެމް.ޑީ.ޕީ ހޮވައިގެން ފައިދާނުވިކަމަށް އަމިއްލައަށް އެއްބަސްވެލައްވާ ކައުންސިލަށް\nހޮވައިގެންވާނެކަމަށް ވިދާޅުވެލައްވާއިރު ކައުންސިލަށްވެސް ކަމެއްކުރެވޭނީ އެކަމެއްސަރުކާރުން\nކުރަންބޭނުންވެ އެހީތެރިވީމަނޫންތޯ؟ވީމާ ކައުންސިލްތައް އެމް.ޑީ.ޕީ އަށް ދިނުމުގެބޭނުމަކީ ކޮބައިތޯ؟ އެއްކޮޅަށް ދެމިއަސްވާމެއްނުވާނެ ވާންވާނީ ދެކޮޅަށްވެސްދެމީމަ ކަމެއްގޯސްކޮށްދާނަމަ\nވީމާ، ހުރިހާމުއަށްސަސާތަކެއް ރަށްޔިތުންވޯޓުން އެއްކޮޅަށްއޮތުމަށްވުރެ ރަށްޔިތުންނަށް ބޮޑަށް\nފައިދާކުރާނީ ރަށްޔިތުންގެ ހައްގުގައި ވަކާލާތުކުރައްވާބޭފުޅުންވެސް ތިއްބަވައިކަންހަނދުމަފުޅު\nބަހައްޓަވާ ކައުންސިލް އިންތިޚާބު ސަރުކާރުހިންގާ މައިޕާޓީއަށް ލިބުމަކީ ރަށްޔިތުންނަށް\nއެކަމުގެ ނުރަގަޅުއަސަރު ކުރާނެކަށްބައްލަވާ ކޮންމެކަމެއް ވަރިހަމަނުކުރައްވާ އަބަދުވެސް\nއޭޕްރީލް 7, 2021 14:44\nތާކު ހުރި މަރުމޯލަ އެއް\nއޭޕްރީލް 7, 2021 16:06\nތިހެން ނޫން އެހެން ޖޯކެއް ނެތްތަ؟\nއޭޕްރީލް 7, 2021 17:37\nކަލޯ ރަތްމަހު ބޮލެއް ކާލާންވީނު..މާލޭރައްޔިތުންގެ ބޯނުކައި...\nއޭޕްރީލް 7, 2021 17:40\nހިޔަޅު ކާލުހެއްދިހެން މާލޭ މީހުން ނުހެއްދޭނެ ނަސީދޫ\nއޭޕްރީލް 7, 2021 20:29\nއިބިލީސް ދައްކާވާހަކަ އަށް ރައްޔިތުން ނުހެއްލޭތި ތީގެން އެއްގެރި އަކައްވެސް ވޯޓުނުދޭތި\nއޭޕްރީލް 8, 2021 01:29\nދުވަހަކު ވެސް މޑޕ އަށް ވޯޓުނުލާނަން އިންޝާﷲ އެކަކުވެސް ތިބައިގަނޑަށް ވޯޓުދޭނެ ކަމެއްނެތް އިންޝާﷲ ތިބައިގަޑަށް ހަމަސުމެއް އެއީ މޑޕ އަށް ޙައްޤު މިންވަރު\nއޭޕްރީލް 8, 2021 08:58\nމި ނަޝީދު ޖުހާ ވާހަކަހެން ބޮޑު ޖޯކަރަކަށް ވެއްޖެ. މި އެމްޑީޕީ ކިޔާ ބައިގަނޑު ރައްޔިތުންގެ އެއްޗިހި ހޯދަމުން ހޯދަމުންގޮސް ރައްޔިތުން އޮރިޔާން ކުރާނެ އަދި. ނުދޭނަން ވޯޓު\nއޭޕްރީލް 8, 2021 18:36\nއެޅެ މީނާ މިއުޅެނީ ރަތްޔިތުން ނަކީ މީ މޮޔަބަޔަކައް ހަދަންތަ ނޫނީ މޮޔަކޮއްލަންތަ.


Raajje ah kuramun dhaa vissaara - TrendingRED\n22 މޭ 2017 - 16:04\nރާއްޖޭގެ އެކި ހިސާބުތަކަށް މިހާރު މިކުރާ ވިއްސާރާގައި މެދުރާއްޖެ ތެރެ އާއި އުތުރުގެ ބައެއް ރަށްތަކަށް ބޯކޮށް ވާރޭވެހޭނެކަމަށް މެޓް އޮފީހުން ބުނެފިއެވެ.\nއެ އޮފީހުން ބުނިގޮތުގައި، ރާއްޖޭގެ އެކިހިސާބަށް ވިއްސާރަކޮށް ބައެއް ސަރަޚައްދުތަކަށް ގުގުރުންވެސް އެކަށީގެންވެއެވެ.\nމެދުތެރެއާއި އުތުރުގެ އަތޮޅުތަކަށް ގަޑިއަކު 13 މޭލާއި 23 މޭލާ ދެމެދުގެ ބާރުމިނުގައި ވައިޖެހޭނެ ކަމަށާއި އަދި އެހެން ހިސާބުތަކަށް ގަޑިއަކު 8 މޭލާ 18 މޭލާ ދެމެދުގެ ބާރުމިނުގައި ވައިޖެހޭނެކަމަށްވެސް މެޓް އޮފީހުން ބުނެފައިވެއެވެ.\nވިއްސާރައާ ގުޅިގެން މެޓް އޮފީހުން އަދިވެސް ވައިޓް އެލާޓް ކެންސަލްކޮށްފައި ނުވާއިރު، އިއްޔެ ޔެލޯ އެލާޓްވެސް ނެރިފައިވެއެވެ.\nމޫސުން ގޯސްވެ އާދަޔާއި ޚިލާފަށް ކަނޑުގަދަ ވުމުގެ ސަބަބުން ހުޅުމާލެ އާއި މާލެއާއި ދެމެދު ކުރާ ދަތުރުތައްވެސް ރޭގެ ވަގުތެއްގައި، ވަގުތީ ގޮތުން މެދުކަނޑާލާފައިވެއެވެ. އަދި ވައިގަދަވުމުގެ ސަބަބުން، މާލެ-ހުޅުމާލެ ފެރީޓާމިނަލް ކައިރީގައިހުރި ފިތުރޯނު ގަހެއްގެ އިތުރުން މާފަންނު އާސަހަރާ ކައިރީގައިހުރި ގަހެއް ވެއްޓި އެސަރަޚައްދުތަކުގައި ޕާކުކޮށްފައިހުރި ސައިކަލްތަކަކަށްވެސް ވަނީ ގެއްލުން ލިބިފައެވެ.


ކޯވިޑް-19: ޢަބްދުﷲ އަޙްމަދު ފައުންޑޭޝަނުން އައްޑޫސިޓީގެ ދެ ރަށަކަށް އެހީވެއްޖެ – Dhen.mv\nކޯވިޑް-19: ޢަބްދުﷲ އަޙްމަދު ފައުންޑޭޝަނުން އައްޑޫސިޓީގެ ދެ ރަށަކަށް އެހީވެއްޖެ\nކޯވިޑް19 އާއި ގުޅިގެން ރާއްޖޭގެ ގިނަ ރަށްރަށުގައި އެކަށީގެންވާ ވަރަށް ވަސީލަތްތައް ނެތް މި ދަނޑިވަޅުގައި އަލްމަރުޙޫމް ޢަބްދުﷲ އަޙްމަދު ފައުންޑޭޝަންގެ ފަރާތުން އައްޑޫ ސިޓީގެ ދެރަށަކަށް އެހީތެރިވެއްޖެއެވެ.\nއައްްޑޫސިޓީގެ ހުޅުދޫ އަދި މަރަދޫއަށް ފައުންޑޭޝަންގެ ފަރާތުން ހަދިޔާކޮށްފައިވަނީ، ކޮންމެ ރަށަކަށް 500 މާސްކް، 30 ސެނިޓައިޒަރ ފުޅީގެ އިތުރުން 200 އަންގި ޖޯޑެވެ. މި ތަކެތި އެ ރަށްރަށަށް ހަވާލުކުރުމަށްފަހު އެ ފައުންޑޭޝަންގެ ފަރާތުން އާމިނަތު ޝަހުދާ ވިދާޅުވީ، މިގޮތަށް އެހީވުމުގެ މަގުސަދަކީ، ކޮވިޑް19 އާއި ގުޅިގެން ރަށްފުށުގެ ރައްޔިތުންނަށް ޚާއްސަކޮށް އައްޑޫ އަދި ފުވައްމުލަކު ރައްޔިތުންނަށް އެހީވުން ކަމަށެެވެ.\nފައުންޑޭޝަނާއި ގުޅޭގޮތުން މައުލޫމާތު ދެއްވަމުން ޝަހުދާ ވިދާޅުވީ، މިއީ ބައްޕަ އަލްމަރުހޫމް ޢަބްދުﷲ އަޙަމަދުގެ ހނަދާނުގައި އެކި ގޮތްގޮތުން ބޭނުންޖެހިފައިވާ ފަރާތްތަކަށް އެހީވުމަށާއި، އިޖުތިމާޢީ ޚިދުމަތްކުރުމަށް އުފައްދާފައިވާ ފައުންޑޭޝަނެއް ކަމަށެވެ.\n"ކުރިޔަށް އޮތްތަނުގައި އެ ދެ ސިޓީއަށް އެކި ގޮތްގޮތުން އެހީތެރިވުމަށް މަސައްކަތް ކުރަމުން މިދަނީ" ޝަހުދާ ވިދާޅުވިއެވެ.\nއައްޑޫސިޓީގެ ހުޅުދޫ މޫނިމާގެއާއި ފުވައްމުލައް ސިޓީގެ މަލަތުގެދަރު ގެޔަށް ނިސްބަތްވާ އަލްމަރުހޫމް ޢަބްދުﷲ ދީދީގެ ފައުންޑޭޝަނުން ވަނީ މީގެ ކުރިންވެސް އައްޑޫސިޓީއަށް އެހީތެރިކަން ފޯރުކޮށްދީފައެވެ. އެގޮތުން ފާއިތުވި ހަފުތާގައި ކުރި ވިއްސާރައިގައި، އައްޑޫ ސިޓީއަށް ކުރި ވިއްސާރައިގައި އެ ސިޓީގެ ރަށްތަކަށް ލިބުނު ގެއްލުންތަކަށް އެހީވުމުގެ ގޮތުން ވަނީ އެއްލައްކަ ދިވެހި ރުފިޔާގެ އެހީއެއް ސިޓީކައުންސިލަށް ހަދިޔާކޮށްފައެވެ.\nކޯވިޑް19 އާއި ގުޅިގެން ރާއްޖޭގެ ގިނަ ރައްޔިތުންނަށް ވަނީ ވަރަށް ބޮޑެތި ގެއްލުންތަކަކާއި ކުރިމަތިލާން ޖެހިފައެވެ. އެގޮތުން އެތައް ބައެއްގެ ވަޒީފާ ގެއްލި ބައެއް ފަރާތްތަކަށް މުސާރަވެސް ނުލިބެއެވެ. ކުދި ވިޔަފާރިތައް ހުއްޓި ބޮޑެތި ވިޔަފާރިތަކުންވެސް ވަނީ މި ކަންކަމުން އަރައިގަތުމަށް ހަރަދުތައް ކުޑަކުރުމުގެ ގޮތުން ފިޔަވަޅުތަކެއް އަޅާފައެވެ.


އިފްކުގެ ޙާދިޘާ 12 – DhiSalafiyyah\nއިފްކުގެ ޙާދިޘާ 12\n09/05/2016 محمد ﷺ ގެ ސިޔަރަތު, ސިޔަރަތާއި ތާރީޚްއައްޝައިޚް ޒަމްޒަމް ފާރިޝް\nފަހެ ޢާއިޝާ رضي الله عنها އެކަލޭގެފާނަށް ޖަވާބުދާރީވެވަޑައިގެންނެވުމަށް ފަހު އޮށޯންނެވިތަނާހެން ، އަދި މާތް ނަބިއްޔާ صلى الله عليه وسلم އިށީންދެވަޑައިގެން އިންނެވި ތަނުން ތެދުވެވަޑައިވެސްނުގަންނަވަނީސް އެކަލޭގެފާނަށް ﷲ ތަޢާލާގެ ޙަޟްރަތުން ޥަޙީ ބާއްވައިލެއްވޭ ހިނދު ވާކަންތައްތައް ކުރިމަތިވާން ފެއްޓިއެވެ. އެކަލޭގެފާނަށް ބާއްވައިލެއްވުނު ޥަޙީބަސްފުޅުގެ ބުރަކަމުން ފިނި މޫސުމުގެ އެފިނީގައި އެކަލޭގެފާނުގެ ހަށިކޮޅުން ދާފޮދުގެ ތިކިތިކިވެސް ފައިބަން ފެއްޓިއެވެ. އަދި ޥަޙީބަސްފުޅު ބާއްވައިލެއްވި ނިމުމާއެކު އެކަލޭގެފާނުގެ ބަރަކާތްތެރި މޫނުފުޅު މުޅިން އަލިވެއުޖާލާވެގެން ދިޔައެވެ. އަދި އުފާފުޅުވެ ހިނިތުންވެވަޑައިގެން ޙަދީޘްފުޅުކުރެއްވިއެވެ: “އޭ ޢާއިޝާއެވެ! އުފާފުޅުކުރައްވާށެވެ. ފަހެ ﷲ ތިޔަކަމަނާ ބަރީއަކުރައްވައިފިއެވެ”.\nއެއާއެކު އެތަނުގައި ތިއްބެވި ހުރިހާ ބޭކަލުންގެ މޫނުފުޅުތަކަށް ވެރިވެފައިވި ހިތްދަތިކަން މުޅިން ފިލައި އުފާވެރިކަމާއި އުޖާލާކަމުން އަލިވެގެން ދިޔައެވެ. އަދި އެނދުމަތިން ތެދުވެވަޑައިގެން އެކަލޭގެފާނަށް ޝުކުރު އަދާކުރުމައްޓަކައި ނަބިއްޔާ صلى الله عليه وسلم ގެ އަރިހަށް ވަޑައިގެންނެވުމަށް ޢާއިޝާ رضي الله عنها އަށް އެކަމަނާގެ މަންމާފުޅު އެހިނދު ދެންނެވިއެވެ. ނަމަވެސް ޢާއިޝާ رضي الله عنها އެކަމަށް އިންކާރުކުރައްވައި ވިދާޅުވިއެވެ. “ﷲ ގަންދީ ބުނަމެވެ. ތިމަންކަމަނާ އެކަލޭގެފާނުގެ އަރިހަކަށް ތެދުވަޑައެއްނުގަންނަވާނަމެވެ. ތިމަންކަމަނާ ﷲ އަށް މެނުވީ ޙަމްދެއް ނުކުރާނަމެވެ. ތިމަންކަމަނާ ބަރީއަކޮށްދެއްވީ އެކަލާނގެއެވެ”.\nހިގައިދިޔަ ބޮޑުވެގެންވާ މި ޙާދިޘާއިން ލޮބުވެތި މާތް ޠާހިރު ކަމަނާ ޢާއިޝާ رضي الله عنها ގެ ކުށެއް ނެތްކަން ގަދަކީރިވަންތަ ﷲ ތަޢާލާ ހަތް އުޑުމަތިން ބަޔާންކުރައްވައި ބާވައިލެއްވި އާޔަތްތަކާ މެދު ހިތުގެ އެންމެ އަޑިން އުފާކުރައްވާ ޙާލު އެކަމަނާ ވިދާޅުވެއެވެ: “އަދި (إن الذين جاءوا بالإفك عصبة منكم…) ގެ ދިހަ އާޔަތް ބާއްވައިލައްވައި ﷲ ތަޢާލާ ތިމަންކަމަނާ ބަރީއަކުރެއްވިއެވެ”. “މާނައީ: މަކަށަވަރުން ، ބޮޑުވެގެންވާ ދޮގުވާހަކައާއިގެން އައި މީހުންނަކީ، ތިޔަބައިމީހުންގެ ތެރެއިންވާ ބަޔަކު މީހުންނެވެ…”.


Ufehdhuhtheri gothehgai husvaguthu, kaamiyaabeeah mageh!\nއުފެއްދުއްތެރި ގޮތެއްގައި ހުސްވަގުތު، ކާމިޔާބީއަށް މަގެއް!\nމަސައްކަތުގެ ދާއިރާއިން ކާމިޔާބު މީހެކޭ ބުނުމުން އެންމެ ފުރަތަމަ ވެސް ހިތައް އަރާނެ ސުވާލަކީ، އޭނާ އެހިސާބަށް ދިއުމަށް ކުރީ ކޮން ކަމެއްބާއެވެ؟ ނުވަތަ އަހަރެންނަށް ވެސް އެފަދަ ކާމިޔާބު މީހަކަށް ވެވިދާނެބާއެވެ؟\nކާމިޔާބު މީހުންނަކީ އެހެންމީހުންނަށް ވެސް ކާމިޔާބު ހޯދުމަށް ހިތްވަރު ދޭ މީހުންނެވެ. އެމީހެއްގެ އަމިއްލަ ދިރިއުޅުމާއި، މަސައްކަތުގެ މާހައުލުގެ ޒިންމާތައް އަދާކުރެވޭ މީހުންނެވެ. އުފެއްދުންތެރި ކަންކަން ހޯދާ ބަލާ، އެ ކަންކަން ދިރުވަން މަސައްކަތް ކުރާ މީހުންނެވެ. އަދި ހަމަ އެހެންމެ ކުރާ މަސައްކަތަކުން އެހެން މީހުންގެ މޫނުމައްޗަށް އުފާވެރިކަން ގެނެސްދިނުމާއި އެކު އާމްދަނީ ހޯދަމުން އަންނަ މީހުންނެވެ.\nދުނިޔޭގައި ފާހަގަ ކޮއްލެވޭ ކާމިޔާބު މީހުންގެ ދިރިއުޅުމަށް ނަޒަރު ހިންގާލާއިރު، އެމީހުންނަށް އެންމެ މަދު އެއްޗެއް ކަމުގައި ވަނީ ހުސްވަގުތެވެ. އެހެންނަމަވެސް އެފަދަ މީހުން ބުނާ ގޮތުން އެމީހުންގެ ކާމިޔާބީ ބިނާވެފައިވަނީ އެލިބޭ ކުޑަކުޑަ ހުސްވަގުތު ކޮޅުގެ ތެރޭގައި ކުރެވިފައިވާ ކަންތައްތަކުގެ މައްޗަށެވެ.\nއިންސާނާގެ ނަފްސާނީ އަދި ޖިސްމާނީ ދުޅަހެޔޮކަން އިތުރުކުރުމަށްޓަކައި ކަސްރަތު ކުރުމަކީ ވަރަށްވެސް ބޭނުންތެރި ކަމެކެވެ. އެގޮތުން މަސައްކަތުން ވީއްލި ކޮންމެ ދުވަހެއްގެވެސް މަދުވެގެން ބައި ގަޑިއިރެއްހާ އިރު ކަސްރަތު ކުރުމުގައި ހޭދަ ކޮއްލުމަކީ ކާމިޔާބު ދިރިއުޅުމަކަށް އެޅޭނެ ފުރަތަމަ ފިޔަަވަޅު ކަމުގައި ބަލަމާ ހިންގާށެވެ. މީގެ ސަބަބުން މިހާގެ އަހުލާގި މިންގަނޑު ހިފެހެއްޓުމަށް އެހީތެރިވެދިނުމުގެ އިތުރުން، މަސައްކަތުގެ ތެރޭގައި ދިމާވާ ބޯހާސްވުން ފަދަ ކަންކަމުން މީހާ ދުރުކޮށްދީ، މީހާ ތާޒާ ކޮއްލަދެއެވެ.\nމައުލޫމާތު ލިބޭފަދަ ފޮތްތައް ކިޔުން\nފޮތް ކިޔުމަކީ މީހެއްގެ ގައިގައި ހަރުލައިފާ ހުރުން ވަރަށް މުހިންމު އާދައެކެވެ. ފޮތް ކިޔުމުގެ ސަބަބުން އިންސާނާގެ ސިކުނޑި ތަނަވަސްވެއެވެ. ދުނިޔޭގައި ހިނގަމުންދާ ގިނަ ކަންތައްތަކެއްގެ މައުލޫމާތު ލިބި، މީހާ އަކީ ދުނިޔެއަށް ލޯ ހުޅުވޭ މީހަކަށް ބަދަލުވެއެވެ. ގިނައިން ފޮތްތައް ކިޔުމުގެ ސަބަބުން، މީހުންނާ މުއާމަލާތު ކުރުމުގައި ބޭނުންކުރަންވީ އެންމެ ރަނގަޅު ބަސްމަގު ދަސްވެއެވެ. އެކި އެކި ހިސާބު ތަކުގެ ސަޤާފަތްތަކަށް ލޯ ހުޅުވެއެވެ. އިތުރު ހުނަރުތަށް ގައިގައި ހަރުލެއްވުމަށް އެހީވެދެއެވެ. އެހެން ކަމުން މައުލޫމާތު މުއްސަނދި މީހަކަށް ވުމަކީ ކާމިޔާބު މީހެއްގެ އެއްސިފައެވެ.\nއާއިލާއާއި ރަހުމަތްތެރިންނާއި އެކު ވަގުތު ހޭދަކުރުން\nކާމިޔާބު މީހަކަށް ވުމަށްޓަކައި ތިމާގެ ހުރިހާ ވަގުތެއް އާމްދަނީ ހޯދުމުގައި ނުވަތަ މަސައްކަތުގައި ހެދަކުރުމަކީ އެންމެ ރަނގަޅު ގޮތެއް ނޫނެވެ. ގިނަވަގުތު މަސައްކަތުގައި މަޝްއޫލުވެ އުޅުމުގެ ސަބަބުން އޮންނަނީ އާއިލާ އަށާއި ރަހުމަތްތެރިންނާއި އެކު ވަގުތު ހޭދަކުރުމުގެ ފުރުސަތު ގެއްލިފައެވެ. އެހެން ކަމުން ލިބޭ ހުސްވަގުތުގައި އާއިލާ އާއިއެކު އަދި ރަހުމަތްތެރިންނާއި އެކު ވަގުތު ކޮޅެއް ހޭދަކުރުމަކީ ވަރަށް މުހިންމު ކަމެކެވެ. މީގެ ސަބަބުން އިންސާނާގެ ސިކުނޑި ހަމަޖައްސާދީ، ގުޅުންތައް ބަދަހި ވެގެންދެއެވެ.\nއެމީހަކު އެންމެ ކުރަހިތްވާ ކަންކަމުގައި ވަގުތު ހޭދަކުރުން\nކޮންމެ މީހެއްގެވެސް އެންމެ ކުރާހިތްވާ ވަކި ކަމެއް އޮންނާނެކަމާމެދު އަޅުގަނޑު ޝައްކެއް ނުކުރަމެވެ. އެގޮތުން ކުރެހުމާއި، ލަވަކިޔުމާއި، ފުޓުބޯޅަކުޅުމާއި، ތަފާތު ގޭމްތައް ކުޅުމަކީ މި މުޖުތަމައުއަށް ބަލާލިކަމުގައިވިއަސް ހުސް ވަގުތުގައި ގިނަބަޔަކު ކުރާ އާންމު ކަމެކެވެ. މިފަދަ ކަންކަމަކީ ހުސް ބޭކާރު ކަންކަން ކަމުގައި މީހުން ހިތަށް އަރާފާނެއެވެ. އެހެން ނަމަވެސް މިކަންކަމަށް އުފެއްދުންތެރި ނަޒަރަކުން ބަލާލަމާ ހިންގާށެވެ.\nކުރަހާ މީހެއްގެ ކުރެހުމުގެ ފެންވަރު އަންނާނީ ދުވަހެއްދުވަހަކަށް ކުރި އަރަމުންނެވެ. އޭނާގެ ވިސްނުން ދާނީ ތަފާތު ދާއިރާ ތަކަށް ކޮންމެ ދުވަހަކުވެސް ފުޅާވަމުންނެވެ. އަދި ހަމަ އެގޮތަށް މޮޅެތި ކުރެހުންތަކެއް ކުރަހައިގެން އާމްދަނީ ހޯދުމަކީވެސް އޭނާއަށް ކުރެވިދާނެ ކަމެކެވެ.\nކުރިން ބަޔާންކުރެވުނު ކޮންމެ ކަމަކީވެސް ހަަމަ މިފަދަ އުފެއްދުންތެރި ނަޒަރަކުން ވިސްނައިފިނަމަ ހަމަ މޮޅެތި ލަވަކިޔުންތެރިންމާއި، ފުޓުބޯޅަ ކުޅުންތެރިންނާއި އަދި ފާހަގަ ކޮއްލެވޭ ގޭމާރސް އަށް ވުމަކީ ދުރުގައި އޮތް ކަމެއްނޫނެވެ. އެމީހަކު ޝައުގުވެރިވާ ކަމެއް ކޮށްގެން އެކަމަކުން ނަފާ ހޯދުމަކީ ހަމަ ކޮންމެ މީހަކަށް ވެސް ކުރެވޭނެ ކަމެކެވެ.\nހުސްފަޔާ ހިނގުމުގެ ފައިދާ އެނގޭތަ!\nބަރަބޯ އޮށުގައި ސިއްހީ އެތައް ފައިދާތަކެއް\nފިރިހެން ކުދިން އުފަންވާ ނިސްބަތް އަންހެން ކުދިންނަށް ވުރެ އިތުރީ ކީއްވެ؟\nކޭއާރުއެޗުގައި ފަރުވާދެމުންދިޔަ ހާލު ދެރަ ތުއްތު ކުއްޖަކު މާލެ ފޮނުވާލައިފި\nޔުނިޓީ ރަންގައި ބައިވެރިވުމަށް ހުޅުވާލައިފި


ޕަބްލިޝްކުރި ތާރީޚް: 07 އޮކްޓޫބަރު 2020\nތިރީގައި ދެންނެވިފައިވާ މަޤާމަށް ކޮންޓްރެކްޓް އުސޫލުން މުވައްޒަފުން ބޭނުންވެއްޖެއެވެ.\nސަޕޯޓް ސަރވިސް އޮފިސަރ 1 (CS-SS1)\nމަހަކު -/3,753 ރުފިޔާ\nމަހަކު 1,688/80 ރުފިޔާ\nމަގާމުގެ މަސައްކަތް ކުރުމުގެ ހުނަރާއިޤާބިލްކަން ސާބިތުކޮށްދިނުމާއެކު،\nމަޤާމާއި ގުޅުން ހުރި ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް 03 ގެ ސަނަދެއް ހާސިލްކޮށްފައިވުން،\nއިމާމުވެ ނަމާދުކުރަން އިނގުމާއި އެކު އިމާމުވެ ނަމާދު ކުރެވޭވަރަށް ތަޖުވީދު މަގުން ކީރިތި ޤުރްއާން ކިޔަވަން އިނގުމާއި ހުކުރު ކުރުމުގެ ހުއްދަ ލިބިފައިވުން،\nއިސްލާމް ދީނުގައި ހައްދެއް ކަނޑައެޅިފައިވާ ކުށެއް ކުރިކަން ނުވަތަ ވައްކަން ، ޓެކުން، މަކަރާއި ޙީލަތް، މަސްތުވާ ތަކެތި ބޭނުން ކުރުން، ނުވަތަ މަސްތުވާ ތަކެތި ވިޔަފާރި ކުރުން، އަދި ޚިޔާނާތް ފަދަ ކުށެއް ކުރިކަން ވޭތުވެދިޔަ 05 އަހަރު ދުވަހުގެ ތެރޭގައި ޝަރީއަތަށް ސާބިތުވެފައިވާ މީހެއް ކަމުގައި ނުވުން.\nއެއްވެސް އިރެއްގައި މަސްތުވާ އެއްޗެއް ބޭނުންކޮށްފައިވާ ފަރާތަކަށް ނުވުން.\nމީލާދީ ގޮތުން 18 އަހަރު ފުރި 45 އަހަރު ނުވާ މީހެއް ކަމުގައި ވުން.\nނަމާދު ވަގުތަށް ބަންގި ގޮވުމާއި އިމާމުވެ ނަމާދު ކުރުން.\nކޮންމެ ނަމާދު ވަގުތު ޖެހުމުގެ ކުރިން މިސްކިތް ފޮޅައި ސާފުކޮށް މޮޕް ލުން.\nމިސްކިތުގައި ބަހައްޓާފައި ހުންނަ އެންމެހައި ތަކެތި އަބަދުވެސް ހަމަކޮށް އެތަކެތި ރައްކާތެރި ކަމާއެކު ބެލެހެއްޓުމާއި، އެއިން އެއްވެސް އެއްޗަކަށް ގެއްލުމެއް ލިބިއްޖެ ނަމަ ނުވަތަ އެއްޗެއް ގެއްލިއްޖެ ނަމަ އެކަން އަންގަންޖެހޭ ފަރާތްތަކަށް އެންގުން.\nމިސްކިތުގައި ކުރަންޖެހޭ މަރާމާތުތައް އަންގަންޖެހޭ ފަރާތްތަކަށް އެންގުން.\nމަޤާމާއި ގުޅޭ ގޮތުން ހަވާލުކުރާ އިތުރު މަސައްކަތްތައް.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ ސާފު ކޮޕީއެއް.\nސިވިލް ސަރވިސްއަށް ނުވަތަ ސަރުކަރާށް ޚިދުމަތްކުރުމުގެ އެއްބަސްވުމެއް އޮތް މީހަކު ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާ މެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ރަސްމީ ލިޔުން.\nމި މަޤާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ހުށަހަޅަންޖެހޭ ލިޔެކިޔުންތަކާއި އެކު 2020 އޮކްޓޯބަރ 15 ވާ ބުރާސްފަތި ދުވަހުގެ 14:00 ގެ ކުރިން މޯލްޑިވްސް ކަރެކްޝަނަލް ސަރވިސް ( ޣާޒީ ބިލްޑިންގ/ ގްރައުންޑް ފްލޯރ) އަށް ހުށަހެޅުއްވުން އެދެމެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނެ ތާރީޚާއި ތަން، މި އިޢުލާނުގެ މުއްދަތު ހަމަވާ ތާރީޚުން ފެށިގެން ރަސްމީ ފަސް ދުވަހުގެ ތެރޭގައި އެފަރާތަކަށް އެންގޭނެއެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\n% 50 ( ފަންސާސް އިންސައްތަ)\n(ފޯމާއެކު ހުށަހަޅުއްވާ ހުރިހާ ލިޔެކިއުންތައް ހުންނަންވާނީ ފޯމާއެކު ހީރަސްޖަހައި ސަފުހާ ނަންބަރު ޖަހާފައެވެ.)\n06 އޮކްޓޯބަރ 2020